ৰাধানাথ ফুকন - অসমীয়া ৱিকিপিডিয়া\n২০ চেপ্তেম্বৰ, ১৮৭৮\n২৩ জুন, ১৯৬৪\nসংস্কৃত পণ্ডিত, দাৰ্শনিক , সাহিত্যিক\n১৮৪৯ ৰ পৰা ১৯৬৪\nThe Theory of Rebirth\nৰাধানাথ ফুকন (ইংৰাজী: Radhanath Phukan) অসমৰ এজন আগশাৰীৰ সংস্কৃত পণ্ডিত, দাৰ্শনিক আৰু সাহিত্যিক। অসমৰ প্ৰথম স্নাতকোত্তৰ ডিগ্ৰীধাৰী লোক হোৱাৰ ওপৰিও, অসমীয়া ভাষাত দৰ্শন বিষয়ৰ মৌলিক গ্ৰন্থ ৰচনাৰ ক্ষেত্ৰত তেখেত আগৰণুৱা আছিল। তেখেতে ইংৰাজী আৰু হিন্দী ভাষাতো সাহিত্য চৰ্চা কৰিছিল। ব্ৰিটিছৰ আমোলত ৰায়বাহাদুৰ খিতাপ লাভ কৰা ফুকন ডাঙৰীয়াই শিক্ষা আৰু কৰ্ম জীৱনত ব্যুৎপত্তিৰ পৰিচয় দিছিল। বিজ্ঞানৰ ছাত্ৰ হোৱা হেতুকে তেখেতৰ ৰচনাৱলীত ভাৰতীয় দৰ্শনৰ মূল তত্ত্ব বিলাকক আধুনিক বিজ্ঞানসন্মত দৃষ্টি ভংগীৰে বিশ্লেষণ কৰা দেখা পোৱা যায়।\n1 বাল্যকাল আৰু শিক্ষা জীৱন\n2 কৰ্ম জীৱন\n3 ভাৰতীয় দৰ্শনৰ সৈতে পৰিচয়\n4.1 ৰচিত গ্ৰন্থ\n7 বাহ্যিক সূত্ৰ\nবাল্যকাল আৰু শিক্ষা জীৱন[সম্পাদনা কৰক]\nৰাধানাথ ফুকন বাল্যকাল যোৰহাট আৰু শিৱসাগৰত অতিবাহিত হৈছিল। ১৮৮১ চনত তেখেতে শিৱসাগৰ গৱৰ্ণমেণ্ট ভাৰনেকুলাৰ স্কুলত নাম ভৰ্তি কৰে আৰু একে সময়তে দীননাথ বেজবৰুৱাৰ সংস্কৃত টোলতো শিক্ষাগ্ৰহণ আৰম্ভ কৰে। ১৮৮২ চনত তেখতে শিৱসাগৰ চৰকাৰী হাইস্কুলত নাম লগায়। ১৮৯১ চনত এণ্ট্ৰেন্স পৰীক্ষাত উত্তীৰ্ণ হৈ তেখেতে কলিকতাৰ প্ৰেচিডেন্সী কলেজৰ পৰা এফ এ আৰু বি এ ডিগ্ৰী লাভ কৰে। তাৰপাছত তেঁও প্ৰেচিডেন্সী কলেজৰ পৰাই পদাৰ্থ বিজ্ঞানত স্নাতকোত্তৰ ডিগ্ৰী লাভ কৰে। ১৮৯৮ চনত তেখেতে কলিকতাৰ ৰিপন মহাবিদ্যলয়ৰ পৰা বি. এল. ডিগ্ৰীও লাভ কৰে। সমগ্ৰ শিক্ষা জীৱনতে তেঁও তীক্ষ্ণ বুদ্ধি আৰু পাৰদৰ্শিতাৰ পৰিচয় দিছিল।\nবি. এল ডিগ্ৰী লাভ কৰাৰ পাছত ফুকনে পোন প্ৰথমে যোৰহাটত ওকালতি কৰে। ১৯০৩ চনত তেওঁ প্ৰশাসনীয় সেৱাৰ বাবে নিৰ্বাচিত হয় আৰু গুৱাহাটীত ই. এ. চি. হিচাপে কৰ্মজীৱন আৰম্ভ কৰে। এই সময়তে ব্ৰিটিছ চৰকাৰে তেওঁক ৰায়বাহাদুৰ উপাধিও প্ৰদান কৰে। তেজপুৰ, হবিবগঞ্জ, চুমানগঞ্জ আদি বিভিন্ন ঠাইত কাৰ্যনিৰ্বাহ কৰি তেখেতে কেইবাটাও পদোন্নতি লাভ কৰে, প্ৰথমে জিলা ন্যয়াধীশ আৰু শেষত ছেছন জাজ হিচাপে তেখেতে চাকৰিৰ পৰা অৱসৰ লয়। অৱসৰ লোৱাৰ পাছতো তেখেতে পুনৰ ওকালতি আৰম্ভ কৰে। তদুপৰি তেখেতে বাহনি নামৰ এখন চাহবাগিছা ক্ৰয় কৰি ব্যৱসায়তো মনোনিবেশ কৰে। এই কালছোৱাত তেখেতে সমান্তৰাল ভাৱে সাহিত্য চৰ্চা ৰাখিছিল।\nভাৰতীয় দৰ্শনৰ সৈতে পৰিচয়[সম্পাদনা কৰক]\n১৯২০ চনত ফুকনৰ দাৰ্শনিক আৰু কবি দুৰ্গেশ্বৰ শৰ্মাৰ লগত পৰিচয় হয়, আৰু তেখেতৰ সান্নিধ্যতে গীতাকে ধৰি আন আন ভাৰতীয় দৰ্শনৰ পুথি পঢ়া আৰম্ভ কৰে। ভাৰতীয় দৰ্শনে ফুকনৰ জীৱনত আমূল পৰিবৰ্তনৰ সূচনা কৰে আৰু পিছলৈ তেখেতে এই বিষয়টিৰ ওপৰত চৰ্চা আৰু কেইবাখনো পুথি ৰচনাৰে,দৰ্শনৰ এজন পণ্ডিত ৰূপে পৰিগণিত হয়। ভাৰতীয় দৰ্শনৰ বাদেও তেখেতে মহাপুৰুষ শংকৰদেৱৰ সৃষ্টিৰাজিও গভীৰ ভাৱে অধ্যয়ন কৰে। অনুবাদ আৰু মৌলিক ৰচনাৰে তেখেতে ভাৰতীয় দৰ্শনৰ তত্ত্ববিলাক সাধাৰণ ৰাইজৰ ওচৰলৈ লৈ যোৱাৰ চেষ্টা কৰিছিল। \nফুকন ডাঙৰীয়াৰ সংস্কৃত ভাষাৰ ওপৰত বিশেষ ব্যুৎপত্তি আছিল, তেঁও নিজে সংস্কৃতত সাহিত্য চৰ্চা কৰা নাছিল যদিও, সংস্কৃতত থকা দৰ্শন শাস্ত্ৰসমূহ তেওঁ ইংৰাজী আৰু অসমীয়ালৈ অনুবাদ তথা বাখ্যা কৰিছিল। তেখেতৰ ৰচনাত কেইটামান বিশেষত্ব দেখা পোৱা যায়-\nআধুনিক বিজ্ঞানৰ সূত্ৰসমূহৰ সৈতে ভাৰতীয় দৰ্শনৰ তুলনা\nবিভিন্ন ভাৰতীয় দৰ্শন সমূহৰ মাজত সমন্বয় সৃষ্টি কৰাৰ প্ৰয়াস\nশংকৰদেৱৰ দৰ্শনৰ প্ৰতি গভীৰ শ্ৰদ্ধা \nৰচিত গ্ৰন্থ[সম্পাদনা কৰক]\nকথাৰে উপনিষৎ (হিন্দী আৰু অসমীয়া)\nবিজ্ঞানৰ সিপাৰে (হিন্দী আৰু অসমীয়া)\nThe Sankhyakarika of Ishwar Krishna\nবি. এ. জগন্নাথ ইত্যাদি\n১৯১৪ চনত ব্ৰিটিছ চৰকাৰৰ দ্বাৰা ৰায়বাহাদুৰ খিতাপ\n১৯৫৭ চনত নলবাৰীৰ সংস্কৃত সঞ্জীৱনী সভাৰ দ্বাৰা বেদান্ত বাচস্পতি উপাধি\n১৯৬৪ চনত গুৱাহাটী বিশ্ববিদ্যালয়ৰ পৰা ডি লিট সন্মান\n↑ ড° দিলীপ শৰ্মা (ছেপ্তেম্বৰ ২০১৪). "জ্ঞানৰ সাধক প্ৰফেছৰ জ্যোতিপ্ৰসাদ মেধি". বাৰ ওঠৰ. পৃষ্ঠাসমূহ: ৪৫-৪৬.\n↑ 2.0 2.1 2.2 বৰেণ্য, নিয়মীয়া বাৰ্তা, ২৬ অক্টোবৰ, ২০১২\nবাহ্যিক সূত্ৰ[সম্পাদনা কৰক]\nYuga and Divya varsha\n"https://as.wikipedia.org/w/index.php?title=ৰাধানাথ_ফুকন&oldid=256319"ৰ পৰা অনা হৈছে\nএই পৃষ্ঠাখন ২৬ ডিচেম্বৰ, ২০২০ তাৰিখে ১১:০৭ বজাত অন্তিম সংশোধন কৰা হৈছিল।


২১ ৰ নিৰ্বাচন; AJP আৰু ৰাইজৰ দল লগ লাগিলে কঁপনি তুলিব নেকি বিজেপিৰ দুৰ্গত?\nআঞ্চলিকতাবাদী শক্তি একত্ৰিত হ’লেও উপকৃত হ’ব নেকি বিজেপি?\n২০২১ ৰ নিৰ্বাচন সমাগত। ইয়াক লৈ সচেতন মহলত বিভিন্ন জল্পনা-কল্পনা তথা চৰ্চা চলা ইতিমধ্যে আৰম্ভ হৈছে।\n২১ ৰ নিৰ্বাচনৰ প্ৰতিচ্ছবিখন বৰ্তমানো ধুৱলি-কুঁৱলী হৈ আছে। স্পষ্টকৈ ক’ব পৰা নাযায় যে কোনে মাৰিব শেষ হাঁহি?\nতাৰ মাজতে চলিছে অন্য এক চৰ্চা। ৰাষ্ট্ৰীয়তাবাদী শক্তি বিশেষকৈ বিজেপিক উৎখাত কৰিবলৈ মতাদৰ্শ বেলেগ হ’লেও নতুনকৈ গঠন হ’ল দুটাকৈ আঞ্চলিক ৰাজনৈতিক দল।\nবৰ্তমানো দুয়ো ৰাজনৈতিক দল একত্ৰিত হোৱাৰ বাবে যো-জা চলোৱা নাই যদিও ইতিমধ্যে আজি কৃষক মুক্তি সংগ্ৰাম সমিতিৰ নেতৃত্বত তথা ৭০ সংগঠনৰ উদ্যোগত গঠিত হোৱা ‘ৰাইজৰ দল’ৰ নেতৃত্বই ইতিমধ্যে স্পষ্ট কৰি দিছে যে আছু আৰু এজেৱাইচিপিৰ ঔৰসত ভুমিষ্ঠ হোৱা অসম জাতীয় পৰিষদৰ সৈতে মিত্ৰতা বা আসন বুজা-বুজিৰ বাবে প্ৰস্তুত। ইয়াৰ বাবে অসম জাতীয় পৰিষদে বিচাৰিলে আলোচনাত মিলিত হ’বলৈও প্ৰস্তুত।\nএই সন্দৰ্ভত নৰ্থ ইষ্ট নাওৰ সৈতে হোবা আছুতীয়া সাক্ষাৎকাৰত ‘ৰাইজৰ দল’ৰ মুখ্য আহ্বায়ক ৰুবুল দাসে কয় ‘২০২১ ত ৰাইজৰ দলে বিজেপিক প্ৰতিহত কৰিবলৈ সক্ষম হ’ব। আমি আহ্বান জনাওঁ অসম জাতীয় পৰিষদো আমাৰ লগত আহিব। আঞ্চলিকতাবাদী প্ৰগতিশীল ৰাজনৈতিক ধাৰা বৰ্তাই ৰখাৰ স্বাৰ্থত আমি ঐক্যবদ্ধ হৈ ২০২১ ত বিজেপিক উৎখাত কৰিবলৈ সক্ষম হ’ম।‘\nইপিনে, আন এক চৰ্চা চলিছে যে যদি এই দুই নতুন আঞ্চলিক শক্তি বা অন্য ৰাজনৈতিক শক্তি একত্ৰিত নহ’লে জনসাধাৰণৰ মাজত ভোট বিভাজন হৈ বিজেপি আৰু মিত্ৰজোঁটে সংখ্যাগৰিষ্ঠতা লাভ কৰি পুনৰ ২১ ত চৰকাৰ গঠন কৰিব।\nএই সন্দৰ্ভত প্ৰশ্ন কৰা হৈছিল বীৰ লাচিত সেনাৰ নেতা তথা ‘ৰাইজৰ দল’ৰ আহ্বায়ক শৃংখল চলিহাক।\nচলিহাই কয় ‘আমাৰ আৰু AJP ৰ মাজত সুস্থ আলোচনা হৈ আছে। আমাৰ মাজত আসন বুজা-বুজি হ’ব। অনাগত দিনত আমি একেলগ হ’ম।‘\nএইখিনিতে স্বাভাৱিকতে ক’ব পাৰি যে প্ৰাৰ্থী যদি সবল হয় বা দুয়ো নতুন দল একত্ৰিত হৈ আসন বুজা-বুজি কৰে তেন্তে বিজেপিৰ সবল দুৰ্গত কঁপনি নিশ্চয়কৈ উঠিব।\nইপিনে, এই চৰ্চা চলি থকাৰ সময়তে মন্ত্ৰী হিমন্ত বিশ্ব শৰ্মাৰ এক মন্তব্যই আচম্বিত কৰি তুলিছে সকলোকে।\nতেওঁ সকলো আঞ্চলিক ৰাজনৈতিক দলক একত্ৰিত হ’বলৈ পৰামৰ্শ আগবঢ়োৱাৰ লগতে তেওঁৰ বক্তব্যৰ পৰা স্পষ্ট হৈ পৰিছে যে আঞ্চলিক ৰাজনৈতিক দল একত্ৰিত হ’লেও বিজেপিৰ ক্ষতি নহয়।\nসংবাদ মাধ্যমৰ আগত হিমন্তই কয় ‘মই বিচাৰো সকলো আঞ্চলিক ৰাজনৈতিক দল একত্ৰিত হওঁক। নহ’লে নিৰ্বাচনৰ সভাত ইমান যদি নাম লৈ থাকো তেন্তে ক’ৰবাত নহয় ক’ৰবাত কোনো দলৰ নাম ভুল হৈ যাব পাৰে। যিহেতু হাৰিবলগীয়া সকলোতে আছে ,গতিকে গোটেইকেইটা ৰাজনৈতিক দল একত্ৰিত হ’লে বিজেপিৰ বাবে সুবিধা হ’ব।‘\n‘মই আঞ্চলিক ৰাজনৈতিক দল একত্ৰিত হ’লেও ৭০০-১৫০০ ভোট পাব বুলি আশা ৰাখিছো। কিন্তু ভাগ ভাগ হৈ থাকিলে এই ভোটৰ সংখ্যা ২০-২৫ লৈ আহি যাব।‘ ইতিকিং সূচকভাৱে এইদৰে কয় মন্ত্ৰী হিমন্তই।\nইপিনে, বৰ্তমানলৈকে চৰ্চিত লুৰীণজ্যোতি গগৈ, জগদীশ ভুঞা, পলাশ চাংমাই, দীপাংক নাথ, অখিল গগৈ, শৃংখল চলিহা, ৰুবুল দাস আৰু লুহিত গগৈ, ধৈয্য কোঁৱৰ, চাহজাহান আলীৰ মুখকেইখনৰ বাদে অন্য চিনাকি মুখ তেনেকৈ নাই। এই ক্ষেত্ৰত ১২৬ টা সমষ্টিত আসন বুজা-বুজি হ’লেও বিজেপি বা কংগ্ৰেছ, অগপৰ চিটিং বিধায়কক পৰাভুত কৰাৰ ক্ষেত্ৰত যথেষ্ট প্ৰত্যাহ্বানৰ সন্মুখীন হ’ব। যিহেতু শাসকীয় বিজেপিয়ে নিজৰ সমষ্টি দখলৰ চেষ্টাত ইতিমধ্যে যুদ্ধক্ষেত্ৰত নামি পৰিছে।\nআনহাতে, অন্য এক চৰ্চাও নচলা নহয়। কিছু কিছু ঠাইত জাতীয় সংগঠনসমূহৰ স্থিতি বা ভেটি মজবুত। জাতীয় সংগঠনৰ লগত বিশেষকৈ যুৱ ভোটাৰসকলো জৰিত হৈ থাকে। গতিকে জাতীয়তাবাদী ভাবধাৰাৰ সংগঠনৰ যুৱ ভোটাৰসকলে নতুন আঞ্চলিক ৰাজনৈতিক দলৰ সন্মিলিত প্ৰাৰ্থীক জয়ী কৰোৱাত কি ভূমিকা লয় তাৰ ওপৰতো যথেষ্টখিনি নিৰ্ভৰ কৰিব।\nমুঠৰ ওপৰত চৰ্চাত এক নিমিলা অংকৰ সৃষ্টি হৈছে। তাৰ মাজতে সকলো ৰাজনৈতিক দলে নিজৰ প্ৰাৰ্থীক জয়ী কৰাই ২১ ত গাদী দখলৰ কুছকাৱাজ ইতিমধ্যে আৰম্ভ কৰিছে। গতিকে ২১ ৰ দিছপুৰ দখলৰ নিৰ্বাচনী যুঁজখন নিশ্চয়কৈ আকৰ্ষণীয় হৈ উঠিব।


ভাৰতীয় অৰ্থনীতিৰ বৈশিষ্ট্য. ৰাষ্ট্ৰসংঘ পৃথিৱীৰ দেশ সমূহক দু\nⓘ ভাৰতীয় অৰ্থনীতিৰ বৈশিষ্ট্য. ৰাষ্ট্ৰসংঘ পৃথিৱীৰ দেশ সমূহক দুটা ভাগত ভাগ কৰিছে। উন্নত ৰাষ্ট্ৰ আৰু উন্নয়নশীল ৰাষ্ট্ৰ। ভাৰত এখন উন্নয়নশীল ৰাষ্ট্ৰ। ভাৰতীয় অৰ্থনী ..\nⓘ ভাৰতীয় অৰ্থনীতিৰ বৈশিষ্ট্য\nৰাষ্ট্ৰসংঘ পৃথিৱীৰ দেশ সমূহক দুটা ভাগত ভাগ কৰিছে। উন্নত ৰাষ্ট্ৰ আৰু উন্নয়নশীল ৰাষ্ট্ৰ। ভাৰত এখন উন্নয়নশীল ৰাষ্ট্ৰ। ভাৰতীয় অৰ্থনীতিৰ বৈশিষ্ট্য বিষয় তলত বহলে আলোচনা কৰা হল।\nকম জনমুৰি আয়:\nভাৰতত জাতীয় আয়ৰ লগতে জনমুৰি আয়ৰ মাত্ৰাও খুবেই কম। বিশ্ব বেংকৰ প্ৰতিবেদন মতে, ২০০৫ চনত ভাৰতৰ জনমুৰি আয় আছিল $৭২০। কেবল কিছুমান দেশক বাদ দি ভাৰত পৃথিবীৰ সবাতোকৈ কম জনমুৰি আয় থকা দেশ। ২০০৫ চনত চুইজাৰলেণ্ডৰ জনমুৰি আয় ভাৰতৰ জনমুৰি আয়তকৈ ৫৪ গুণ বেছি আছিল, আমেৰিকা যুক্তৰাষ্ট্ৰত ৬১ গুণ, জাৰ্মানীত ৪৮ গুণ আৰু জাপান ৫৪ গুণ বেছি ভাৰতৰ জনমুৰি আয়তকৈ। যদিও বিনিময় হাৰত গণনা কৰা জনমুৰি আয়, পৃথিবীৰ বিভিন্ন দেশৰ জনমুৰি আয়ৰ তুলনাত অত্যুক্তি কৰিছে, ক্ৰয় শক্তি ক্ষমতা হিচাপত আমেৰিকা যুক্তৰাষ্ট্ৰৰ জনমুৰি আয় ভাৰততকে ১২ গুণ বেছি।\nকৃষিক্ষেত্ৰত অত্যধিক নিৰ্ভৰতা:\nভাৰতীয় অৰ্থনীতিক কৃষিৰ ওপৰত নিৰ্ভৰশীল অৰ্থনীতি বুলি কোৱা হয়। বিশ্ব বেংকৰ প্ৰতিবেদন মতে, ২০০৪ চনত ভাৰতত মুঠ কৰ্মৰত মানুহৰ ৫৮ শতাংশ মানুহ কৃষি ক্ষেত্ৰৰ লগত প্ৰত্যক্ষ বা পৰোক্ষ ভাৱে জড়িত থাকে যদিও কৃষিবিভাগে মুঠ জাতীয় আয় ৰ ২১ শতাংশ হে প্ৰদান কৰে। কিন্তু অধিক উন্নত ৰাষ্ট্ৰ যেনে জাপান, আমেৰিকা যুক্তৰাষ্ট্ৰ মুঠ কৰ্মৰত মানুহৰ ১-৫ শতাংশ মানুহ নিযুক্ত থাকে কৃষি ক্ষেত্ৰত।\nঅতিমাত্ৰাত জনসংখ্যা বৃদ্ধি:\nস্বাধীনতাৰ পিছৰ পৰাই ভাৰতৰ জনসংখ্যা দ্ৰুতগতিত বৃদ্ধি হৈ আহিছে। ভাৰতত বাৰ্ষিক জনসংখ্যা বৃদ্ধিৰ হাৰ আছিল ১.৩১ শতাংশ ১৯৪১-৫০ চনত, ২.৫ শতাংশ ১৯৭১-৮১চনত, ২.১১ শতাংশ ১৯৮১-৯১চনত। জনসংখ্যা বৃদ্ধিৰ অন্যতম এটা কাৰণ হল মৃত্যুৰ সংখ্যা কমি অহা। ১৯১১-২০ চনৰ ভিতৰত মৃত্যুৰ হাৰ আছিল ৪৯জন প্ৰতি হেজাৰত আৰু এই মৃত্যুৰ হাৰ কমি ৭.১ জনমুৰি হয় প্ৰতি হেজাৰত, ২০১১ চনত। অতিমাত্ৰা জনসংখ্যায়ে ভাৰতত উপলব্ধ থকা দ্ৰব্য আৰু সেৱাৰ নাটনিৰ সৃষ্টি কৰিছে।\nপৃথিবীৰ বিভিন্ন উন্নয়নশীল ৰাষ্ট্ৰ নিচিনা ভাৰততো নিবনুৱা সমস্যাই অৰ্থনৈতিক উন্নতিৰ পথত বাধাৰ সৃষ্টি কৰিছে। ভাৰতত কৃষিক্ষেত্ৰত প্ৰয়োজনতকৈ অধিক মানুহ নিযুক্ত হৈ আছে যাৰ ফলত শ্ৰমিকৰ প্ৰান্তিক উৎপাদনৰ হাৰ ও কমি আহিছে। এন.এছ.এছNational Sample Survey ৰ তথ্য অনুসৰি ১৯৯০ চন লৈকে ভাৰতত নিবনুৱাৰ সংখ্যা আছিল ২৪ মিলিয়ন২.৮ কোটি। ১৯৯০-১৯৯৫ চনত নতুনকৈ আৰু ৩৭ মিলিয়ন নিবনুৱা শ্ৰমিকৰ সৃষ্টি হয়। অষ্টম পঞ্চবাৰ্ষিকী পৰিকল্পনা লৈকে অৰ্থাৎ ১৯৯৫ লৈকে ভাৰতত নিবনুৱা সংখ্যা বাঢ়ি গৈ হৈছিল ৬৫ মিলিয়ন ৬.৫ কোটি। ভাৰত চৰকাৰৰ ২০১৮ চনৰ তথ্য অনুসৰি ভাৰতত নিবনুৱা সংখ্যা প্ৰায় ৩১ মিলিয়ন৩.১ কোটি। কিন্তু এইটো এখন বিতৰ্কিত তথ্য।\nনিম্নমানৰ প্ৰযুক্তি বিদ্যা ভাৰতীয় অৰ্থনীতিৰ এটা মুল বৈশিষ্ট্য। মুলধনৰ অভাৱৰ বাবে ভাৰতে বিজ্ঞান আৰু প্ৰযুক্তিবিদ্যাৰ ক্ষেত্ৰতো বিশেষ অগ্ৰগতি লাভ কৰিব পৰা নাই। ভাৰতত নতুন প্ৰযুক্তিবিদ্যা ব্যবহাৰ নকৰা বা কৰিব নোৱাৰাৰ ক্ষেত্ৰত বহুত কাৰণ আছে যেনে মূলধনৰ অভাৱ, শিক্ষাৰ অভাৱ, কুসংস্কাৰ ইত্যাদি।\nনিম্নমানৰ মানব সম্পদ:\nমানব সম্পদৰ নিম্নমানৰ বাবে ভাৰতীয় অৰ্থনীতি ভুগিয়াছে। ব্যাপক নিৰক্ষৰতা ভাৰতৰ অৰ্থনৈতিক উন্নয়নৰ পথত বাধাৰ সৃষ্টি কৰিছে। ২০১১ ৰ গণনা অনুযায়ী, ভাৰতত স্বাক্ষৰ মানুহৰ সংখ্যা আছিল ৭৭,৮৪,৫৪,১২০জন যিটো ভাৰতৰ মুঠ জনসংখ্যাৰ প্ৰায় ৭৫শতাংশ আছিল। যাৰ ভিতৰত মহিলাৰ সংখ্যা আছিল ৩৩,৪২,৫০,৩৫৮জন আৰু পুৰুষৰ সংখ্যা আছিল ৪৪,৪২,০৩,৭৬২জন। আৰু বাকী ২৫ শতাংশ মানুহই আছিল নিৰক্ষৰ। কিন্তু উন্নত দেশ যেনে আমেৰিকা যুক্তৰাষ্ট্ৰ, ব্ৰিটেইন, অষ্ট্ৰেলিয়াৰ নিচিনা দেশত নিৰক্ষৰতাৰ হাৰ ৩ শতাংশ তকৈও কম। নিৰক্ষৰতাই ৰক্ষণশীলতাক পুহি ৰাখে যিটো এখন দেশৰ অৰ্থনীতিৰ উন্নয়নৰ ক্ষেত্ৰত বাধাৰ সৃষ্টি কৰে।\nঅনুন্নত জীৱনৰ মানদণ্ড:\nভাৰতত মানুহৰ জীৱনৰ মানদণ্ড খুবেই নিম্নমানৰ। ইয়াৰ এক অন্যতম কাৰণ হল কম জনমুৰি আয় আৰু কম জাতীয় আয়। International Food Policy Research InstituteIFPRI এ প্ৰকাশ কৰা গ্লোবেল হাঙ্গাৰ ইনডেস্কGlobal Hunger Index, ২০১৯ ৰ তথ্য অনুসৰি ভাৰতৰ স্থান আছে ১০২ নম্বৰত ১১৭খন দেশৰ ভিতৰত আৰু ভাৰতে স্কোৰ পাইছে ৩০.৩, যিটো এটা বিৰাট ভয়ংকৰ অৱস্থা ভাৰতৰ বাবে।\nWikipedia: ভাৰতীয় অৰ্থনীতিৰ বৈশিষ্ট্য


সংৰক্ষিত বনাঞ্চলত বনদস্যুৰ তাণ্ডৱ! চৰাইদেউ আৰক্ষী আৰু বন বিভাগৰ অভিযানত আটক ৪ নগাসহ ৬ চোৰাং সৰবৰাহকাৰী choraideu-police-and-forest-department-detained-6-illegal-wood-smuggler-from-abhaipur-reserve-forest-chow-hansang– News18 assam\nসংৰক্ষিত বনাঞ্চলত বনদস্যুৰ তাণ্ডৱ! চৰাইদেউ আৰক্ষী আৰু বন বিভাগৰ অভিযানত আটক ৪ নগাসহ ৬ চোৰাং সৰবৰাহকাৰী\nনাগালেণ্ডৰ ম'ন জিলাৰ একাংশ নগা দুষ্কৃতিকাৰী আৰু চোৰাং কাঠ ব্যৱসায়ীৰ বাবে ক্ৰমাৎ ধ্বংসৰ দিশে গতি কৰিছে চৰাইদেউ জিলাৰ অন্যতম সংৰক্ষিত বনাঞ্চল অভয়পুৰ সংৰক্ষিত বনাঞ্চল।\nLast Updated : November 10, 2021, 14:36 IST\nনাগালেণ্ডৰ ম'ন জিলাৰ একাংশ নগা দুষ্কৃতিকাৰী আৰু চোৰাং কাঠ ব্যৱসায়ীৰ বাবে ক্ৰমাৎ ধ্বংসৰ দিশে গতি কৰিছে চৰাইদেউ জিলাৰ অন্যতম সংৰক্ষিত বনাঞ্চল অভয়পুৰ সংৰক্ষিত বনাঞ্চল। এনে অৱস্থাতে আজি বন বিভাগৰ সহযোগত চৰাইদেউ জিলা আৰক্ষী আৰু অৰ্ধসামৰিক বাহিনীৰ এটা বৃহৎ দলে বনাঞ্চলখনৰ অভ্যন্তৰত এক অভিযান চলাই মাৰণাস্ত্ৰসহ ছগৰাকী চোৰাং কাঠ ব্যৱসায়ৰে জড়িত নগা লোকক আটক কৰিবলৈ সক্ষম হয় বুলি জানিব পৰা গৈছে।\nএই অভিযানকালত কৰায়ত্ত হোৱা দুষ্কৃতিকাৰী কেইটাৰ ভিতৰত চাৰিটা নাগালেণ্ডৰ ম'ন জিলাৰ লাপা লমপুঙ অঞ্চলৰ আৰু আন দুটা দুষ্কৃতিকাৰী অসমৰ মৰিগাঁও আৰু নগাঁও জিলাৰ বুলি জানিব পৰা গৈছে। আটকাধীন দুষ্কৃতিকাৰীকেইটা ক্ৰমে চিয়াংকু কন্যাক, আমান কন্যাক, ফুননং কন্যাক, কুংচিং কন্যাক, আজগৰ আলী আৰু মইনুল হক বুলি পৰিচয় উদ্ধাৰ কৰা হৈছে।\nউল্লেখযোগ্য যে, অভিযানকালত অভিযানকাৰী দলটোৱে এহাল ম'হ আৰু বৃহৎ পৰিমাণৰ কাঠৰ কুণ্ডা আৰু এটা এনলীয়া বন্দুক,দুখন বাইক চোৰাং কাঠ সৰবৰাহকাৰী কেইটাৰ পৰা উদ্ধাৰ কৰিবলৈ সক্ষম হয়।\nউল্লেখযোগ্য যে, চৰাইদেউ জিলাৰ সদৰ সোণাৰি নগৰৰ ১৪ নং ৱাৰ্ডৰ থুকুবিলৰ নিবাসী লখেশ্বৰ কলিতা নামৰ ব্যক্তিজনৰ ১০টা খনা ম'হ সন্দেহজনক নগা দুৰ্বিত্তই নিয়াৰ পাছতেই আৰক্ষী আৰু বন বিভাগে ম'হ বিচাৰি চলোৱা অভিযানৰ সময়ত বন ধ্বংসৰ জীয়া ছবি সংবাদ মাধ্যমত প্ৰকাশিত হৈছিল আৰু তাৰ পাছতে তৎকালীনভাবে চৰাইদেউ আৰক্ষী আৰু অবিভক্ত শিৱসাগৰ জিলা বন বিভাগে অভয়পুৰ সংৰক্ষিত বনাঞ্চলত অভিযান আৰম্ভ কৰে।\nদুটা দিন অভিযান চলাই মাৰণাস্ত্ৰসহ ছজন বন ধ্বংসকাৰী চোৰাং কাঠ সৰবৰাহকাৰী, দুখন বাহন আৰু হাবিৰ মাজৰপৰা কাঠ সৰবৰাহত ব্যৱহৃত এহাল ম'হ জব্দ কৰিবলৈ সক্ষম হয়। আনহাতে ঘন অৰণ্যৰ সুযোগ লৈ আন কেইবাটাও ধ্বংসকাৰী চোৰাং কাঠ সৰবৰাহকাৰী পলাবলৈ সক্ষম হয়। সম্প্ৰতি আটক কৰা ছয় বন ধ্বংসকাৰী চোৰাং কাঠ সৰবৰাহকাৰীক বন বিভাগ আৰু আৰক্ষীয়ে জেৰা অব্যাহত ৰাখিছে।\nFirst published: November 10, 2021, 14:36 IST\nassamChoraideu DistrictNagalandReserve Forest\nBoris Johnson: দুদিনত চাৰিজন মন্ত্ৰীয়ে এৰিলে সংগ, প্ৰধানমন্ত্ৰী বৰিছ জনছনৰ ওপৰত বৃদ্ধি পাইছে পদত্যাগৰ হেঁচা\nLIC Jeevan Tarun Policy : আপোনাৰ শিশুও হৈ উঠিব লাখপতি, যদি ১৫০ টকাকৈ জমা কৰে LICৰ এই আঁচনিত\nRoad Accident : গোসাঁইগাঁৱৰ ভয়ংকৰ পথ দুৰ্ঘটনাত মৃত্যু গোসাঁইগাঁও জিলা কোচ ৰাজবংশী সন্মিলনীৰ সভাপতিসহ এজনৰ\nIND vs WI: ৱেষ্ট ইণ্ডিজৰ বিৰুদ্ধে ভাৰতীয় দলৰ অধিনায়ক হ'ব শিখৰ ধাৱন, ৰোহিত-বিৰাটক জিৰণি\nVastu Tips: নীলা অপৰাজিতাই ঘৰলৈ সমৃদ্ধি আনে, ঘৰৰ এই দিশত ৰাখক অপৰাজিতা


যৈচন গগন বিয়পি ( দীপাংকৰ ভাগৱতী) - সাহিত্য ডট অৰ্গ\nগ্ৰন্থালোচনা : যৈচন গগন বিয়পি ৷ দীপাংকৰ ভাগৱতী\nগ্ৰ্ন্থ আলোচনা – যৈচন গগন বিয়পি\nলেখক : ড: লক্ষ্মীনন্দন বৰা\nপ্ৰ্থম প্ৰকাশ : জুন, ২০১০\nমূল্য : ১০৫ টকা\nশ্ৰীমন্ত শংকৰদেৱ আৰু শ্ৰীমন্ত মাধৱদেৱৰ জীৱনীভিত্তিক উপন্যাস ক্ৰমে “যাকেৰি নাহিকে উপাম” আৰু “সেই গুণনিধি”ৰ যোগেদি অভিলেখৰ সৃষ্টিকৰা ড: লক্ষ্মীনন্দন বৰাদেৱৰ “যৈচন গগন বিয়পি” উপন্যাসখন শ্ৰী গোপালদেৱৰ জীৱন বৃত্তান্তৰ ওপৰত আধাৰিত | গুৰু দুজনাৰ আধৰুৱা কামবোৰ সুচাৰুভাৱে সমাপনকৰি যোৱা বৰপেটাৰ ভৱানীপুৰ সত্ৰৰ প্ৰতিস্থাপক ’গোপাল আতাৰ’ জীৱনধাৰা, চিন্তাধাৰাৰ সুন্দৰ আলোকপাত দেখা যায় উপন্যাসখনত |\nকামেশ্বৰ ভূঞা আৰু বজ্ৰাংগীৰ একমাত্ৰ দৈৱকান্তি পুত্ৰ ’গোপালে’ আহোম স্বৰ্গদেও চুখামখাৰ পুত্ৰলাঙী কোঁৱৰক হাতীৰে সৈতে টানি নি পেলাই দি আহোম ৰজাৰ ৰোষতপৰে | গতিকে ৰাজদণ্ডৰ পৰা বাছিবলৈ গোপাল মাক- দেউতাকৰ লগত পলাই আহি বিভিন্ন ঠাইত খোপনি পাতি শেষত বৰপেটা আহি ওলায় | ঈশ্বৰপ্ৰদত্ত কিছুমান গুণৰঅধিকাৰী গোপালে সহজতে মোহিত কৰে সকলোকে |\nশংকৰ গুৰুৰ সান্নিধ্যলৈ আহিতেওঁ লাভ কৰে জীৱনৰ মহান অৰ্থ | অৱশ্যে গুৰুজনাক গুৰু ভজাৰ আগতে মহাপ্ৰয়ান হোৱাত শ্ৰীমাধৱদেৱৰ শিষ্যত্ব গ্ৰহন কৰে | গোপাল আতাৰ আধ্যাত্মিকআৰু সাংসাৰিক জীৱনৰ মাজত চলা অন্তৰ্দ্বন্দ্ব সুন্দৰভাৱে পৰিস্ফুত হৈছে বৰাদেৱৰ কলমৰ মাজেৰে | মুলত: গোপাল আতাৰ জীৱণ পৰিক্ৰমাক লৈ লিখা এই উপন্যাসখনিত মহাপুৰুষ শ্ৰীশংকৰদেৱৰ মহাপ্ৰয়ানৰ পিছত বৈষ্ণৱ ধৰ্মই সন্মুখিন হোৱা বিপদ-আপদ , ধৰ্মপ্ৰচাৰত ৰজাৰ বিধিপঠালি আদিৰ বৰ্ণনা সুন্দৰকৈ উপস্থাপন কৰা হৈছে |\nকাহিনীৰ সমান্তৰালকৈ লিখকে গোপাল আতাৰ ৰচিত “ঘোষা পদ” বোৰো উল্লেখ কৰিছে যিবোৰ হয়তো গোপালআতাৰ দ্বাৰা ৰচিত বুলি পঢ়ুৱৈ অপৰিচিত | ধৰ্ম, ঘোষাপদ, সাংসাৰীক জীৱন আৰু আধ্যাত্মিক জীৱনৰ আলোকপাতত সাৱলীলভাৱে আগবাঢ়ি গৈছে উপন্যাসৰ কাহিনী য’ত বিচাৰি পোৱা যায় নাম ধৰ্মৰ বিষয়ে অফুৰন্ত সমল | মহাপুৰুষ শ্ৰী শ্ৰী শংকৰদেৱৰ দ্বাৰা প্ৰচাৰিত নামধৰ্মৰ আতা বোৰৰ বিষয়ে জানিবলৈ অনু:সন্ধিত্সু পাঠকৰ বাবে “যৈচন গগন বিয়পি” সুখপাঠ্য হ’ব |\n← পৰিষ্কাৰ পৰিচ্ছন্নতাই ঈশ্বৰ পৰায়ণতা (২) -অচিন্ত বৰঠাকুৰ\nকুৱঁলিৰ আৰঁৰে ধাননি পথাৰ (আজমিন হক) →\nVery fine review ofasublime Book by দীপাংকৰ ভাগৱতী Thanks to him.\nYes, the Lives of the Saints of the Sankaradeva Movement must now be taken up by the writers of Assamese literature. We should not let posterity forget the contributions of these great Saints who had risked their all – including even their own lives, unhesitatingly- to bring the Ideology of Love (for all creatures, whether tongued or dumb) before the people in those dark and benighted times of our history when the narrowest, cruelest and most brutish minds were subjecting mankind to the most ruthless oppression ever let loose on this planet. But for these Saints of heroic virtue, the medieval ages would have been really dark in Assam. But, alas, why is it that we feel that their sublime lives have been all but left untouched by our writers and men of literature? How could the lives and times of those heroic souls Who had given their to-day for our tomorrow, not form the theme of our novels, dramas, poetry and prose? Why no TV serials, movies and stage adaptations?\n“Everything that is done in the world is done by hope” [Martin Luther]


৩ লাখ টকাত কইনা 'ক্ৰয়' কৰি বিপদত পৰিল এজন লোক! : বিয়াৰ পিছত কি কৰিলে কইনাই?\n৩ লাখ টকাত কইনা ‘ক্ৰয়’ কৰি বিপদত পৰিল এজন লোক! : বিয়াৰ পিছত কি কৰিলে কইনাই?\nগুৱাহাটী , April 5, 2021 8:00 pm\nএজন লোকে ৩ লাখ টকাৰ বিনিময়ত কইনা ‘ক্ৰয়’ কৰাৰ এক খবৰে চাঞ্চল্যৰ সৃষ্টি কৰিছে। ভুক্তভোগী লোকগৰাকী নিজেই আৰক্ষী ওচৰত ৩ লাখ টকাৰ বিনিময়ত কইনাক ‘ক্ৰয়’ কৰাৰ বুলি এক অভিযোগ দাখিল কৰিছে আৰক্ষী থানাত।\nএজাহাৰত উল্লেখ কৰা ঘটনাৰ বিৱৰণীৰ মতে ৰাজস্থানৰ ভাৰতপুৰ জিলাৰ নাৰায়ণ সিং গুৰ্জাৰ নামৰ লোকজনলৈ ঢোলপুৰ জিলাৰ ভগতপুৰা গাঁৱৰ পৰিচিত হৰি সিং গুৰ্জাৰে যোৱা ৬ মাৰ্চত এজনী যুৱতীৰ বিয়াৰ প্ৰস্তাৱ লৈ আহিছিল।\nমধ্যপ্ৰদেশৰ গোৱালিয়ৰ জিলাৰ ঘাটিগাঁও অঞ্চলৰ যুৱতীগৰাকীৰ বাবে বিয়াৰ প্ৰস্তাৱ লৈ নাৰায়ণৰ পৰিচিত লোকজনে মধ্যভোগীৰ ভূমিকা পালন কৰি কইনাৰ পিতৃয়ে বিচৰা বুলি কৈ নায়াৰণ সিঙৰ পৰা ৩ লাখ টকা দাবী কৰে। এই কামত যুৱতীগৰাকীৰ ভাতৃয়েও মধ্যভোগী লোকজনক সহায় কৰে।\n৩ লাখ টকা আদায় দিয়াৰ পিছত নাৰায়ণ সিঙৰ সৈতে ৯ মাৰ্চত বিবাহপাশত আৱদ্ধ হয় সুনীতা নামৰ যুৱতীগৰাকী।\nবিয়াৰ পিছতে পত্নীক লৈ নাৰায়ণ সিঙে নিজ গৃহলৈ ওভতি আহে। ইয়াৰ পিছতে ঘটনাই নতুন মোৰ লয়।\nএইদৰে সংসাৰ চলি থকাৰ সময়তে ১৩ দিনৰ পিছত হঠাতে নাৰায়ণ সিঙৰ পত্নী সুনীতাই স্বামীৰ ঘৰৰ পৰা পলায়ন কৰে।\nনাৰায়ণ সিঙে উল্লেখ কৰা মতে যোৱা ২২ মাৰ্চত পত্নী সুনীতা ঘৰত অকলে থকা অৱস্থাতে নিৰুদ্দেশ হয়। বিচাৰ খোচাৰ কৰাৰ পিছত মধ্যভোগী লোকজনৰ লগতে সুনীতাৰ ভাতৃক পত্নী বিষয়ে সোধাত তেওঁলোকে কয় যে বিয়াৰ পিছত তেওঁলোক তাইৰ প্ৰতি দায়ৱদ্ধ নহয়।\nমধ্যভোগী লোকজনৰ লগতে সুনীতাৰ ভাতৃৰ এই কথাত নাৰায়ণ সিঙে সন্দেহৰ গোন্ধ পাই আৰক্ষী থানাত পত্নী, মধ্যভোগী হৰি সিং গুৰ্জাৰ সুনীতাৰ ভাতৃ ৰামধন গুৰ্জাৰৰ বিৰুদ্ধে অভিযোগ দাখিল কৰিছে।\nনাৰায়ণ সিং গুৰ্জাৰৰ অভিযোগ মতে তেওঁৰ পৰা ৩ লাখ টকা লৈ যুৱতীগৰাকীক তেওঁলোকে বিনিময়হে কৰিলে আৰু ধন পোৱাৰ পিছত সেয়ে পত্নীয়ে তেওঁক এৰি পলায়ন কৰিছে।


আকাশ চুব খুজিছে ছোৱালীবোৰে – দেৱাহুতি কাকতি দাস – ফটাঢোল\nআকাশ চুব খুজিছে ছোৱালীবোৰে – দেৱাহুতি কাকতি দাস\nশিৰোনামাটি অসমৰ এখন বিখ্যাত সংবাদ-পত্ৰৰ। এতিয়া ৰিজাল্টৰ বতৰ। মেট্রিক, হায়াৰ চেকেণ্ডাৰীৰপৰা আৰম্ভ কৰি একেবাৰে প্রতিযোগিতামূলক পৰীক্ষাসমূহৰৰ। কেউদিশে এক উখল-মাখল পৰিবেশ। বিশেষকৈ বাতৰি কাকত আৰু অসমীয়া নিউজ চেনেলবোৰত উজ্জ্বল হাঁহি থকা মুখৰ চোকা-চোকা ল’ৰা-ছোৱালীবোৰ দেখিলেই মন-প্রশান্তিত ভৰি পৰে। পৰিসংখ্যা অনুসৰি আজি প্ৰায় ডেৰদশক মানৰপৰাই ল’ৰাতকৈ ছোৱালীৰ উত্তীৰ্ণৰ হাৰ বেছি। লগতে পৰীক্ষাবোৰৰ মেৰিট লিষ্টত ছোৱালীৰ নাম প্ৰায়ে দেখা যায়, অন্য নালাগে আনকি আ এ এচ, আই পি এচ আদিৰ দৰে প্ৰতিযোগিতামূলক পৰীক্ষাসমূহৰ ক্ষেত্ৰতো। মই নাৰীবাদী নহয় কিন্তু ছোৱালীবোৰৰ এনে সাফল্যৰ বাতৰিয়ে মোক এক সুকীয়া পৰিতৃপ্তি দিয়ে। কিয়নো জনা হোৱাৰ দিনাৰপৰাই দেখি আহিছোঁ – সকলো ধৰণৰ বাধা-নিষেধ, পায়-নেপায় অকল ছোৱালীবোৰৰ ক্ষেত্ৰতহে প্ৰযোজ্য। একেখন ঘৰৰে একে পৰিবেশত ডাঙৰ হোৱা এজনী ছোৱালী আৰু ল’ৰাৰ ক্ষেত্ৰত নিয়মৰ বান্ধোন পৃথক। শান্ত শিষ্ট, কোনো কথাৰ প্ৰতিবাদ নকৰা ছোৱালী বা বোৱাৰীজনীক (লাগিলে জীৱন যুদ্ধত তেওঁ যিমানেই অবর্ণনীয় কষ্ট ভোগ নকৰক কিয়!) সমাজত পৰিচিত হয় লখিমীৰূপে। আনহাতে মুৰ তুলি সত্য কথা কোৱা, অন্যায় প্রতিবাদ কৰাগৰাকী সমাজত পৰিচিতা হয় কুলক্ষণী হিচাপে।\nপ্রখ্যাত বঙালী ঔপন্যাসিক শঙ্কৰে তেওঁৰ কোনোবা এখন উপন্যাসত লিখিছিল – সমগ্ৰ নাৰী জীৱনটোৱেই হৈছে দুখৰ এক অন্তহীন স্রোত। জীৱনৰ যি উৎস – সেই উৎসৰ মূলেইটো আৰম্ভ হৈছে নাৰীৰ নিদাৰুণ দেহ-যন্ত্রণাৰে। তাৰ পিছতো বিৰহ, বৈধব্যকে আদি কৰি কত দুখ-যন্ত্রণাই সংসাৰ পথৰ অলিয়ে-গলিয়ে অপেক্ষা কৰি আছে নিৰীহ নাৰীৰ কাৰণে। সেই সকলো দুখ-যন্ত্রণাৰ হলাহল পান কৰিও নাৰীসকলে মাতৃ, পত্নী, ভগ্নী, বান্ধৱী, প্রেমিকা, পুত্রীকে ধৰি অনেক সম্বন্ধৰ উমাল স্পৰ্শৰে সমগ্র সামাজিক বান্ধোনটোকে নিকপকপীয়াকৈ যেনেদৰে ৰাখিছে সি তুলনাবিহীন! কিন্তু তাৰ বিনিময়ত নাৰীয়ে পাইছে কি? সমাজৰ এক মুষ্টিমেয় সংখ্যক নাৰীক বাদ দি এতিয়াও মাতৃজাতি অৱহেলিত, শোষিত, মানসিক আৰু শাৰীৰিকভাবে নির্যাতিত।\nমোৰ অন্যতম প্রিয় সাহিত্যিক শীলভদ্ৰদেৱে সাতসৰীৰ কোনোবা এটা সংখ্যাত লিখিছিল – আজিৰপৰা এশ বছৰ আগলৈকে ছোৱালীবোৰক শিক্ষাৰ পোহৰৰপৰা বঞ্চিত কৰি ৰখা হৈছিল। স্বাধীনতাৰ পিছতহে তেওঁলোকে শিক্ষাগ্রহণৰ প্রকৃত সুযোগ পাইছে আৰু সেই সুযোগৰ সদব্যৱহাৰ কৰি তেওঁলোকে পঞ্চাশ বছৰৰ ভিতৰতে পুৰুষৰ লগত বিভিন্ন ক্ষেত্ৰত সমানে ফেৰ মাৰিছে আৰু অহা পঞ্চাশ বছৰৰ ভিতৰত নাৰীসকল পুৰুষতকৈ সকলো দিশতে আগুৱাই গৈ গোটেই আর্থ-সামাজিক দিশটোৰেই সলনি কৰি দিব পাৰে। বাতৰি কাকতৰ শিৰোনামাটিয়ে ইতিমধ্যেই মোৰ দেহ মন আন্দোলিত কৰি ৰাখিছিল – তাতে মোৰ মনৰ মাজত চলি থকা এই চিন্তা-ভাৱনাবোৰে যেন মোক লৈ গ’ল এখন অন্য জগতলৈ। টাইম মেচিনত উঠি মই প্ৰৱেশ কৰিলো সেই জগতখনত।\nএটা সুদৃশ্য ঘৰত মই আৰু মোৰ স্বামী বহি আছোঁ। আমাৰ দুয়োৰে দেহত বয়সৰ ছাপ। আমাৰ জীয়ৰী হিয়াই তাইৰন্টোনতুন মডেলৰ লেপটপটোৰ টাচ্চ-স্ক্ৰীণত হাত বুলাই আছে। মুখত তাইৰ প্রচণ্ড আত্মবিশ্বাসৰ ভাৱ। তাইৰ কথাবতৰা, চাল-চলন দেখি মোৰ মনত বিশ্বাসেই হোৱা নাই এইজনীয়েই মোৰ হিয়া। চুচুক-চামাককৈ থকা মোৰ লাজকুৰীয়া হিয়াজনী এতিয়া এক নামী কোম্পানীৰ দায়িত্বপূৰ্ণ পদবীত। হঠাতে তাই কৈ উঠিল – ইম্মান দেৰি কৰিছা কফি বনাওঁ‌তে। তাইৰ কথা শেষ নহ’লেই – ভিতৰৰপৰা ট্ৰে হাতত লৈ জোঁৱাই ওলাই আহিল। মুখত এমোকোৰা হাঁহি লৈ জোঁৱায়ে আমাক বিধে-বিধে চাহ কফি যতনালে। হিয়াৰ বাবে ক’ল্ড কফি, এওঁ‌ৰ বাবে গ্রীণ টি, মই গাখীৰ চাহ খাই ভালপাওঁ বাবে মোৰ কাৰণে আদা দিয়া গাখীৰ চাহ যতনালে। কফি মুখত দিয়েই হিয়াই এক বিৰক্তিকৰ ভঙ্গীমাৰে কৈ উঠিল – “কি যে বকৱাছ কফি বনাইছা, দিনটোতো ঘৰত অনবৰতে শুইয়েই থাকা, কফিকাপো ভালদৰে বনাব নোৱাৰা।”\nজোঁৱাইৰ মুখখন এন্ধাৰ হৈ গ’ল। হিয়াই যে ক’লে – “দিনটোতো অনবৰতে শুইয়েই থাকা” – এই কথাষাৰি ইমান চিনাকি-চিনাকি লাগিছে। অস্! এই কথাষাৰিচোন বিয়াৰ বেছ কিছুবছৰলৈ এওঁ মোৰ ওপৰতে প্ৰয়োগ কৰিছিল। খং-অভিমানত মই তেতিয়া একো মাতিবপৰা নাছিলোঁ। আজি মোৰ জীয়ৰীয়ে তাইৰ স্বামীৰ ওপৰত এই বাক্যষাৰি প্ৰয়োগ কৰিছে – পৰিতৃপ্তি, এক অদ্ভুদ পৰিতৃপ্তিৰ হাঁহি মোৰ মুখেৰে ওলাই আহিল।\nএই বাৰচোন আমি দুয়ো আকৌ অন্য এটি জাকজমক ঘৰত বহি আছোঁ। আমাৰ একমাত্ৰ পুত্ৰ জয়ৰ ঘৰ। হঠাতে শুৱনিকোঠাৰপৰা উচ্চস্বৰত বোৱাৰীৰ কৰ্কশ বাক্যবান উফৰি আহিছে। ভিতৰলৈ গৈ দেখো বোৱাৰীৰ বাক্যবানত তিষ্ঠিব নোৱাৰি এচুকত বিমৰ্ষ বদনে থিয় দি আছে প্ৰাণ চাঞ্চল্যৰে ভৰা মোৰ স্মাৰ্ট ল’ৰাটি। দোষ – ঘৰ চাফা কৰোঁতে হেনো বোৱাৰীৰ অফিচৰ কাগজপত্ৰবোৰ ইফাল-সিফাল কৰিলে। হে ভগৱান! এয়া মই কি দেখিছোঁ – মোৰ একমাত্ৰ পুত্ৰৰ এনে অৱস্থাৰ বাবে মোৰ মাতৃহৃদয় ধৰফৰাই উঠিল।\n“মা, মা, আইতাই তোমাক চোতাললৈ মাতিছে”। এয়াচোন জয়ৰ মাত। মই সম্বিৎ ঘূৰাই পালোঁ। মোৰ সমুখত মোৰ কণমানি পুত্ৰ জয়। উফ্ ৰক্ষা – মোৰ ল’ৰা মোৰ লগতে আছে। মই তাক হাতত ধৰি মোৰ বিদ্যাপুৰৰ ঘৰৰ মৰমী চোতালখনলৈ আগবাঢ়ি গ’লো। বাহিৰত ৰাতিপুৱাৰ জলমল ৰ’দ।\n« পূৰ্বানুমানৰ লটিঘটি – ৰাজীব শৰ্মা\nকৌতুক – সোনটো ৰঞ্জন বৰুৱা »\nOha kisu bosoror pasot future thik apuni kua dhoron ei hobo,gurantee😊


আপোনাৰ এটাতকৈ অধিক বেংক একাউণ্ট আছে নেকি ? জানক কি কি অসুবিধা হ'ব ?– News18 assam\nBank Account: আপোনাৰ এটাতকৈ অধিক বেংক একাউণ্ট আছে নেকি ? জানক কি কি অসুবিধা হ'ব ?\nযদি আপুনি একাধিক বেঙ্কত আপোনাৰ একাউণ্ট (More then 1 Bank Accounts) খুলিছে, এই বাতৰিটো আপোনাৰ বাবে ব্যৱহাৰযোগ্য। আজি আমি আপোনাক কৈছোঁ যে যদি আপোনাৰ এটাতকৈ অধিক বেঙ্ক একাউণ্ট আছে তেন্তে আপুনি কি সমস্যাৰ সন্মুখীন হ'ব পাৰে।\nযদি আপুনি একাধিক বেঙ্কত আপোনাৰ একাউণ্ট (More then 1 Bank Accounts) খুলিছে, এই বাতৰিটো আপোনাৰ বাবে ব্যৱহাৰযোগ্য। আজি আমি আপোনাক কৈছোঁ যে যদি আপোনাৰ এটাতকৈ অধিক বেঙ্ক একাউণ্ট আছে তেন্তে আপুনি কি সমস্যাৰ সন্মুখীন হ'ব পাৰে। একাধিক বেঙ্ক একাউণ্ট থাকিলে আপোনাৰ বিত্তীয় প্ৰৱঞ্চনা (Fraud)ৰ চিকাৰ হোৱাৰ আশংকা বৃদ্ধি হয়। দৰাচলতে, একাউণ্ট যিমানে বেছি হয় বিপদাশংকা (Risk) সিমানে বেছি হয় । একে সময়তে, আপোনাৰ ধনো বিভিন্ন একাউণ্টত নিম্নতম বেলেন্স (Minimum Balance) বজাই ৰখাৰ অন্বেষণত আবদ্ধ হৈ আছে।\nITR ফাইলত অসুবিধা\nযেতিয়া আপোনাৰ বহুতো বেঙ্কত একাউণ্ট থাকে তেতিয়া আপুনি আয়কৰ ৰিটাৰ্ণ দাখিল কৰোঁতে অসুবিধাৰ সন্মুখীন হ'ব পাৰে। দৰাচলতে, আপুনি আপোনাৰ প্ৰতিটো বেঙ্ক একাউণ্টৰ বিষয়ে তথ্য প্ৰদান কৰিব লাগিব। কৰ বিশেষজ্ঞসকলে কৈছে যে যদি আপোনাৰ বেংক একাউণ্ট থাকে তেন্তে ৰিটাৰ্ণ দাখিল কৰাটো বহুত সহজ হৈ পৰে।\nআনহাতে, প্ৰতিটো একাউণ্টৰ বাবে বিভিন্ন তত্বাৱধানত মাচুল পৰিশোধ কৰিলে আপোনাৰ আৰ্থিক ব্যয় হ'ব। আনহাতে, যদি আপুনি নিম্নতম বেলেন্স বজাই নাৰাখে, আপোনাৰ ওপৰত জৰিমনা আৰোপ কৰা হয়। যদি আপুনি নিম্নতম বেলেন্স বজাই নাৰাখে তেন্তে আপুনি বাৰে বাৰে জৰিমনা পূৰণ কৰিলে আপোনাৰ চিবিল স্ক'ৰ (CIBIL Score) ক্ষতিগ্ৰস্ত হয়। অধিক বেংক একাউণ্টৰ ফলত আপুনি আৰু কি লোকচানভুগিব পাৰে জানো আহক।\nনিষ্ক্ৰিয় একাউণ্টত প্ৰৱঞ্চনাৰ আশংকা বৃদ্ধি হয়\nযদি সঞ্চয় বা চলিত একাউণ্ট এটাৰ এবছৰৰ বাবে লেনদেন নহয়, ই নিষ্ক্ৰিয় হৈ পৰে। যদি লেনদেনটো দুবছৰৰ বাবে কৰা নহয়, ইয়াক Dormant Accountলৈ ৰূপান্তৰ কৰা হয়। এনে বেংক একাউণ্টৰ সৈতে প্ৰৱঞ্চনাৰ আশংকা বৃদ্ধি পায়। বেংকাৰসকলে কৈছে যে এনে একাউণ্টৰ সৈতে আভ্যন্তৰীণ আৰু বাহ্যিক প্ৰৱঞ্চনাৰ অভাৱ সৰ্বাধিক। সেয়েহে, তেওঁলোকৰ বিৱৰণবোৰ পৃথক লেজাৰত ৰখা হয়।\nৰিটাৰ্ণো বহন কৰিব পাৰে\nনিষ্ক্ৰিয় একাউণ্ট ব্যৱহাৰ নকৰিলে প্ৰত্যক্ষ বিত্তীয় লোকচানো হ'ব পাৰে। ধৰি লওক আপোনাৰ চাৰিটা বেংক একাউণ্ট আছে যাৰ নিম্নতম বেলেন্স হৈছে ১০ হাজাৰ টকা। আপুনি ৪ শতাংশ হাৰত বাৰ্ষিক সুত লাভ কৰে। সেই অনুসৰি, আপুনি প্ৰায় ১,৬০০ টকাৰ সুত পাব। এতিয়া, যদি আপুনি সকলো একাউণ্ট বন্ধ কৰে আৰু মিউচুৱেল ফাণ্ডত একে পৰিমাণৰ বিনিয়োগ কৰে, আপুনি ইয়াত কমেও ১০ শতাংশ ৰিটাৰ্ণ পাব পাৰে।\nএকাউণ্ট বন্ধ কৰা প্ৰপত্ৰ পূৰণ কৰক\n>> আপুনি একাউণ্টটো বন্ধ কৰাৰ সময়ত ডি-লিংকিং একাউণ্ট প্ৰপত্ৰ পূৰণ কৰিব লাগিব। বেঙ্ক শাখাত একাউণ্ট বন্ধ কৰাৰ প্ৰপত্ৰ এখন উপলব্ধ।\n>> আপুনি এই প্ৰপত্ৰত একাউণ্টটো বন্ধ কৰাৰ কাৰণ ব্যাখ্যা কৰিব লাগিব। যদি যৌথ একাউণ্ট থাকে, প্ৰপত্ৰখনত সকলো একাউণ্ট ধাৰকৰ স্বাক্ষৰৰ প্ৰয়োজন।\n>> আপুনি আন এটা প্ৰপত্ৰপূৰণ কৰিব লাগিব। ইয়াত, আপুনি সমাপ্তি একাউণ্টলৈ ধন স্থানান্তৰ কৰিব বিচৰা একাউণ্টটোৰ বিষয়ে তথ্য প্ৰদান কৰিব লাগিব।\n>> বেঙ্কবোৰে একাউণ্ট খোলাৰ ১৪ দিনৰ ভিতৰত একাউণ্ট বন্ধ কৰাৰ বাবে কোনো মাচুল লোৱা নাই। তাৰ পিছত হয়তো এবছৰলৈ মাচুল ল'ব পাৰে\nBankBank AccountBank FraudMINIMUM BALANCE


এখন চিঠি- কিছু আবেগ কিন্তু বাস্তব... (গৌৰী শংকৰ কলিতা) - সাহিত্য ডট অৰ্গ\nশ্ৰদ্ধাৰ শিক্ষক -শিক্ষয়িত্ৰীসকল,\nগৰম বন্ধ শেষ হল। আপোনালোক সকলো আকৌ বিদ্যালয়লৈ আহিছে। আমাৰ আৰু বিদ্যালয়লৈ যোৱা নহ’ব। আমাৰ মানে মই পখিলা, ৰংমন, ফৰিদা আৰু জুনু। বন্ধৰ আগতেই জানিছিলোঁ তথাপি আশা কৰিছিলোঁ আপোনালোকক লগ পোৱাৰ কিন্তু নহ’ল। মোৰ মা বহুত দিন ধৰি বিচনাত কিবা দুৰাৰোগ্য বেমাৰত। দেউতাই আজিকালি ৰাতি প্ৰায়ে ঘৰলৈ নাহে। দাদাই সৰু পাণ-তামোলৰ দোকান এখন দিয়ে। আগতে মায়ে আনৰ ঘৰত কাম কৰিব গৈছিল। এতিয়া মা নৰিয়াত পৰাত ময়ে যাব লগা হৈছে কাম কৰিবলৈ নহ’লে মাৰ লগতে সৰু ভণ্টি দুজনী লঘোণ পৰিব। খুব কষ্ট কৰি অষ্টম মান শ্ৰেণীলৈ পঢ়িলোঁ। বিশ্বাস কৰক, উপায় থাকিলে পঢ়া নেৰিলোঁহেঁতেন! মই য’ত থাকোঁ তাত মোৰ লগৰ বা মোতকৈ অলপ ডাঙৰ সকলোৱে পঢ়া এৰি দিছে, কাৰণ আমাৰ সকলোৰে ঘৰত অভাৱ। দুবেলা দুমুঠি খোৱাৰ চিন্তাই পঢ়াৰ কথা সকলোকে পাহৰাই ৰাখে।\nৰংমনৰ ককায়েকে গুৱাহাটীত গাড়ী চলাইছিল কিন্তু এক্সিডেণ্টত ভৰি দুটা হেৰুৱাবলগীয়া হ’ল। এতিয়া সি হোটেল এখনত সোমাইছে। এই মাহত বোলে শ্বিলঙলৈ যাব কিবা কাম পাইছে। সি সেইদিনা লগ পাওঁতে কৈছিল আমি ইমান দিনে পঢ়া-শুনা নকৰি কাম শিকাই ভাল আছিল। তাৰ কথাত হয়ভৰ দি ফৰিদায়ো কৈছিল, “আমাৰ কথা কোনে বুজে, মানুহে কয় ইচ্ছা থাকিলে পঢ়া শুনা হয়, চেষ্টা কৰিব লাগে কিন্তু আমাৰ সংসাৰবিলাকে অন্য কথাহে কয়। আমাৰ দৰে যিবিলাকে বাহিৰত কাম কৰিবলৈ নাযাওঁ ঘৰৰ দেউতা-দাদাহঁতৰ আলপৈচান ধৰোঁতে যায় (লগতে দবি ধমকি আছেই) পঢ়া শুনাৰ কথা ক’লে কয়, ল’ৰা-ছোৱালীয়ে পঢ়ি কি কৰিব? কাম কৰিব লাগে খাব লাগে, ছোৱালীবিলাকতো কান্ধৰ বোজা, বিয়াৰ পিছত সংসাৰ কৰিব।”\nআচলতে অভাবেই আমাৰ একমাত্ৰ সমস্যা নহয়, আমি যি সামাজিক পৰিবেশত ডাঙৰ হৈছোঁ তাত পঢ়াৰ কোনো পৰিবেশ নাই। আমি সৰুৰ পৰা সংসাৰ, বিয়া শৰীৰৰ খেলাত অভ্যষ্ট হৈ যাওঁ। জুনুৰ কথা শুনক, তাইৰ মাকে যিঘৰ মানুহৰ ঘৰত কাম কৰিছিল, মাকৰ লগত তায়ো গৈছিল। সেই ঘৰৰ ভদ্ৰলোকজনে জুনুৰ গাত হাত দিছিল। মাকক সেই কথা জনোৱাত মাকে একো নক’লে আৰু পিছদিনা গা অসুখ বুলি তাইক অকলে যাবলৈ দিছিল। এদিন দেউতাকৰ বয়সৰ সেই মানুহজনে তাইক বিয়াৰ প্ৰস্তাব দিছিল আৰু মাকে তাইৰ কোনো কথা নুশুনি সন্মতি দিলে।\nজানো এইবিলাক সমস্যা সমাধানৰ উপায় আপোনালোকৰ হাতত নাই। আমাৰ দেশত ছয়ৰ পৰা চৌধ্য বছৰৰ শিশুৰ বাবে ‘শিক্ষাৰ মৌলিক অধিকাৰ আইন’ প্ৰবৰ্তিত হৈছে। তথাপি আমাৰ দৰে ল’ৰা-ছোৱালীবিলাকে পঢ়া এৰিবলৈ বাধ্য হৈছে। আমাৰ সামাজিক পৰিবেশবিলাক যদি অলপ সলনি হ’লহেঁতেন? অন্য ল’ৰা-ছোৱালী বা আপোনালোকক দেখিলে আমাৰো ইচ্ছা যায় পঢ়া-শুনা কৰিবলৈ, ডাঙৰ মানুহ হ’বলৈ। কিন্তু আমাৰতো সপোনতো কেতিয়াও দিঠক নহয়। গতিকে যিসকল বিদ্যালয়লৈ যায় তেওঁলোকে ভাগ্যবান। বাদ দিয়ক এইবোৰ কথা, এই সৰু মুখেৰে ইমান ডাঙৰ কথা শোভা নাপায়। তথাপি আমি বাস্তবৰ লগত মুখামুখী হৈ সৰুতে বহুত কথা শিকিছোঁ। এই গৰম বন্ধলৈকে আমি বিদ্যালয় আহিলোঁ, খুব বেছি শিকিব নোৱাৰিলোঁ কিন্তু যিখিনি শিকিলোঁ সেয়াই আমাৰ বাবে যথেষ্ট। বহু কষ্ট কৰি বহীবিলাক যোগাৰ কৰিছিলোঁ তাত বেছি লিখা নহ’লেই। আপোনালোকে বিদ্যালয়ত যি শিকাই আমাক ঘৰত পঢ়িব কয়, কিন্তু আমাৰ ঘৰত ক’ত পঢ়িম! আন লৰা-ছোৱালীখিনিক ভালকৈ পঢ়াব।\nআপোনালোক চাগে’ বিদ্যালয়লৈ আহিছে। আমি আৰু ডেস্ক বেঞ্চত বহিব নোৱাৰিম, ভাবিলে বহুত বেয়া লাগে। উপায় নাই আমি যাব নোৱাৰিম। আপোনালোকৰ কুশল কামনা কৰি,\n← পৰিষ্কাৰ পৰিচ্ছন্নতাই ঈশ্বৰ পৰায়ণতা (অচিন্ত্য বৰঠাকুৰ)\n‘দোকমোকালি’ : শাৰীৰিক প্ৰত্যাহ্বানযুক্ত লেখিকাৰ সৃষ্টি প্ৰতিভা (উপেন্দ্ৰ বৰকটকী) →


লোক সভাৰ নির্বাচন অসমৰ প্রেক্ষাপট\nPublished on March 13, 2019 | News Source: Janambhumi Editorial Desk\nদেশৰ সাম্প্রতিক ৰাজনীতিত ইতিমধ্যে এটা কথা পৰিষ্কাৰ হৈছে যে আহি থকা লোক সভা নির্বাচনৰ এন ডি এ-ৰ আসনৰ সংখ্যা বর্তমানৰ তুলনাত হ্রাস পাব৷ কাৰণ দেশৰ বৃহৎ ৬খন ৰাজ্যত এইবাৰ বিজেপি প্রত্যাহানৰ সন্মুখীন হ’ব৷ অন্যহাতে এইটোও পৰিষ্কাৰ হৈ পৰিছে কংগ্রেছ-নেতৃত্বাধীন ইউ পি এ-ৰ আসনৰ সংখ্যা বর্তমানৰ তুলনাত কিছু হ’লেও বৃদ্ধি পাব৷ সেয়ে হ’লেও নির্বাচনত একক বৃহৎ দল এন ডি এ হোৱাৰে সম্ভাৱনা প্রচুৰ৷ অর্থাৎ আকৌ এবাৰ নৰেন্দ্র মোদীয়ে প্রধানমন্ত্রী হোৱাৰ সম্ভাৱনা আছে৷ ইতিমধ্যে প্রকাশ পোৱা নির্বাচনী সমীক্ষাসমূহেও তেনে ইংগিতেই দিছে৷\nদেশৰ এনে প্রেক্ষাপটৰ বিপৰীতে নির্বাচনটোত অসমত কি হ’ব? নির্বাচনৰ দিন ঘোষণাৰ পাছতো অসমত বর্তমানলৈকে কোনোটো দলে প্রার্থী ঘোষণা কৰা নাই৷ কিন্তু ইতিমধ্যে নির্বাচনী প্রচাৰ আৰম্ভ হৈছে৷ দেখা গৈছে যে প্রচাৰত এতিয়ালৈকে আগত আছে শাসনাধিষ্ঠিত বিজেপি দল৷ বর্তমানলৈকে দলৰ ৰাজনৈতিক পৰিৱেশ অধ্যয়ন কৰি দেখা যায় যে অসমৰ নির্বাচনী পৰিৱেশ সংঘাতিক ধৰণে পৰিৱর্তন নঘটে৷ বর্তমান অসমৰ সাংসদৰ সংখ্যা হ’ল বিজেপি ৭, কংগ্রেছ ৩, এ আই ইউ ডি এফ ৩ আৰু নির্দলীয় ৩জন৷ এতিয়া প্রশ্ন উঠিছে– এইবাৰৰ নির্বাচনত কি ফল ওলাব? বিজেপি, কংগ্রেছ আৰু এ আই ইউ ডি এফৰ আসনৰ সংখ্যা বাঢ়িব নে কমিব? কেন্দ্র আৰু ৰাজ্যত শাসনাধিষ্ঠিত বিজেপিৰ বিৰুদ্ধে প্রতিষ্ঠান বিৰোধী ঢৌকে ধৰি বহু অভিযোগ আছে৷ কিন্তু এই পর্যন্ত বিৰোধী কংগ্রেছ দলে সেই সুযোগ গ্রহণ কৰিব পৰা নাই৷ কংগ্রেছৰ এইবাৰ পূর্বতকৈ অৱস্থা শোচনীয়হে হৈছে৷ ৰাজ্যৰ ১৪টা সমষ্টিৰ অধিকাংশৰ বাবে কংগ্রেছে এই পর্যন্ত যোগ্য প্রার্থীকে বিচাৰি উলিয়াব পৰা নাই৷ গুৱাহাটী, বৰপেটা, ধুবুৰীকে ধৰি কেইবাটাও সমষ্টিৰ বাবে প্রার্থী বিচাৰি কংগ্রেছে হাবাথুৰি খাইছে৷ গোপন খবৰ মতে– বহুতো কংগ্রেছ নেতাই এইবাৰ প্রতিদ্বন্দ্বিতাৰ বাবে আগবাঢ়ি অহা নাই৷ তাৰ প্রধান কাৰণ হ’ল ধনৰ অভাৱ৷ এটা কথা পৰিষ্কাৰ যে নির্বাচনত বিজেপিয়ে বহু ধন ব্যয় কৰিব৷ তাৰ তুলনাত কংগ্রেছ প্রার্থীয়ে ধনৰ যোগাৰ কৰিব পাৰিব বুলি ভবা নাই৷ ইয়াৰ উপৰি কংগ্রেছৰ বাবে এটা ডাঙৰ প্রত্যাহবান হ’ল প্রচাৰ৷ ৰাজ্যত কংগ্রেছ দলত এজনো তাৰকা প্রচাৰক নাই৷ কোনোজন কংগ্রেছ নেতাই মুখ্যমন্ত্রী সর্বানন্দ সোণোৱাল আৰু হিমন্ত বিশ্ব শর্মাৰ লগত ফেৰ মাৰিব নোৱাৰে৷ তেনেধৰণৰ প্রত্যাহ্বান থকা সত্ত্বেও কংগ্রেছৰ বাবে এইবাৰ সংখ্যালঘুৰ ভোট প্লাছ পইণ্ট হ’ব পাৰে৷ এটা কথা প্রায় নিশ্চিত যে এইবাৰৰ নির্বাচনত বদৰুদ্দিন আজমল-নেতৃত্বাধীন এ আই ইউ ডি এফ দলটো তীব্র প্রত্যাহ্বানৰ সন্মুখীন হ’ব৷ ইতিমধ্যে সংখ্যালঘু ৰাইজে আজমলৰ পক্ষ ত্যাগ কৰিছে৷ পঞ্চায়তত দলটোৰ শোচনীয় ফল হৈছে৷ এনেধৰণৰ খহনীয়াৰ উমান পাইআজমলৰ ভাতৃ চিৰাজউদ্দিন আজমলে এইবাৰ বৰপেটাৰ পৰা প্রতিদ্বন্দ্বিতা নকৰাৰ কথা ঘোষণা কৰিছে৷ আনহাতে দলটোৰ মূল হোতা আজমলেও এইবাৰ ধুবুৰী আসনখন ধৰি ৰখাটোও কঠিন হ’ব৷ পঞ্চায়ত নির্বাচনে প্রমাণ কৰিছে যে সংখ্যালঘু ৰাইজ পুনৰ কংগ্রেছৰ কাষলৈ ঘূৰি আহিছে৷ সেইবাবে কংগ্রেছে এইবাৰ বৰপেটা, ধুবুৰী, কৰিমগঞ্জৰ দৰে আসনকেইখনৰ ওপৰত আশা ৰাখিব পাৰে৷ কিন্তু সংখ্যালঘুৰ প্রভাৱ ৰাজ্যৰ ১৪টা সমষ্টিতে নাথাকিব৷\nবিভিন্ন ধৰণৰ প্রতিবন্ধকতা থাকিলেও অসমত এই পর্যন্ত বিজেপিয়ে আগবাঢ়ি আছে৷ ইয়াৰ বিভিন্ন কাৰণ আছে৷ যোৱা দিনখিনিত ৰাজ্যত যথেষ্ট সংখ্যক বিজেপিৰ কর্মকর্ৰ সৃষ্টি হৈছে৷ সেই কর্মকর্সকল দলটোৰ অনুগত৷ অন্যহাতে একোটা লোক সভা সমষ্টিৰ অন্তর্গত বেছিভাগ বিধানসভা সমষ্টিতে বিজেপিৰ বিধায়ক আছে৷ এই বিধায়কসকলে নিজৰ দলৰ প্রার্থীক ভোট দিয়াবৰ বাবে যথেষ্ট চেষ্টা কৰিব৷ প্রতিজন বিধায়কৰ ওপৰত সমষ্টিৰ ৰাইজ বিভিন্ন কাৰণত নির্ভৰশীল হ’ব লাগে৷ সেইবাবে সমষ্টিৰ ৰাইজে বিধায়কৰ অনুৰোধৰ প্রতি সঁহাৰি জনোৱাৰে সম্ভাৱনা বেছি৷ তাৰ সমান্তৰাল বিজেপিৰ সপক্ষে অন্য এটা গুৰুত্বপূর্ণ কথা হ’ল হিতাধিকাৰী৷ কেন্দ্র আৰু ৰাজ্যৰ বিভিন্ন আঁচনিৰে ৰাজ্যত যথেষ্টসংখ্যক হিতাধিকাৰীৰ সৃষ্টি হৈছে৷ এই হিতাধিকাৰীসকলৰ বেছিভাগেই বিজেপিৰ ভোটাৰ হ’ব৷ এনেবোৰ দিশ বিবেচনা কৰি ক’ব পাৰি যে প্রতিকূল পৰিৱেশ হ’লেও এইবাৰ অসমত বিজেপিৰ আসন বৃদ্ধি হোৱাৰহে সম্ভাৱনা আছে৷\nঅগপ সম্পর্কত এতিয়াও পৰিৱেশটো ধুৱলী-কুঁৱলী হৈ আছে৷ অগপই অকলশৰে প্রতিদ্বন্দ্বিতা কৰিব নে বিজেপিৰে মিত্রতা কৰিব সেয়া এতিয়াও চূড়ান্ত হোৱা নাই৷ অৱশ্যে এটা কথা ক’ব পাৰি যে অকলশৰীয়া প্রতিদ্বন্দ্বিতাই দলটোৰ বাবে কোনো সুফল নানে৷ কাৰণ অকলশৰীয়াকৈ প্রতিদ্বন্দ্বিতা কৰি অগপই জিকিব পৰা আসন এখনো নাই৷ যদিহে বিজেপিৰে মিত্রতাৰ জৰিয়তে ভাল আসন দখলত ৰাখিব পাৰে তেতিয়া কিবা এটা আশা কৰিব পাৰি৷\nRBI provides marginal relief for wedding; to provide funds to co-ops\nRohit, Dhawan retained for three test series against NZ\nVote for Priyadarshini Chatterjee to make her win Miss World Pageant\n4 Manipur University professors suspended\n'La La Land' dominates Baftas, Dev Patel wins for 'Lion'\nBanwarilal Purohit sworn in as Governor-in-charge of Meghalaya\nAll Rights Reserved 2019 © The Janambhumi | Total visits : 9478240


মোৰ আনকমন বিয়া খন -পঞ্চী প্ৰিয়া দাস – ফটাঢোল\nDecember 1, 2018 লটিঘটি\t9 Comments\nমোৰ আনকমন বিয়া খন -পঞ্চী প্ৰিয়া দাস\nমোৰ জীৱনত পাহৰিব নোৱাৰা অন্যতম এটা লটিঘটি, যিটো মোৰ জীৱনত সদায় স্মৰণীয় হৈ থাকিব। সকলো ছোৱালীয়ে নিজৰ বিয়াৰ সপোন দেখে। শুকুলা ঘোঁৰাত উঠি ৰাজকুমাৰ আহিব বিয়া কৰাবলৈ। ফুল লগা বাগিত (আজিকালি অত্যাধুনিক মডেলৰ গাড়ীত উঠে দেই, মই পিছে আইটেন(i10)ত ঘৰলৈকে আকৌ ঘূৰি আহিছিলোঁ দৰাৰ লগতে আকৌ) উঠি দৰাৰ হাতত ধৰি দৰাঘৰলৈ যাব। মইও ভাবিছিলোঁ দৰাৰ লগত গাড়ীত নাযাওঁ। এওঁৰ মোক ফুৰাবলৈকে কিনা স্কুটি খনতে জাষ্ট মেৰিদ বুলি ফুললগা দিল এটা লগাই ফুৰি মেলি ঘৰলৈ আহিম।\nকিন্তু বিধিৰ বিপাক! যিহেতু এওঁৰ ঘৰত ঘোৰ বিৰোধ আছিল আমাৰ বিয়াত। আৰু ৪ বছৰ ধৰি এওঁ মহুৰত চাই আছিলে দেউতাৰ লগত কথা পাতিবলৈ। ৪ বছৰত ৬ বাৰ ছুটী লৈছিলে কিন্তু সাহস এবাৰো নহ’ল তেওঁৰ যে ফেছ তো ফেছ কথা পাতিব। কিন্তু মায়ে সকলো জানিছিলে। অলপ চাপৰ্টো কৰিছিলে, কিন্ত দেউতালৈ ভয় খাই ঘতং খাব বুলি। এনেকৈ কৰি থাকিলে নহব বুলি ময়েই উকীলৰ লগত কথা পাতি মেৰিজ ৰেজিষ্টাৰ অফিচ গলোঁ। কিন্তু তাত বহুত দিন লাগিব বুলি কলে আৰু এওঁ বাৰে বাৰে ছুটি নাপায়। গতিকে সিদ্ধান্ত কৰিলোঁ যে আমি এপ্লাই কৰি থম উকীলৰ দ্বাৰা। আৰু ৩৫ দিনৰ পিছৰ তিনিমাহত কোনোবা এটা দিনত ফাইনেল চহী কৰিব যাব লাগিব বুলি জনাই দিলে। তেনেকৈয়ে মই দেৰি নকৰি এপ্লাই কৰিলোঁ যোৱা বছৰ ছেপ্টেম্বৰ মাহত। আৰু তাৰিখ ললোঁ (জানুৱাৰী ৪ -২০১৮)। ডিচেম্বৰ শেষত এওঁ আহিলে ছুটি। আৰু ৪ তাৰিখে আমি কৰ্ট যাবলৈ সাজু হ’লো।\nকিন্তু ক’ৰপৰা কেনেকৈ যে দেউতাই শুনিলে নাজানো, ২ তাৰিখৰ দিনা ঘৰত ঘমাছান কাজিয়া। এওঁক পঠিয়াই দিছে ডুমডুমাৰ পেহীয়েকৰ ঘৰলৈ। ৩ তাৰিখ লৈকে আমি কনফাৰ্ম নহয় যে বিয়া হ’বই। তথাপি মই কলোঁ যে যোৱা তুমি পেহীৰ ঘৰলৈ। কাৰণ উকীলজনে ফোন কৰি জনালে যে আমি ৩ বজাত অফিচ পাবগৈ লাগিব। এওঁক মই ৮.৩০ মানত পঠিয়াই দিলোঁ আৰু ক’লো ৩ বজাত আহি কৰ্ট পাব লাগিব। সেইদিনাৰ ২ দিন পিছত চহী কৰাৰ সময়সীমা শেষ। গতিকে বুকু কঁপি থকাটো জায়েজ কথা। তেওঁ গ’ল, যোৱাৰ আগতে মোক লগ কৰি যাবলৈ কলোঁ। যোৱাৰ আগতে মোক লগ কৰি হাতত ধৰি কৈ থৈ গল “আজি যদি লগ দিব নোৱাৰোঁ তোমাক, তেন্তে মই ফৌজী নহয়।”\n“হব যোৱা, টাইমত কৰ্ট পাই যাবা বছ, মই ৰৈ থাকিম”।\nএওঁ গ’ল। বুকু কঁপি আছে। ইফালে ডুমডুমাত এওঁৰ সম্বন্ধীয় আজু- আইতাক এগৰাকী ঢুকালে। দেউতাই কিন্তু পুৰা ছাল খেলিছে যে পুতেক আহি নাপাওক। দেউতাই বুদ্ধি কৰি এওঁক তালৈও যাগৈ বুলি ক’লে। কিন্তু মইও চি. আই.দি চাই চাই কম মগজ বনাইছোঁ নেকি !!\nযিমান যি হ’লেও আৰ্মিৰেই গাৰ্ল ফ্ৰেইণ্ড। বুঢ়াই পুৰণা ছাল খেলিলে। মইও নতুন যুগৰ মগজ লগালোঁ। এওঁক ডুমডুমাৰ পৰা ১ বজাত যেনেতেনে ওলাবলৈ ক’লোঁ। এওঁ মাকুম পাই মোলৈ ফোন কৰিছে যে ৰেডি হোৱা,\n:মাকুম পালোঁ মই।\nমইও ইফালে মামাক কৈ অটো এখন ভাড়া কৰি মামী আৰু মই ৰেডি হলোঁ । যিহেতু সাক্ষী মামা, মামী আৰু মামাৰ লগৰ এজন আছিল। মামা আৰু মামাৰ লগৰ জন বাইকত ওলালে টাউন ফালৰ পৰা। এওঁ ঘৰ পাইয়ে মাটি জুখিব আহিম বুলি কোৱা মণ্ডল জনলৈ ফোন লগোৱা এক্টিং কৰিলে। ইফালে লাইনত ময়েই\n:অ, ছাৰ !! আপুনি আহিছে নেকি ?? মই এইমাত্ৰ ঘৰ সোমাইছোঁ… অ ঠিক আছে তেন্তে… মই গাটো ধুই ওলাইছোঁ ৰ’ব.. ওলাই ফোন কৰিম… ৩.১৫ ত পাই যাম মই।\nমোৰ তেতিয়াহে উশাহ আহিল। আমি কৰ্টৰ গেট পাইছোঁগৈ। এওঁ তাতেই আহি স্কুটিৰ ব্ৰেক মাৰিছে। নামি আহি মিচিকিয়া হাঁহি এটা মাৰিছে। কৈছে,\n:চোৱা আহি গলো মই।\nমই চকু পকাই কলো,\n:ব’লা জইণ্ট ফটো মাৰিব লাগিব।\nজিন্স পিন্ধি গৈছোঁ তাতে। পটাপট ফটো মাৰি উকীলক দিলোঁ। আধা ঘন্টা ভিতৰত চহী কৰি কাম শেষ কৰি এ.দি.চি. ছাৰক লগ কৰিলোঁগৈ। চাৰে বোলে,\n:কি বিয়া পাতিলা টাইটেলতো দেখোন একেই থাকিলে।\n:ছাৰ টাইটেল হে একেই, কাষ্ট বেলেগ ।\nএ.দি.চি ছাৰে কলে,\n:হ’ব ভালকৈ থাকিবা, ল’ৰাৰ চাকৰি আছে যেতিয়া তুমি ভয় নাখাবা।\nএওঁ লাহেকৈ মিঠাই পেকেটতো উলিয়াই ছাৰজনক দিলে আৰু আমি তেওঁৰ কেবিনৰ পৰা হাঁহি হাঁহি হাতত ধৰি ওলাই আহিলোঁ। ওলাই অহাৰ পিছত মামীয়ে সকলোকে মিঠাই দিলে (মই নজনাকৈ অানিছিলে মামাই মিঠাই )।\nমামীয়ে ওচৰলৈ আহি চিকুট মাৰি দি কলে ,\n:মৰতী জনী, নিজেই নিজৰ বিয়া পাতিলে দেই। এনেকৈয়ে আমি কোৰ্ট মেৰিজটো যেনে-তেনে কৰিলোঁ।\nইয়াৰ পিছত কাহিনী আৰু সাংঘাতিক। এপ্ৰিলৰ শেষত ছুটি আছিল এওঁৰ, সেয়ে সিদ্ধান্ত ল’লে যে যি হ’লেও এইবাৰ বিয়াখন পাতিব লাগিবই। বিয়াৰ দুদিনমান আগৰ পৰাই এওঁৰ ঘৰত হুলস্থুল, আমাৰ বিয়াক লৈয়ে। তথাপি মিতিৰ হ’বই লাগিব যেতিয়া আমাৰ ঘৰৰ পৰা এওঁক মাতি কলে-\n:তোমাৰ দেউতাক, তামুল-পান দি আমি মাতি থৈ আহিম।\nকিন্তু এওঁ দেউতাৰ স্বভাৱ জানে গতিকে এওঁ মামাক কলে –\n:নালাগে এতিয়া আপুনি কিবা ক’ব। কাৰণ ঘপকৈ আকৌ কাজিয়া পেছাল হলে, মিছামিচি ইমানখিনি যোগাৰ অথলে যাব। মই নিজেই কম কবলগা খিনি।\nএওঁ এনেকৈ কোৱাত আমাৰ ঘৰত কথাটো তল পৰিলে। এনেও প্ৰথমখন বিয়া, সবতকৈ ডাঙৰ নাতিনি, ভাগিন মইয়ে। মুখত প্ৰকাশ নাপালেও সকলোৰে মনত ফুৰ্তি।গতিকে আগদিনা ওচৰৰ মানুহ খিনি মাতি মামাহঁতে মোৰ মেহেন্দিকে পাতিলে। কাৰণ মোক মূৰত তেল দিলে এওঁকো নিয়ম কৰিব লাগিব। গতিকে মেহেন্দি লগাই মেলি ভন্টি, খুৰাৰ ছোৱালীহঁত, মামা-মামী, মাহী-মহা, ওচৰৰ আন্টিহঁত লগলাগি খানা বনালে। সবৰে মেহেন্দি লগাই হোৱাৰ পিছত ফটো শ্বট এটাও হ’ল। তাৰপিছত খাই বৈ আমি কথা পাতি পাতি শুলো।\nৰাতিপুৱা সোনকালে উঠি ডাঙৰ(মা, মাহী, মামীহঁতে ) কেইজনিয়ে গা-পা ধুই সাজু হল। মোকো গাটো এনেই নিয়মত ধুৱাই দিলে। তাৰপিছত মোক সাজু কৰিবলৈ ধৰিলে। ইণ্টাৰেষ্টিং কাহিনী আৰম্ভ হ’ব এইখিনিৰ পৰাই। ক্লাইমেক্স আৰম্ভ। জীৱনত আইলাইনাৰ লগাই নোপোৱা মোক দিলে নহয় আইলাইনাৰ লগাই। হওঁতে জেঠাইৰ ছোৱালী মানে মোৰ বা জনী বিউটিছিয়ান হয়।\nকিন্তু অঁকৰা মৈত উঠিলে যেনেকৈ নানামে, মইও কৈছোঁ,\n:এইসোপা মোহাৰি দিয়কচোন পিংকি বা, মোৰ চকু খজুৱাইছে। আৰু এইবোৰ গালত গুলপীয়া বিলাক নলগাব। একদম চিম্পল কে থব দেই।\nতথাপিও নলগাওঁ বুলি ঠগি ঠগি মোক কিবাকিবি এসোপা সানিলে। কিবা স্মকি আইজ নে কি কৰিলে চকু কেইটা। ওলাই আহি দৰ্জাৰ আইনাত চাই মই চিনিয়ে পোৱা নাই নিজক। তথাপি সৰু-মাহীয়ে(বৈদ্য ভয় লাগে মাহীলৈ, এতিয়াও ভয় খাওঁ মানে মাহীক) গালি পাৰিব বুলি মুখেৰে একো নমতাকে ড্ৰয়িং ৰুমত বহিলোঁগৈ।\nতাৰ পিছত এওঁলৈ ফোন লগাইছে মাহীয়ে,\n:অ, অমিত… সাজু হলানে তুমি ?? আমি ওলাই যাওঁ তেন্তে… কিমান টাইমৰ ভিতৰত পাবাগৈ… (মন্দিৰ ওচৰতে, মানে শিৱধামৰ ওচৰৰ ৰাধাকৃষ্ণ মন্দিৰত বিয়া)\nএওঁ আধা-ঘণ্টা বুলি ক’লে। গতিকে লাহেকৈ আমি ওলাই গ’লো। এফালে এওঁৰ মাকে মোলৈ ফোন কৰি যত যি যি গালি জানে সব দিছে এফালৰ পৰা। বাৰে বাৰে ফোন কৰিয়ে আছে। ইফালে মোৰ কইনাধৰা হোৱা লগৰ জনীয়েও ভয় খাইছে, মোৰ মুখ শুকাই যোৱা দেখি। আমি আধা ৰাস্তা পোৱাত এওঁলৈ ফোন লগাইছো, এবাৰ..দুবাৰ…তিনিবাৰ… প্ৰায় আঠ বাৰমান ফোন কৰিলোঁ এওঁ নুঠালে। মাহীয়ে কৰিলে নুতুলিলে। মোৰ লাগিছে চিন্তা একদম চাউথ ইণ্ডিয়ান চিনেমা নিচিনা মানে, দৰা পলাই গ’ল নেকি। কোনো কাৰো মুখলৈ চোৱা নাই। কাৰণ মাহী-মহা দুইজনৰেই যে খং উঠিছে মই জানো। মায়ে গালি দিছে,\n: কৈছিলোঁৱে মই এইবোৰ কৰিব নালাগে, এতিয়া মৰ। গ’ল পৈয়েৰ গ’ল। বাপেকে পঠিয়ালে তাক কৰবাত।\nমাহীৰ আগত মই এতিয়া একো ক’বও পৰা নাই। তেনেকৈয়ে মন্দিৰ পালোঁগৈ। গপ-গপাই গোটেইসোপা নামিলে, মোকো নমালে। মোৰ এতিয়া ভয়তে মোৰ ঘূৰাই গৈছেগৈ। কি কৰোঁ। পানী খাইছোঁ। মুখ খন ধুব মন গৈছে, কিন্তু মেক-আপ বেয়া হোৱাৰ ভয়ত মই কাকো একো নাইকোৱা।\nমই এওঁলৈ আকৌ ফোন লগালোঁ। তিনিবাৰমান কৰা পিছত উঠালে ফোনটো। অকল ক’লে,\n:মই ওলাই আহিলোঁ, পামগৈয়ে।\nকৈয়ে কাটি দিলে। কিন্তু চিন্তা তেতিয়া বেছি হ’ব ধৰিলে যেতিয়া আধাঘণ্টা পিছতো তেওঁ আহি নাপালে। আকৌ চবেই ফোন কৰিব ধৰিলে। মন্দিৰৰ চিৰিতে বহি গাড়ীবোৰ চাই আছোঁ মই, পাইছেহি নেকি বুলি। কিন্তু নাই। অলপ সময় পিছত ওলালহি এওঁ। দাড়ি-মোচ কটাই নাই তেনেকৈয়ে, তাকো জিন্সত। হাতত আমাৰ ঘৰপৰা আগদিনাই দিয়া দৰাৰ ড্ৰেচ খিনিৰ বেগটো। পাৰ্চ পইচা একো নাই লগত। তথাপি মানুহটো যে আহি পালে তেতিয়াহে ৰক্ষা পাইছে চবেই। মোৰো তেতিয়াহে মুখত পানী আহিলে। ইফালে লগৰজনীৰ মাক হার্ট পেছেন্ট। তাইক মই কলো,\n:আন্টি নাহিল ভালেই হ’ল মমি, ইমান দেৰিত নহ’লে মোতকৈ আগত তেওঁৰেই হার্ট এটাক আহিলে হয়।\nতাই মোক সান্ত্বনা দি লগতে বহি আছে। ভন্টি, ভাইটি হঁতৰ গাত হুঁচ আহিলে তেতিয়া, ফটো প’জ দিয়াত লাগিলে তাহাঁতে। মই তেওঁক টেলেকা টেলেকাকৈ চাই আছোঁ। মুখেৰেতো একো মাতিব নোৱাৰোঁ, মাহীয়ে তাতেই বজাব মোক।\nএওঁ জানিছে মইযে টেলেকা কৈ চাইছোঁ। মোৰ মুখলৈ নোচোৱাকৈ আহি ওচৰতে বহিলে। পণ্ডিতৰ লগত কথা পাতি হৈ যোৱাৰ পিছত আমাক মন্দিৰৰ ভিতৰলৈ মাতিলে। গ’লো, বহিলোঁ, তাৰ পিছত মন্ত্ৰোচ্চাৰণ কৰি কৰি কন্যাদান কৰিলে মাহী-মহাই। আমাক ফেৰে লবলৈ দিলে, ৭ পাক ঘূৰিব লাগে। অইন মানুহৰ দৰে মোৰো সেইদিনা সদায় লগপোৱা মানুহটোৰ হাতত ধৰি কঁপনি উঠিছিলে। এওঁ কিন্তু মোৰ খংতো কমক বুলি হাতখন আলফুলকৈ ধৰিছিলে। কিন্তু মোৰ যে ভয় লাগিছে সেইটো গম নাপাওঁক বুলি এওঁক একদম হাতখন বাকুটি আনিম নিচিনাকৈ টানকৈ ধৰিলোঁ। তেওঁৰো খং উঠিলে কিজানি এওঁ টানি টানি কেতিয়া সাত পাক ঘূৰালে গমেই নাপালোঁ । ভাইটিয়ে এওঁৰ ঘৰৰ পৰা দিগদাৰ দিব বুলি একদম প্ৰতিটো Angle ৰ ফটো তুলিলে, মালা পিন্ধোৱাৰ পৰা সেন্দুৰ দিয়া। ফেৰে লোৱাটো ভিডিওকে বনাই পেলালে। নিয়ম কৰি মন্দিৰত সেৱা কৰি ওলাই সবৰে সেৱা ললোঁ, তাৰ পিছত গ্ৰুপ ফটো তুলিলোঁ। তাৰপাছত ঘৰ যাবলৈ হোৱাত মাহীয়ে এওঁ আকৌ গায়ব হব বুলি আমাৰ গাড়ীতে লগত যাবলৈ ক’লে। এওঁ আহি আছো বুলি কৈ পিছফালৰ লগৰ কেইজনৰ লগত অহা গাড়ী খনৰ ওচৰত গৈ বহি ল’লে। মই ঘূৰি চাবও নাইপৰা কি কৰিছে বুলি। অলপ পিছত আহিলে যেনিবা, বহিলে ওচৰতে। চকু ৰঙা, মুখ শেঁতা পৰা, মই ভাবিলোঁ দুখ লাগিছে হ’বলা।\nকিন্তু ই কি , ইয়াৰ মুখত শক্তিপানীৰ গোন্ধ। আকৌ হাতখনত ভালকৈ চিকুটি দিলোঁ। এওঁ ভয়তে মুখলৈ নাইছোৱা, মইও মাহীৰ ভয়ত একো ক’বও নাই পৰা। এনেকৈয়ে উখনা -উখনি কৰি ঘৰ পালোঁহি। ঘৰৰ গেটত ভন্টি হতে জোঁৱাই আদৰিলে। পইচা খুজিলে। মোৰ ইফালে লাগিছে ভোক।\nমইয়ে তত নেপাই ভণ্টিক কলো,\n:ঐ হ’ল আৰু, যাব দে না। ভিতৰত বহিব দে মোক। ভোক লাগিছে।\nভন্টীয়ে চকু পকাই,\n:চুপ, ভিতৰত গোটেই আলহী, গৈ চেহেৰা ঠিক কৰি আগফালে চফগুটি বঁটা লৈ বহি থাক। পিছত দি আছোঁ খাবলৈ।\nমই আচৰিত, কি শুনিছোঁ এইবোৰ। পিছফালে বেঙেনা, ৰঙালাও ফ্ৰাই কৰি থকা গোন্ধ, মাংসৰ জোলৰ গোন্ধ, পোলাও।\nমই কতে মৰোঁ! ইফালে মানুহখনে সদায় দেখি থকা ছোৱালীজনীকে জোঁৱাইৰ বিষয়ে সুধিছে। মই ভোকত তত নাইপোৱা। বাথৰূম যাওঁ বুলি উঠি গৈ পাকঘৰত মামীক কলো,\n:দিয়ক না কিবা এটা মৰিম এতিয়া মই ভোকত।\nতাৰপিছত যেনিবা দুইটাকে কিবা খোৱাহি বুলি মাতিলে ভিতৰলৈ। কিন্তু দিছে কি শুনক,\n:ৰসগোল্লা এটাকৈ, নিমকি এখন, কালাকান্দ এটাকৈ, দৈ আৰু চিৰা ।\nমই মিঠাই কেইটা খাই পানী অলপ খাই আকৌ পাকঘৰলৈ গলোঁ। মামীক কলো,\n:কি মিঠাই দিছে , দিয়কনা ৰঙালাও ফ্ৰাই আৰু মাংসৰ জোলৰ লগত ভাত অলপ ।\nমামীয়ে মামাক লগাই দিলে যি ধমকি দিলে নহয়,\n:কি ফালটু,আজি বিয়া তোৰ। এতিয়া মাংস খাওঁ খাওঁ কৰি নাথাক। যা বহগৈ আগফালে।\nএকো নকয় বাহিৰত ওলাই আহি দেখিছোঁ এওঁ নাই। কি কৰো নকৰোঁকে লগৰজনীক সুধিলোঁ,\n:ই গ’ল কত আকৌ ??\n:তলকিবই নোৱাৰিলোঁ কেতিয়া উঠি গল।\nতেনেকৈয়ে আলহী গৈছে, আহিছে। খাইছে মোৰ লগত কথা পাতিছে। কেনেকৈ গধূলি হ’ল গমেই নাপালোঁ। তাৰ মাজতে শহুৰ দেউতাই আহি কাজিয়াও লাগি থৈ গ’ল। গধূলি5তাত সবৰে আমালৈ মনত পৰিলে যে আমি ভোকত আছোঁ। আমাকো মাতিলে খাবলৈ। ভোক লাগিও ইতিমধ্যে শেষো হৈছিল। গতিকে এনেই অলপ অলপ খাই ললোঁ দুইটাই।\nমানুহ লাহেকৈ পাতল হোৱাত আমি অলপ সময় অকলে পালোঁ বহিবলৈ। তেতিয়াই এওঁ বহুত কান্দিলে। কান্দিবলৈ লোৱা দেখি মোৰো বেয়া লাগিলে। এওঁ কান্দি কান্দিয়ে কলে,\n:মই জীৱনত মোৰ ঘৰখনৰ কাৰণে বহুত কিবা কিবি কৰিলোঁ, কিন্তু তাহাতে মোৰ মনৰ কথা নুবুজিলে। আজি কোনো নাই লগত অকলেই তোমাৰ হাতত ধৰিলোঁ। নিব লাগিছিল মোৰ ঘৰলৈ কিন্তু নোৱাৰিলোঁ। মোক মাফ কৰিবা আৰু কেতিয়াও মোক অকলে নেৰিবা প্লিজ ।\nমোৰো বেয়া লাগিছিল। তথাপি নিজক চম্ভালি তেওঁৰ হাতত ধৰি কথা দিলোঁ কেতিয়াও দুখ নিদিওঁ বুলি।\nসব বাদ দি এতিয়া কিন্তু মোক কোৱাৰ্টাৰলৈ আনি পস্তাই আছে বোলে কাৰণ মোৰ আজিকালি বজাৰ গ’লেই কানফুলি, কাপোৰ, পাকঘৰৰ বস্তু, মুঠতে যি দেখোঁ তাকেই কিনাৰ ভূত লাগিছে। মুঠতে লাগে বুলিলে লাগেই। এতিয়া সেইকাৰণে বেলেগত পোষ্টিং লৈ মোক ঘৰতে থৈ আহিম বুলি কৈছে। কিন্তু মই বাৰে বাৰে দোহাৰি দিবলৈ নাপাহৰোঁ বিয়াৰ দিনা কথা দিয়াটো,\n:কেতিয়াও নেৰোঁ অকলে, লাগিলে যিয়ে হওক। বজাৰলৈ নিব্বই লাগিব, খৰছ কৰামেই। বস্তু লাগিবই, কিনি দিব্বই লাগিব।\n« আপেল – নৱজিৎ বৈশ্য\nবজ্ৰলেপ – অমিতাভ মহন্ত »\nচিনেমাত দেখা কাহিনী ,অভিনন্দন !!\nবৰ ভাল লাগিল দেই\nএনেকুৱাও যে হয় , মানে চিনেমাৰ দৰে, আজিহে গম পালোঁ।\nএকেবাৰে চিনেমাৰ কাহিনীৰ দৰে কাহিনী এইটো। বৰ সুন্দৰ বৰ্ণনা। ভাল লাগিল।\nবঢ়িয়া কাহিনী । আজীৱন সুখী হোৱা ।\nখুব ভাল লাগিল । জাষ্ট লাভ ইট ।\nজাষ্ট লাভ ইট । খুব ভাল লাগিল ।\nপঞ্চি বৰ আৰ্কশনিয় ঘটনা। পঢ়ি বধ্য মজা লাগিল। (পিছে বজাৰ কৰি অবাৱত খৰচ নকৰি অলপ সঞ্চয় কৰা😀😀😀😀🤣🤣🤣🤣👍🏾👍🏾👍🏾)\nআপোনালোকৰ যুগ্ম জীৱন সুখৰ হওক। ইমান সংঘর্ষৰ মুৰকত এক হোৱা আপোনালোক সদায় সুখী হৈ ৰওক।


১. অসমত মঙলবাৰে ২০৭৩জনৰ দেহত ধৰা পৰে কোভিড পজিটিভ। ৰাজ্যত এই ভাইৰাছত আক্ৰান্ত লোকৰ সংখ্যা ১৬১৩৯৩জনলৈ পাইছে বৃদ্ধি।\n২. ডিমাপুৰৰ আই.এম.চি এলেকাৰ ৰাজপথত মঙলবাৰে পুৱাতে ডিমাপুৰৰ আৰক্ষীয়ে গুলিবিদ্ধ অৱস্থাত উদ্ধাৰ কৰে এজন যুৱকক। ধেমাজি জিলাৰ বৰদলনি অঞ্চলৰ মঙলতি গাঁৱৰ যুৱকক উ্দ্ধাৰ কৰিছে বুলি জানিব পৰা গৈছে৷\n৩. দৰঙত ৩৫ জন লোক আক্ৰান্ত হৈছে কোভিড-১৯ত। জিলাখনত এই ভাইৰাছত আক্ৰান্ত লোকৰ সংখ্যা ৩৬০৩ জনলৈ বৃদ্ধি পাইছে।\n৪. অসম চৰকাৰৰ উদ্যোগত মঙলবাৰে বিশ্ব গড় দিৱস কেন্দ্ৰীয় ভাৱে দিনজোৰাকৈ ওৰাং ৰাষ্ট্ৰীয় উদ্যানত উদযাপন কৰা হয় । অনুষ্ঠানত মুখ্য অতিথি ৰূপে অংশগ্ৰহণ কৰে ৰাজ্যৰ বন আৰু পৰিবেশ মন্ত্ৰী পৰিমাল শুক্লবৈদ্যই।\n৫. অসমত সোমবাৰে কোৰোনাত আক্ৰান্ত ৮জন লোকে হেৰুৱাই প্ৰাণ। ৰাজ্যত এই ভাইৰাছত আক্ৰান্ত হৈ মৃত্যু হোৱা লোকৰ সংখ্যা ৫৮৬জনলৈ পাইছে বৃদ্ধি।\n৬. ড০ এ কে পানছাৰীৰ নৱতম গ্ৰন্থ ‘বাতো বাতো মে’ মঙলবাৰে উন্মোচন কৰা হয়। এই গ্ৰন্থখন উন্মোচন কৰে মুখ্যমন্ত্ৰী সৰ্বানন্দ সোণোৱালে।\n৭. প্ৰতিদিনে দেশত বৃদ্ধি পাবলৈ ধৰিছে কোৰোণা সংক্ৰমণ । বিগত ২৪ ঘন্টাত নতুন ৭৫,০৮৩টা কোভিড ৰোগী ধৰা পৰাৰ পিছত কোৰোণাত আক্ৰান্তৰ সংখ্যা ৫৫ লক্ষাধিক হৈছেগৈ।\n৮. ৩০ ছেপ্টেম্বৰত কৃষক মুক্তিয়ে ঘোষণা কৰিব তেওঁলোকৰ প্ৰস্তাৱিত আঞ্চলিক ৰাজনৈতিক দলৰ নাম। মঙলবাৰে কৃষক মুক্তি সংগ্ৰাম সমিতিৰ গান্ধীবস্তি কাৰ্যালয়ত এই সন্দৰ্ভত ৭০ সংগঠনৰ নেতৃত্বৰ সৈতে এক গুৰুত্বপূৰ্ণ বৈঠক অনুষ্ঠিত হয়।\n৯. মহাৰাষ্ট্ৰৰ ভিৱাণ্ডী এলেকাৰ অট্টালিকা খহি মৃত্যু হোৱা লোকৰ সংখ্যা পাইছে বৃ্দ্ধি। মঙলবাৰলৈ উদ্ধাৰকাৰী দলে উদ্ধাৰ কৰিছে ২১টা মৃতদেহ।\n১০. বৰষুণৰ বাবে ৰাজ্যৰ বাট-পথসমূহত প্ৰকাণ্ড প্ৰকাণ্ড গাত সৃষ্টি হৈছে। পথ সমূহ নিৰ্মাণৰে জড়িত বিভাগসমূহে উৎসৱসমূহৰ পূৰ্বে পথসমূহ গাতমুক্ত কৰিব লাগে।- এই মন্তব্য উত্তৰপ্ৰদেশৰ মুখ্যমন্ত্ৰী যোগী আদিত্য নাথৰ।\n১১. জম্মু-কাশ্মীৰৰ শ্ৰীনগৰ কঁপাই যায় ভূমিকম্প। ৩.৬ প্ৰাবল্যৰ ভূমিকম্পৰ জোঁকাৰণি অনুভূত হয় শ্ৰীনগৰত।\n১২. ঝাৰখণ্ডত আকৌ ১২০৭জনৰ দেহত ধৰা পৰে কোভিড পজিটিভ। ৰাজ্যখনত এই ভাইৰাছত আক্ৰান্ত লোকৰ সংখ্যা ৭৩,৯৪৮জনলৈ পাইছে বৃদ্ধি।\n১৩. বিহাৰত ১৭১৪৬৫জনলৈ বৃদ্ধি পাইছে কোৰোনা ভাইৰাছত আক্ৰান্ত লোকৰ সংখ্যা। ৰাজ্যখনত যোৱা ২৪ ঘন্টাত ১৬০৯জনৰ দেহত ধৰা পৰে কোভিড পজিটিভ।\n১৪. সোমবাৰে আইপিএলত ৰাজস্থানৰ বিৰুদ্ধে খেলপথাৰত নামে চেন্নাই। ৰাজস্থান ৰয়েলছে ২১৭ ৰানৰ টাৰ্গেট বান্ধি দিয়ে চেন্নাইৰ বাবে।\n১৫. কৰ্ণাটকত আকৌ ৬৯৭৪জনৰ দেহত ধৰা পৰে কোভিড পজিটিভ। ৰাজ্যখনত এই ভাইৰাছত আক্ৰান্তৰ সংখ্যা ৫৩৩৮৫০জনলৈ পাইছে বৃদ্ধি।\n১৬. উত্তৰাখণ্ডত আকৌ ৮৭৪জনৰ দেহত ধৰা পৰে কোৰোনাৰ উপস্থিতি। ৰাজ্যখনত ৪২,৬৫১জনলৈ বৃদ্ধি পাইছে কোৰোনাত আক্ৰান্তৰ সংখ্যা।\n১৭. সুশান্ত সিং ৰাজপুতৰ আত্মহত্যা গোচৰ। এনচিবিয়ে জয়া শ্বাহ আৰু শ্ৰুতি মোডী, মধু মান্টেনালৈ প্ৰেৰণ কৰিছে চমন। বুধবাৰে সোধ-পোছ কৰা হ’ব তিনিওকে।\n১৮. যোৱা ২৪ ঘন্টাত মুম্বাইত আকৌ ১৬২৮জনৰ দেহত ধৰা পৰে কোভিড পজিটিভ। এই সময়চোৱাত মহানগৰীখনত কোৰোনাত আক্ৰান্ত ৪৭জন লোকে হেৰুৱাই প্ৰাণ।\n১৯. চুবুৰীয় ৰাজ্য মণিপুৰত প্ৰতিদিনাই বৃদ্ধি পাইছে কোৰোনাৰ সংক্ৰমণ। ৰাজ্যখনত মঙলবাৰে ২৭০জনৰ দেহত ধৰা পৰে এই ভাইৰাছৰ উপস্থিতি।\n২০. যোৱা ২৪ ঘন্টাত গুজৰাটত ১৪০২জনৰ দেহত ধৰা পৰে কোভিড পজিটিভ। এই সময়চোৱাত ৰাজ্যখনত কোৰোনাত আক্ৰান্ত ১৬জন লোকে হেৰুৱাই প্ৰাণ।\n২১. অন্ধ্ৰপ্ৰদেশৰ মুখ্যমন্ত্ৰী ৱাই এছ জগনমোহন ৰেড্ডীয়ে সাক্ষাৎ কৰে কেন্দ্ৰীয় গৃহ মন্ত্ৰী অমিত শ্বাহক। কেন্দ্ৰীয় গৃহ মন্ত্ৰীগৰাকীৰ বাসগৃহত সাক্ষাৎ কৰে তেওঁক।\n২২. মহাৰাষ্ট্ৰত যোৱা ২৪ ঘন্টাত ১৮৩৯০জনৰ দেহত ধৰা পৰে কোভিড পজিটিভ। ৰাজ্যখনত ১২,৪২,৭৭০জনলৈ বৃদ্ধি পাইছে এই ভাইৰাছত আক্ৰান্ত লোকৰ সংখ্যা।\n২৩. জম্মু-কাশ্মীৰত মঙলবাৰে ১২৩৫জনৰ দেহত ধৰা পৰে কোভিড পজিটিভ। দিনটোত জম্মু-কাশ্মীৰত কোৰোনাত আক্ৰান্ত হোৱা ১৬১৯জন লোক সুস্থ হৈছে।\n২৪. হাৰিয়ানাত ১১৪৮৭০জনলৈ বৃদ্ধি পাইছে কোৰোনা ভাইৰাছত আক্ৰান্ত লোকৰ সংখ্যা। ৰাজ্যখনত নতুনকৈ ১৭৯৫জনৰ দেহত ধৰা পৰে কোভিড পজিটিভ।\n২৫. পশ্চিমবংগত ৩১৮২ জনৰ দেহত মঙলবাৰে ধৰা পৰে কোভিড পজিটিভ। ৰাজ্যখনত এই ভাইৰাছত আক্ৰান্ত লোকৰ সংখ্যা ২৩১৪৮৪জনলৈ পাইছে বৃদ্ধি।


ৰাজীৱ গান্ধীয়েও সংখ্যা গৰিষ্ঠতা লাভ কৰি চৰকাৰ গঠন কৰিছিল, কিন্তু শংকা বিয়পোৱা নাছিলঃ ছোনিয়া গান্ধী... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমেঘালয়ত পুনৰ ৩ নাইজেৰিয়ান আৰক্ষীৰ জালত , এতিয়ালৈকে ১৭ জনক…\nবিজেপিৰ নিৰ্বাচনী ইছ্যু জম্মু-কাশ্মীৰৰ পৰা ধাৰা ৩৭০…\nৰাজীৱ গান্ধীয়েও সংখ্যা গৰিষ্ঠতা লাভ কৰি চৰকাৰ গঠন কৰিছিল, কিন্তু শংকা বিয়পোৱা নাছিলঃ ছোনিয়া গান্ধী…\nআফগানিস্তানত ভয়ংকৰ বিস্ফোৰণ, ৪ জনৰ মৃত্যু • বুঢ়া আৰক্ষী চকী কাণ্ডঃ ৰাষ্ট্ৰীয় মানৱ অধিকাৰ আয়োগে নিজাকৈ ৰুজু কৰিছে গোচৰ, ডিজিপি-মুখ্য সচিবলৈ জাননী প্ৰেৰণ • বুঢ়া আৰক্ষী চকী কাণ্ডঃ ৰাষ্ট্ৰীয় মানৱ অধিকাৰ আয়োগে নিজাকৈ ৰুজু কৰিছে গোচৰ, ডিজিপি-মুখ্য সচিবলৈ জাননী প্ৰেৰণ • ৰাণাঘাটৰ ৰাণুৰ সৈতে গান গাব বিচাৰে কুমাৰ চানুৱে! • নিলম্বন কৰিলেই নহ’বঃ মহিলাক বৰ্বৰ অত্যাচাৰ চলোৱা আৰক্ষী বিষয়াক গ্ৰেপ্তাৰৰ দাবী জনালে খোদ মন্ত্ৰীয়ে • হিন্দী ভাষাক সাধাৰণ ভাষাৰ মান্যতা দিয়াৰ বিৰুদ্ধে আন এগৰাকী চুপাৰষ্টাৰ… • বিহাৰত বজ্ৰপাত পৰি ২৪ ঘণ্টাত ১৮ জনৰ মৃত্যু... • সৰু ল’ৰাৰ দৰে আচৰণ পাকিস্তানৰ! পাক আকাশপথেদি যাব নিদিয়ে প্ৰধানমন্ত্ৰী মোডীৰ বিমান • পবিত্ৰ ভাদ মাহৰ আজি অন্তিম দিন, শ শ তালৰ শব্দৰে মুখৰিত বটদ্ৰৱা থান... • মেঘালয়ত পুনৰ ৩ নাইজেৰিয়ান আৰক্ষীৰ জালত , এতিয়ালৈকে ১৭ জনক গ্ৰেপ্তাৰ...\nডিজিটেল ডেস্কঃ কংগ্ৰেছ অধ্যক্ষা ছোনিয়া গান্ধীয়ে প্ৰাক্তন প্ৰধানমন্ত্ৰীৰ ৰাজীৱ গান্ধীৰ ৭৫ সংখ্যক জয়ন্তীত নৰেন্দ্ৰ মোডী নেতৃত্বাধীন কেন্দ্ৰীয় চৰকাৰক সমালোচনা কৰাৰ লগতে ৰাজীৱ গান্ধীয়ে দেশৰ বাবে কি কি কৰিছিল সেয়া স্মৰণ কৰে। ছোনিয়া গান্ধীয়ে এক প্ৰকাৰে প্রধানমন্ত্ৰী মোডীক সমালোচনা কৰি কয় যে, ৰাজীৱ গান্ধীয়ে সংখ্যা গৰিষ্ঠতা লাভ কৰি চৰকাৰ গঠন কৰিছিল। কিন্তু তেওঁ কেতিয়াও দেশত শংকা বিয়পোৱা নাছিল।\nকংগ্ৰেছ অধ্যক্ষাগৰাকীয়ে লগতে কয়- ৰাজীৱজীৰ স্মৃতি আজিও আমাৰ হৃদয়ত আছে। তেওঁ ভাৰতক শক্তিশালী, সুৰক্ষিত তথা আত্মনিৰ্ভৰশীল কৰিব বিচাৰিছিল। ৰাজীৱ গান্ধী এজনে এনেকুৱা প্ৰধানমন্ত্ৰী আছিল, যিজনে কম সময়ৰ ভিতৰত দেশৰ একতাৰ বিষয়টো উত্থাপন কৰিছিল আৰু দেশৰ আন্তঃগাঁথনি মজবুত কৰি দেখুৱাইছিল। আৰু এইটোও তেওঁৰেই সিদ্ধান্ত আছিল যে ভাৰতত ১৮ বছৰ বয়সৰ নৱপ্ৰজন্মই ভোটদানৰ অধিকাৰ লাভ কৰিব লাগে।\nছোনিয়া গান্ধীয়ে আৰু কয় যে, তেওঁ দূৰসঞ্চাৰৰ ক্ৰান্তি কৰাৰ সংকল্প লৈছিল আৰু কম সময়ৰ ভিতৰত সেয়া কৰিছিল। ৰাজীৱ গান্ধীয়ে তথ্য-প্ৰযুক্তি ব্যৱহাৰ কেৱল পৰমাণৱিক বোমা, মহাকাশ আৰু মিজাইলৰ জৰিয়তে কৰা নাছিল, তেওঁ তাৰ ব্যৱহাৰ সামাজিক পৰিৱৰ্তনৰ গতি তীব্ৰ কৰাৰ বাবেও তথ্য প্ৰযুক্তিৰ ব্যৱহাৰ কৰিছিল।\nৰাজীৱ গান্ধী দেশৰ প্ৰধানমন্ত্ৰীৰ দায়িত্ব পালন কৰি থকা সময়ত দেশৰ বাবে কি কি কৰিছিল সেই কথা স্মৰণ কৰি ছোনিয়া গান্ধীয়ে কয়- ‘তেওঁ উত্তৰ-পূবত শান্তিময় পৰিস্থিতি বিৰাজ কৰাৰ বাবে কংগ্ৰেছ দলকো আওকাণ কৰি তাত পৰিস্থিতি নিয়ন্ত্ৰণ কৰিছিল। ভাৰতৰ অৰ্থব্যৱস্থা শক্তিশালী কৰাৰ বাবে প্ৰথম পদক্ষেপ লৈছিল ৰাজীৱ গান্ধীয়ে। লগতে তেওঁ এই বিষয়ত সচেতন আছিল যে যদি ভাৰতে সমগ্ৰ বিশ্বৰ আগত মৰ্যাদা লাভ কৰিব বিচাৰে তেন্তে হাতে-কামে লাগিব লাগিব। এই কামবোৰ অহংকাৰ দেখুৱাই বা প্ৰতিবাদ কৰি নহয়, কৰ্মৰ জৰিয়তে সফল কৰিব লাগিব।’ লগতে তেওঁ কয় যে, এইবোৰ বৰ্তমান কোনেও কৰিব নোৱাৰে, যিবোৰ ৰাজীৱ গান্ধীয়ে কৰিছিল।\nমৌৱে বাহ ল’লে ক’ত, যি দৃশ্যৰ ভিডিঅ’ শ্বেয়াৰ নকৰাকৈ থাকিব নোৱাৰিলে কেন্দ্ৰীয় মন্ত্ৰী কিৰেণ ৰিজিজুৱে, VIDEO\nএন আৰ চিৰ চূড়ান্ত তালিকা প্ৰকাশৰ পূৰ্বে মুখ্যমন্ত্ৰী সৰ্বানন্দ সোণোৱালৰ কি আহ্বান…


MATHEMATICS HOME ASSIGNMENT - CLASS X - Gorajan Goodluck Tutor Centre\nHome Class 10 homework HS PROJECT গণিত সাধাৰণ গণিত MATHEMATICS HOME ASSIGNMENT - CLASS X\nAdmin November 08, 2019 Class 10, homework, HS, PROJECT, গণিত, সাধাৰণ গণিত,\nMathematics Assignment given by TINA\n1. তোমাৰ শ্ৰেণী কোঠাটোৰ সমান এটা আয়তীয় ঘনক আকৃতি টেংকিত কিমান লিটাৰ পানী ধৰিব নিৰ্ণয় কৰা আৰু প্ৰতিজনক গড়ে 10 লিটাৰকৈ পানী প্ৰয়োজন হ'লে সেই পানী খিনিৰে 100 জন মানুহক কিমান দিন আৰু কিমান ঘণ্টা চলিব পাৰিব ? [ L = 6m , B = 5.4 m , H = 3.3 m ]\nসমাধান : ইয়াত , আয়তীয় ঘনক আকৃতিৰ টেংকিৰ\nদৈৰ্ঘ্য ( L) = 6m\nপ্ৰস্থ (B) = 5.4 m\nউচ্চতা (H) = 3.3 m\nএতিয়া , আয়তন = L × B × H\n= 6m × 5.4 m × 3.3 m\n= 106.92 m³\n= 106.92 × 1000 লিটাৰ\n= 106920 লিটাৰ\nপ্ৰতিদিনে পানীৰ প্ৰয়োজন হয় = (10 × 100 ) লিটাৰ\n= 1000 লিটাৰ\nমুঠ দিন হ’ব = 106920 ÷ 1000\n= 106 দিন 92 ঘণ্টা ৷\n2. প্ৰতি বৰ্গমিটাৰ 20 টকাকৈ খৰচ হ'লে তোমাৰ শ্ৰেণী কোঠা আৰু চিলিংত ৰং কৰা খৰচ নিৰ্ণয় কৰা ৷\nসমাধান : ৰং কৰা কোঠা আৰু চিলিংৰ মুঠ পৃষ্ঠকালি =\n2(LB + BH + HL ) – LB\n=2(6× 5.4 + 5.4 × 3.3 + 3.3 ×6) –6× 5.4\n=2( 32.4 + 17.82 × 19.8 ) – 32.4\n=2( 70.02) – 32.4\n= 140.04 m² – 32.4 m²\n= 107.64 m²\nমুঠ খৰচ হ'ব = 20 টকা × 107.64 = 2152.8 টকা\nTags # Class 10 # homework # HS # PROJECT # গণিত # সাধাৰণ গণিত\nTags: Class 10, homework, HS, PROJECT, গণিত, সাধাৰণ গণিত\nUnknown9November 2019 at 07:30


হাজোৰ বাগটাত ৬০০ পৰিয়ালক সামৰি জলজীৱন মিছন আঁচনিঃ অনুষ্ঠানত বিধায়িকা সুমন হৰিপ্ৰিয়া -\nHomeআঞ্চলিকহাজোৰ বাগটাত ৬০০ পৰিয়ালক সামৰি জলজীৱন মিছন আঁচনিঃ অনুষ্ঠানত বিধায়িকা সুমন হৰিপ্ৰিয়া\nবিধায়িকাক মুকলি অনুষ্ঠানত সহযোগ কৰে হাজো জনস্বাস্থ্য কাৰিকৰী উপ-সংমণ্ডলৰ সহকাৰী কাৰ্যবাহী অভিযন্তা মুকুট বৰ্মন আৰু সহকাৰী অভিযন্তা অমৰেন্দ্ৰ পাঠকে। এই আঁচনিখন মুকলি হোৱাৰ ফলত অন্ততঃ বাৰিষাকালত বাগটাত খোৱাপানীৰ সমস্যা দূৰ হ’ব আৰু বাগটাবাসী বিভিন্ন ৰোগৰ পৰা মুক্ত হ’ব বুলি আশাপ্ৰকাশ কৰে বিধায়িকা সুমন হৰিপ্ৰিয়াই।\nPrevious articleতিনিটকীয়া ভাতঃ ক’ত কেনেকৈ উপলব্ধ হয় পৰিতৃপ্তিৰ এসাঁজ?\nNext articleপুত্ৰৰ সফলতাত গৌৰাম্বিত পিতৃ! গৰু বিক্ৰী কৰি কিনি দিছিল গ’লকিপাৰ কিট


এলাম ইন্দিৰা দেৱী - অসমীয়া ৱিকিপিডিয়া\nৰাষ্ট্ৰপতি প্ৰণৱ মুখাৰ্জীয়ে ২০১৪ চনৰ ৩১ মাৰ্চ তাৰিখে নতুন দিল্লীৰ ৰাষ্ট্ৰপতি ভৱনত এলাম ইন্দিৰা দেৱীক পদ্মশ্ৰী প্ৰদান কৰা মুহূৰ্ত\n১ ছেপ্টেম্বৰ, ১৯৫৪ (৬৭ বছৰ)\nইম্ফল, মণিপুৰ, ভাৰত\nহাওবম মণিগোপাল সিংহ\nএলাম বিধুমণি সিংহ\nএলাম ৰসমণি দেৱী\n২জন পুত্ৰ ৩ কন্যা\nএলাম ইন্দিৰা দেৱী (ইংৰাজী: Elam Endira Devi, জন্ম:১ ছেপ্টেম্বৰ ১৯৫৪) এগৰাকী ভাৰতীয় শাস্ত্ৰীয় নৃত্যশিল্পী আৰু নৃত্য প্ৰশিক্ষক। তেওঁ মণিপুৰী নৃত্যৰ লগত জড়িত। তেওঁ লাই হাৰাওবা আৰু মণিপুৰী ৰাসৰ পাৰদৰ্শিতাৰ বাবে বিশেষভাৱে জনাজাত। কলা আৰু সংস্কৃতিত তেওঁৰ অৱদানৰ বাবে ২০১৪ চনত ভাৰত চৰকাৰে তেওঁক দেশৰ চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত কৰে।\n2 মেইতেই পৰম্পৰাগত নৃত্য প্ৰশিক্ষণ বিদ্যালয় আৰু প্ৰদৰ্শন কেন্দ্ৰ\n১৯৫৪ চনৰ ১ ছেপ্টেম্বৰ তাৰিখে উত্তৰ-পূব ভাৰতৰ মণিপুৰৰ ইম্ফলৰ খাৱাই নাগমপাল চিংজুবং লিৰকাত এলম ইন্দিৰা দেৱীৰ জন্ম হৈছিল। তেওঁৰ পিতৃৰ নাম এলম বিধুমণি সিং আৰু তেওঁৰ মাতৃৰ নাম হৈছে এলম ৰসমণি দেৱী। তেওঁ গুৰু লৌৰেম্বাম অমুইয়ামা সিঙৰ অধীনত আঠ বছৰ বয়সত মণিপুৰী নৃত্য শিকিবলৈ আৰম্ভ কৰিছিল। তেওঁ পিছত আৰ. কে. আক্সানা, মাইচনাম অমুবি সিং, থিংবাইজাম বাবু সিং আৰু থিয়াম তৰুণকুমাৰ সিঙৰ দৰে শিক্ষকসকলৰ অধীনত নৃত্যৰ প্ৰশিক্ষণ লৈছিল। জৱাহৰলাল নেহৰু মণিপুৰ নৃত্য একাডেমীত যোগদান কৰাৰ আগতে তেওঁ ইম্ফলৰ ডিপ্লোমা পাঠ্যক্ৰমৰ বাবে আৰ. কে. প্ৰিয়গোপাল চানা, য়মচান্বি মাইবি, থাম্বালংগ'উ, এন জি কুমাৰ মাইবি আৰু হ'বাম নগাংবিৰ অধীনত শিকাৰ সুযোগ পাইছিল। ১৯৬৭ চনত তেওঁ নৃত্যচাৰ্য ডিপ্লোমা পাঠ্যক্ৰমত উত্তীৰ্ণ হয়।\nতেওঁ ১৯৭৯ চনত তেওঁৰ পাঠ্যক্ৰম অধ্যয়ন বজাই ৰাখি গুৱাহাটী বিশ্ববিদ্যালয়ৰ পৰা স্নাতক আৰু মণিপুৰী সংস্কৃতি আৰু সাহিত্যৰ স্নাতকোত্তৰ ডিগ্ৰী লাভ কৰিছিল। তেওঁ নৃত্যৰ সৈতে অধ্যয়ন অব্যাহত ৰাখিছিল আৰু ভাৰত চৰকাৰৰ সংস্কৃতি মন্ত্ৰালয়ৰ পৰা যুৱ শিল্পী বৃত্তিৰ সহায়ত ১৯৭৯ চনত ৰাস আৰু ১৯৮৪ চনত লাই হাৰাওবাত স্নাতকোত্তৰ ডিগ্ৰী অৰ্জন কৰিছিল।\n১৯৭২ চনত মেইতেই ভাষাৰ শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰা ছবি 'মাতাম্‌গী মণিপুৰ'ত তেওঁ নৃত্য প্ৰদৰ্শন কৰিছিল। তেওঁ বহুতো আঞ্চলিক, ৰাষ্ট্ৰীয় আৰু আন্তৰ্জাতিক মঞ্চত নৃত্য প্ৰদৰ্শন কৰিছে। তেওঁ বহুতো নাটক আৰু নৃত্য নাটিকাতো অংশগ্ৰহণ কৰিছে। তেওঁৰ কিছুমান উল্লেখযোগ্য আন্তৰ্জাতিক প্ৰদৰ্শন হৈছে:\n১৯৯০ চনত দুৰদৰ্শনৰ বাবে একক নৃত্য\nএকক নৃত্য - কবি গুৰু ৰবীন্দ্ৰনাথ ঠাকুৰৰ ১৫০তম জন্মবাৰ্ষিকী উপলক্ষে - ২০১১\nএকক নৃত্য - ৯ম ভাগ্যচন্দ্ৰ ৰাষ্ট্ৰীয় ধ্ৰুপদী নৃত্য উৎসৱ - ২০১১\nএকক নৃত্য - ভাৰত-ছোভিয়েট সাংস্কৃতিক বন্ধুত্ব, মস্কো - ১৯৭৮\nএকক নৃত্য - লোক উৎসৱ নতুন দিল্লী - ১৯৮৮\nপৰম্পৰাগত 'লাই হাৰাওবা' - ভাৰত উৎসৱ, পেৰিছ - ১৯৮৫\nলাই হাৰাওবা ধ্ৰুপদী নৃত্য - ৰি-ইউনিয়ন দ্বীপ, ফ্ৰান্স-ভাৰতীয় সাংস্কৃতিক সম্পৰ্ক পৰিষদ ২০১০\nইন্দিৰা দেৱী হওবাম মণিগোপাল সিঙৰ সৈতে বিবাহ পাশত আৱদ্ধ হৈছিল আৰু দম্পতীহালৰ তিনিজন পুত্ৰ আৰু দুগৰাকী কন্যা আছে।\nমেইতেই পৰম্পৰাগত নৃত্য প্ৰশিক্ষণ বিদ্যালয় আৰু প্ৰদৰ্শন কেন্দ্ৰ[সম্পাদনা কৰক]\nইন্দিৰা দেৱীয়ে ১৯৯৩ চনত ইম্ফলত মেইতেই পৰম্পৰাগত নৃত্য প্ৰশিক্ষণ স্কুল আৰু প্ৰদৰ্শন কেন্দ্ৰ স্থাপন কৰিছিল আৰু তেতিয়াৰ পৰাই তেওঁ এই প্ৰতিষ্ঠানৰ পৰিচালক পদত অধিষ্ঠিত। প্ৰতিষ্ঠানখন শাস্ত্ৰীয়, পৰম্পৰাগত নৃত্য আৰু বেলে নৃত্যৰ শিক্ষণৰ বাবে বিখ্যাত আৰু ভাৰত চৰকাৰৰ সংস্কৃতি মন্ত্ৰালয়ৰ দ্বাৰা স্বীকৃত।\nএলম ইন্দিৰা দেৱীয়ে বিভিন্ন সময়ত গুৰুত্বপূৰ্ণ পদবীত অধিষ্ঠিত হৈছিল। ইয়াৰে ভিতৰত উল্লেখযোগ্যসমূহ হৈছে:\nসদস্য - পূৰ্বাঞ্চল সাংস্কৃতিক কেন্দ্ৰ, কলকাতা - ২০০৯-১২\nজুৰি সদস্য - সাংস্কৃতিক সম্পদ আৰু প্ৰশিক্ষণ কেন্দ্ৰ, ভাৰত চৰকাৰৰ শিক্ষা আৰু সংস্কৃতিৰ এক স্বায়ত্তশাসিত সংস্থা - ১৯৯৬- ২০০৭\nসদস্য - অডিচন পেনেল - দুৰদৰ্শন কেন্দ্ৰ, গুৱাহাটী - ১৯৯৮-২০০০\nসদস্য - চৰকাৰী প্ৰতিনিধি - ছোভিয়েট সংঘ লোক উৎসৱ, কলকাতা - ১৯৮৭\n২০০৯ চনৰ পৰা তেওঁ ইউনেস্কো ক্লাব এছোচিয়েচন অফ ইণ্ডিয়াৰ আজীৱন সদস্য আৰু ১৯৮৯ চনৰ পৰা আকাশবাণী ইম্ফলত মণিপুৰী নৃত্যৰ বিশেষজ্ঞ ভাষ্যকাৰ হিচাপে দায়িত্ব পালন কৰি আছে। তেওঁ ২০০১ চনৰ পৰা ২০১২ চনলৈ মণিপুৰ বিশ্ববিদ্যালয়ৰ শৈক্ষিক কৰ্মচাৰী মহাবিদ্যালয়ত বিশ্ববিদ্যালয় অনুদান আয়োগৰ অতিথি প্ৰবক্তা হিচাপেও কাম কৰিছিল। আৰু বৰ্তমান জৱাহৰলাল নেহৰু মণিপুৰ নৃত্য একাডেমী মণিপুৰ, ইম্ফল ১৯৯৬ চনৰ পৰা এজন জ্যেষ্ঠ শিক্ষক হিচাপে কৰ্মৰত।\nএলম ইন্দিৰা দেৱীয়ে মণিপুৰী নৃত্য আৰু সংস্কৃতিৰ ওপৰত চাৰিখন গ্ৰন্থ ৰচনা কৰিছে। তদুপৰি তেওঁ কেইবাটাও ৰাষ্ট্ৰীয় আৰু আন্তৰ্জাতিক পৰ্যায়ত বিভিন্ন চেমিনাৰ আৰু সন্মিলনত বক্তৃতা প্ৰদান কৰিছে।\nপদ্মশ্ৰী - ভাৰত চৰকাৰ - ২০১৪\nউৎকৃষ্টতা বঁটা - বিশ্ব নাট্য দিৱস - ১৯৭০\nশ্ৰেষ্ঠ অভিনেত্ৰী বঁটা - সৰ্বভাৰতীয় নাট্য মহোৎসৱ - ১৯৭১\nনৃত্য ৰাণী উপাধি - সাংস্কৃতিক নাটকীয় সংস্থা, মইৰাং - ১৯৮৪\nজুনিয়ৰ ফেলোশ্বিপ - সাংস্কৃতিক মন্ত্ৰালয়, ভাৰত চৰকাৰ - ১৯৯০-৯২\n↑ 1.0 1.1 Sunil Kothari (26 November 2011). "Sunil Kothari Column". Narthaki.com. http://www.narthaki.com/info/gtsk/gtsk32.html। আহৰণ কৰা হৈছে: 25 August 2014.\n↑ "Padma Awards Announced". Circular. Press Information Bureau, Government of India. 25 January 2014. http://www.pib.nic.in/newsite/PrintRelease.aspx?relid=102735। আহৰণ কৰা হৈছে: 23 August 2014.\n↑ 3.0 3.1 3.2 3.3 3.4 3.5 Daniel Chabungbam (2014). "Elam Indira Devi (Padmashree Awardee in the field of Dance ) A Profile". Web article. E Pao. http://www.e-pao.net/epSubPageExtractor.asp?src=features.Profile_of_Manipuri_Personalities.Elam_Indira_Devi_Padmashree_Awardee_in_the_field_of_Dance_A_Profile। আহৰণ কৰা হৈছে: 23 August 2014.\n↑ "Maisnam Amubi Singh". Oxford University Press. 2011. ISBN 9780195650983. http://www.oxfordreference.com/view/10.1093/acref/9780195650983.001.0001/acref-9780195650983-e-0268। আহৰণ কৰা হৈছে: 24 August 2014.\n↑ 5.0 5.1 5.2 5.3 "Bhagyachandra National Festival of Classical Dance 2011 : Part 2". E Pao. 14 November 2011. http://e-pao.net/epSubPageExtractor.asp?src=manipur.Arts_and_Culture.Article_Dances_Manipur.Bhagyachandra_National_Festival_of_Classical_Dance_2011_Part_2। আহৰণ কৰা হৈছে: 25 August 2014.\n↑ "MTDTSPC Profile". Indi mapped.com. http://www.indiamapped.com/ngo-in-manipur/imphal/meitei-traditional-dance-school-and-teaching-center-20647/। আহৰণ কৰা হৈছে: 25 August 2014.\n↑ "Kangla Online". Kangla Online.com. 11 August 2013. http://kanglaonline.com/2013/08/two-days-workshop-on-culture-for-peace-held/। আহৰণ কৰা হৈছে: 25 August 2014.\n↑ "MTDTSPC". Ministry of Culture. http://indiaculture.nic.in/indiaculture/pdf/Salary_grant_2008-09.pdf। আহৰণ কৰা হৈছে: 25 August 2014.\n↑ "Centre for Cultural Resources and Training". Centre for Cultural Resources and Training. http://ccrtindia.gov.in/। আহৰণ কৰা হৈছে: 25 August 2014.\n↑ "JN Manipur Dance Academy". Kendra Sangeet Natak Akademi. http://sangeetnatak.gov.in/sna/jnmda.htm। আহৰণ কৰা হৈছে: 25 August 2014.\n↑ Mariko Namba Walter, Eva Jane Neumann Fridman (2004). Shamanism: An Encyclopedia of World Beliefs, Practices, and Culture, Volume 1. ANC Clio. পৃষ্ঠা. 1055. ISBN 9781576076453. https://archive.org/details/shamanism00mari/page/1055.\n"https://as.wikipedia.org/w/index.php?title=এলাম_ইন্দিৰা_দেৱী&oldid=271755"ৰ পৰা অনা হৈছে\nএই পৃষ্ঠাখন ১৯ এপ্ৰিল, ২০২১ তাৰিখে ১৩:১১ বজাত অন্তিম সংশোধন কৰা হৈছিল।


নতুন দিল্লী হৈছে ভাৰতৰ ৰাজধানী। ই ভাৰত চৰকাৰ আৰু ৰাষ্ট্ৰীয়\nⓘ নতুন দিল্লী হৈছে ভাৰতৰ ৰাজধানী। ই ভাৰত চৰকাৰ আৰু ৰাষ্ট্ৰীয় ৰাজধানী অঞ্চলৰ দিল্লী চৰকাৰ কেন্দ্ৰ ৰূপে কাম কৰে। নতুন দিল্লী দিল্লী মহানগৰ অন্তৰ্গত আৰু ই দিল্লী কে ..\nফ্লাইবিগ হৈছে ভাৰতৰ ইন্দোৰৰ এখন আঞ্চলিক বিমান সংস্থা।. ইয়াক গুৰুগ্ৰাম-আধাৰিত বিগ চাৰ্টাৰ প্ৰাইভেট লিমিটেডে প্ৰচাৰ কৰে। এয়াৰলাইনটোৱে ২০২০ চনৰ ডিচেম্বৰত কাম আৰম্ভ কৰিছিল আৰু ভাৰতৰ ভিতৰত টায়াৰ-২ চহৰসমূহক সংযোগ কৰাৰ ওপৰত গুৰুত্ব আৰোপ কৰিছে।\nⓘ নতুন দিল্লী\nনতুন দিল্লী হৈছে ভাৰতৰ ৰাজধানী। ই ভাৰত চৰকাৰ আৰু ৰাষ্ট্ৰীয় ৰাজধানী অঞ্চলৰ দিল্লী চৰকাৰ কেন্দ্ৰ ৰূপে কাম কৰে। নতুন দিল্লী দিল্লী মহানগৰ অন্তৰ্গত আৰু ই দিল্লী কেন্দ্ৰীয় শাসিত অঞ্চলৰ ১১খন জিলাৰ ভিতৰত এখন। ভাৰতত ব্ৰিটিছৰ শাসনকালৰ সময়ত ১৯১১ চনলৈ ভাৰতৰ ৰাজধানী কলিকতা আছিল। দেশখনৰ শাসন সুচাৰুৰূপে চলাবৰ বাবে কলিকতাৰ সলনি যদি দিল্লীত যদি ৰাজধানী স্থাপন কৰিলে বেছি ভাল হব বুলি ব্ৰিটিছসকলে অনুভৱ কৰে। ইয়াৰ ফলতে ব্ৰিটিছ সম্ৰাট জৰ্জ পঞ্চমে ১৯১১ চনৰ দিল্লী দৰবাৰৰ সময়ত চনত চহৰখনৰ আধাৰশিলা স্থাপন কৰে। বিখ্যাত ব্ৰিটিছ স্থপতিবিদ চাৰ এডৱিন লুটন্স আৰু চাৰ হবাৰ্ট বেকাৰে ইয়াৰ ৰূপৰেখা সূষ্টি কৰে। ব্ৰিটিছ গভৰ্ণৰ জেনেৰেল লৰ্ড আৰৱিনৰ দ্বাৰা ১৯৩১ চনৰ ১৩ ফেব্ৰুৱাৰীত এই নতুন ৰাজধানীক উদ্বঘাটন কৰা হয়।\nযদিও পূৰ্বতে দিল্লী আৰু নতুন দিল্লী দুয়োটা নামকে দিল্লীৰ ৰাষ্ট্ৰীয় ৰাজধানী অঞ্চলটোক বুজাবলে ব্যৱহাৰ কৰা হৈছিল, পিছে বৰ্তমানে এই দুটা নামে পৃথক পৃথক অঞ্চলক বুজায়। নতুন দিল্লী হৈছে বৃহত্তৰ ৰাষ্ট্ৰীয় ৰাজধানী অঞ্চল দিল্লীৰ এক সৰু এলেকা, আনহাতে ৰাষ্ট্ৰীয় ৰাজধানী অঞ্চলটোৱে নতুন দিল্লীৰ লগতে দাতিকাষৰিয়া ৰাজ্য হাৰিয়ানা আৰু উত্তৰ প্ৰদেশৰ কেইবাখনো চহৰক ধৰি এক বৃহত্তৰ অঞ্চল সামৰি লয়।\n1.1. ইতিহাস স্থাপন\n১৯১১ চনৰ ডিচেম্বৰলৈ ব্ৰিটিছ ৰাজৰ আমোলত কলিকতা বৰ্তমানে কলকাতা ভাৰতৰ ৰাজধানী আছিল। ১৯ শতিকাৰ শেষৰ ফালে কলিকতা জাতীয়তাবাদী আন্দোলনৰ কেন্দ্ৰত পৰিণত হৈছিল, এয়াই আছিল ব্ৰিটিছ ভাৰতৰ ভাইছৰয় লৰ্ড কাৰ্জন ১৯০৫ চনত কৰা বঙ্গভঙ্গৰ প্ৰধান কাৰণ। এয়াৰ ফলত কলিকতাত ব্যাপক ৰাজনৈতিক আৰু ধৰ্মীয় প্ৰতিবাদৰ সৃষ্টি হৈছিল, আনকি ব্ৰিটিছ কৰ্মকৰ্তাসকল ৰাজনৈতিক হত্যাৰো বলি হৈছিল। জনতাৰ মাজত উপনিবেশবিৰোধী মনোভাব সৃষ্টি হৈছিল আৰু ব্ৰিটিছ সামগ্ৰী সম্পূৰ্ণ বয়কট কৰা আৰম্ভ কৰিছিল, সেয়ে ঔপনেবিশ চৰকাৰে পুনৰায় বঙ্গদেশক এক কৰে আৰু তাৎক্ষণিকভাবে ব্ৰিটিছ ভাৰতৰ ৰাজধানী নতুন দিল্লীলৈ স্থানান্তৰিত কৰাত বাধ্য হয়।\nপুৰণা দিল্লী প্ৰাচীন ভাৰতৰ কেইবাটাও সাম্ৰাজ্যৰ ৰাজনৈতিক তথা অৰ্থনৈতিক কেন্দ্ৰ হিচাপে কাম কৰিছিল, বিশেষকৈ মোগল সাম্ৰাজ্যৰ সময়ত ১৬৪৯ ৰ পৰা ১৮৫৭ লৈ। ১৯ শতিকাৰ আৰম্ভণিতে ব্ৰিটিছ ভাৰতীয় সাম্ৰাজ্যৰ ৰাজধানী পূব উপকূলস্থিত কলিকতাৰ পৰা দিল্লীলৈ স্থানান্তৰৰ প্ৰস্তাব আগবঢ়োৱা হৈছিল। ব্ৰিটিছ ভাৰতৰ চৰকাৰে অনুভৱ কৰিছিল যে উত্তৰ ভাৰতৰ কেন্দ্ৰস্থল দিল্লীৰ পৰা ভাৰতক পৰিচালনা কৰা সহজ হব। নতুন দিল্লী চহৰ স্থাপনৰ বাবে ভূমি অধিগ্ৰহণ আইন ১৯৯৪-ৰ অধীনত ভূমি অধিগ্ৰহণ কৰা হৈছিল।\n১৯১১ চনৰ ১২ ডিচেম্বৰত দিল্লী দৰবাৰত অংশগ্ৰহণ কৰি কিংছৱে কেম্পৰ কৰোনেছন পাৰ্কত ভাইছৰয় বাসভৱনৰ আধাৰশিলাও স্থাপনৰ সময়ত ভাৰতৰ তৎকালীন সম্ৰাট জৰ্জ পঞ্চম আৰু তেওঁৰ পত্নী কুইন মেৰিয়ে ঘোষণা কৰে যে ব্ৰিটিছ ৰাজৰ ৰাজধানী কলিকতাৰ পৰা দিল্লীলৈ স্থানান্তৰিত কৰা হব। তিনি দিনৰ পাছত ১৯১১ চনৰ ১৫ ডিচেম্বৰ, দিল্লী দৰবাৰ অনুষ্ঠিত হোৱা কিংছৱে কেম্পতে সম্ৰাট জৰ্জ পঞ্চম আৰু কুইন মেৰিয়ে ৰাজধানী ৰূপে নতুন দিল্লীৰ আধাৰশিলা স্থাপন কৰে। বিখ্যাত ব্ৰিটিছ স্থপতিবিদ চাৰ এডৱিন লুটন্সে নতুন দিল্লীলৈ প্ৰথম বাৰৰ বাবে ১৯১২ চনত আহে আৰু তেখেতৰ সহযোগী স্থপতিবিদ চাৰ হবাৰ্ট বেকাৰৰ সৈতে নতুন দিল্লীৰ অধিকাংশৰ ৰূপৰেখা সৃষ্টি কৰে। প্ৰথম পৰিকল্পনা অনুসৰি নিৰ্মাণৰ স্থান ৰূপে টুগলকাবাদৰ টুগলকাবাদ দুৰ্গৰ ভিতৰ অংশক নিৰ্বাচন কৰা হৈছিল, পিছে দিল্লী-কলিকতা ট্ৰাঙ্ক লাইন দুৰ্গৰ মাজেৰে যোৱাৰ বাবে এই পৰিকল্পনা বাদ দিয়া হৈছিল। প্ৰথম বিশ্বযুদ্ধৰ পাছৰ পৰাহে নিৰ্মাণৰ কাম প্ৰকৃততে আৰম্ভ হয় আৰু ই সমাপ্ত হয় ১৯৩১ চনত। সেইসময়ত "লুটন্স দিল্লী" নামেৰে পৰিচিত এই নতুন চহৰটিৰ উদ্বোধন কৰে ভাইছৰয় লৰ্ড আৰৱিনে ১৯৩১ চনৰ ১০ ফেব্ৰুৱাৰীত। চহৰখনৰ কেন্দ্ৰীয় প্ৰশাসনিক অঞ্চলটোৰ লুটন্সে কৰা ডিজাইনত ভাৰতক লৈ ব্ৰিটিছ সাম্ৰাজ্যই কৰা আকাঙ্ক্ষাৰ কথা পৰিষ্ফুট হৈছে।\nভাৰতৰ ৰাজধানী দিল্লীলৈ স্থানান্তৰিত কৰাৰ পাছত, ১৯১২ চনত উত্তৰ দিল্লীত কেইমাহ মানৰ ভিতৰতে এক অস্থায়ী সচিবালয় ভৱন নিৰ্মিন কৰা হৈছিল। নতুন ৰাজধানীৰ বেছিভাগ চৰকাৰী কৰ্মচাৰী পুৰণা দিল্লীস্থিত এই সচিবালয়ৰ পৰা কাম কৰিবলৈ লয়। এয়া আছিল ১৯৩১ চনৰ উদ্ঘাটনৰ ১০ বছৰৰ আগৰ কথা। বৰ্তমানে এই সচিবালয়ৰ দিল্লী বিধানসভাৰ কাৰ্যালয়। সচিবালয়ৰ বহুতো কৰ্মচাৰী তেতিয়াৰ বেঙ্গল প্ৰেচিডেন্সি আৰু মাদ্ৰাজ প্ৰেচিডেন্সিৰ লগতে ভাৰতৰ বিভিন্ন প্ৰান্তৰ পৰা অনা হৈছিল। পিছলৈ ১৯২০-ৰ দশকত তেওঁলোকৰ বাবে গোল মাৰ্কেট এলেকাত বাসগৃহ নিৰ্মাণ কৰা হৈছিল। ১৯৪০-ৰ দশকত উচ্চত্তম চৰকাৰী কৰ্মচাৰীসকলৰ বাবে লোধি এষ্টেট অঞ্চলত আবাসিক গৃহ নিৰ্মাণ কৰা হৈছিল।\n1.2. ইতিহাস স্বাধীনতা-উত্তৰ\n১৯৪৭ চনত ভাৰতে ব্ৰিটিছ শাসনৰ পৰা স্বাধীনতা লাভ কৰাৰ পাছত, নতুন দিল্লীক সীমিত স্বায়ত্তশাসন প্ৰদান কৰা হয় আৰু ভাৰত চৰকাৰৰ দ্বাৰা নিযুক্ত এজন প্ৰধান কমিছনাৰ দ্বাৰা পৰিচালিত হয়। ১৯৬৬ চনত দিল্লীক কেন্দ্ৰীয় শাসিত অঞ্চললৈ ৰূপান্তৰ কৰা হয় আৰু প্ৰধান কমিছনাৰৰ সলনি লেফটনেণ্ট গভৰ্নৰৰ দ্বাৰা পৰিচালিত কৰা হয়। ভাৰতৰ সংবিধানৰ ঊনসপ্ততিতম সংশোধনীৰ আইন, ১৯৯১ অনুসৰি দিল্লী কেন্দ্ৰীয় শাসিত অঞ্চলটোৰ নাম আনুষ্ঠানিকভাবে দিল্লী ৰাষ্ট্ৰীয় ৰাজধানী অঞ্চল নামৰে পৰিচিত হয়। নিৰ্বাচিত স্থানীয় দিল্লী চৰকাৰক বহুল ক্ষমতা প্ৰদান কৰাৰ ব্যৱস্থা কৰা হয়, কেৱল আইন-শৃঙ্খলাৰ ক্ষমতা কেন্দ্ৰীয় চৰকাৰৰ হাতত থাকে। এই আইনটো ১৯৯৩ চনৰ পৰা কাৰ্যকৰ হয়।\n"লুটন্স দিল্লী"ৰ বাহিৰত নতুন দিল্লীৰ প্ৰথম ডাঙৰ সম্প্ৰসাৰণ কৰা হয় ১৯৫০-ৰ দশকত যেতিয়া কেন্দ্ৰীয় লোক নিৰ্মাণ বিভাগে লুটন্স দিল্লীৰ দক্ষিণ-পশ্চীমৰ চাণক্যপুৰীৰ এক বিশাল অঞ্চলত কূটনৈতিক বহিঃক্ষেত্ৰ গঠন কৰি বিভিন্ন দেশৰ দূতাবাস, উচ্চায়ুক্ত আদিৰ বাবে ভূমি আৱন্তন কৰিছিল।\n৪২.৭ বৰ্গ কিলোমিটাৰ ১৬.৫ বৰ্গ মাইল মাটিকালিৰে নতুন দিল্লী বূহত্তৰ দিল্লী কেন্দ্ৰীয় শাসিত অঞ্চলৰ এক সৰু অংশ। অঞ্চলটো যিহেতু সিন্ধু-গংগা সমভূমিত অৱস্থিত, সেয়ে অঞ্চলজুৰি উচ্চতাৰ বিশেষ পাৰ্থক্য নাই। নতুন দিল্লী আৰু ইয়াৰ দাঁতিকাষৰীয়া অঞ্চলসমূহ এসময়ত আৰাৱলী পৰ্বতমালাৰ অংশ আছিল; এই পৰ্বতমালাৰ যা কিছু অৱশিষ্ট আছেগৈ সেয়া হল দিল্লী ৰিজ, যাক দিল্লীৰ হাঁওফাঁও বোলা হয়। যদিও নতুন দিল্লী যমুনা নদীৰ প্লাবনভূমিত অৱস্থিত, ই মূলতঃ এক স্থলবেষ্টিত চহৰ।\nনতুন দিল্লী ভূমিকম্প অঞ্চলৰ IV শ্ৰেণীত পৰে, সেয়ে এই অঞ্চলটো ভূমিকম্পৰ পৰা সংবেদনশীল। নতুন দিল্লীত বহুকেইটা ফল্ট লাইন থকাৰ বাবে ইয়াত সঘনাই ভূমিকম্পৰ জোঁকাৰণি অনুভৱ হয়, ইয়াৰ বেছিভাগৰে তীব্ৰতা মধ্যমীয়া। ২০১১ ৰ পৰা ২০১৫ ৰ মাজত ভূমিকম্পৰ সংখ্যা বৃদ্ধি পাইছিল, ইয়াৰ মাজৰ উল্লেখযোগ্য আছিল ২০১৫ চনৰ নেপালৰ কেন্দ্ৰস্থলৰ ৫.৪ প্ৰাবল্যৰ ভূমিকম্প, ২৫ নৱেম্বৰ ২০০৭ৰ ৪.৭ প্ৰাবল্যৰ ভূমিকম্প, ৭ চেপ্টেম্বৰ ২০১১ৰ ৪.২ প্ৰাবল্যৰ ভূমিকম্প, ৫ মাৰ্চ ২০১২ৰ ৫.২ প্ৰাবল্যৰ ভূমিকম্প আদি।\n২০১১ চনৰ লোকপিয়ল অনুসৰি নতুন দিল্লীৰ জনসংখ্যা ১,৪২,০০৪ জন। হিন্দী ভাষা হৈছে অঞ্চলটোৰ সৰ্বাধিক কথিত ভাষা। ইংৰাজী ভাষা ব্যৱসায়-বাণিজ্য আৰু চৰকাৰী কাৰ্যালয়সমূহত আনুষ্ঠানিক ভাষাৰূপে ব্যৱহাৰ কৰা হয়। ২০১১ চনৰ লোকপিয়ল অনুসৰি নতুন দিল্লীৰ সাক্ষৰতা হাৰ ৮৯.৩৮%, এয়া দিল্লী কেন্দ্ৰীয় শাসিত অঞ্চলটোৰ ভিতৰতে সৰ্বোচ্চ।\nহিন্দু ধৰ্মৰ বাহিৰে নতুন দিল্লীত আন ধৰ্মৰ লোকৰ সংখ্যা দিল্লী ৰাষ্ট্ৰীয় ৰাজধানী অঞ্চলৰ তুলনাত কম। ২০১১ চনৰ লোকপিয়ল অনুসৰি নতুন দিল্লীৰ ৮৯.৮% লোক হিন্দু ধৰ্মী। আন ধৰ্মালম্বী লোকৰ মাজত ইছলাম ধৰ্মী ৪.৫%, খ্ৰীষ্টান ধৰ্মী ২.৯%, শিখ ধৰ্মী ২.০%, জৈন ধৰ্মী ০.৪% লোকৰ সংখ্যা উল্লেখযোগ্য। আন সংখ্যালঘিষ্ট সম্প্ৰদায়সমূহ হৈছে পাৰ্চী, বৌদ্ধ ধৰ্মী আৰু ইহুদি ধৰ্মী লোক।\nভাৰতৰ ৰাজধানী নতুন দিল্লীক ভাৰতৰ কেন্দ্ৰীয় চৰকাৰ আৰু দিল্লীৰ স্থানীয় চৰকাৰ উভয়েই যৌথভাবে পৰিচালনা কৰে। নতুন দিল্লী দিল্লীৰ ৰাষ্ট্ৰীয় ৰাজধানী অঞ্চলৰ এন চি টি-ৰ ৰাজধানীও। বৃহত্তৰ দিল্লী মহানগৰক সচৰাচৰ পুৰণা দিল্লী নামৰ বিপৰীতে নতুন দিল্লী নামেৰেহে পৰিচিত।\nনতুন দিল্লী নগৰপালিকা পৰিষদ এন ডি এম চি অঞ্চলটোৰ মূল প্ৰশাসনিক পৰিষদ। দিল্লী মহানগৰীৰ অন্যান্য অঞ্চল দিল্লী নগৰ নিগম এম চি ডি-ৰ দ্বাৰা পৰিচালিত হয়। ২০১৫ চনৰ তথ্য অনুসৰি, নতুন দিল্লী নগৰপালিকা পৰিষদ এগৰাকী অধ্যক্ষ, দিল্লী বিধানসভাৰ তিনিজন সদস্য, দিল্লীৰ মুখ্যমন্ত্ৰীৰ দ্বাৰা মনোনীত দুজন সদস্য আৰু কেন্দ্ৰীয় চৰকাৰ দ্বাৰা মনোনীত পাঁচজন সদস্যৰ দ্বাৰা গঠিত।\nদিল্লী কেন্দ্ৰীয় শাসিত অঞ্চলটোৰ প্ৰধান হল কেন্দ্ৰীয় চৰকাৰৰ পৰামৰ্শৰে ভাৰতৰ ৰাষ্ট্ৰপতিৰ দ্বাৰা নিযুক্ত লেফটেনেণ্ট গভৰ্নৰ গৰাকী। এই পদটি মূলতঃ আনুষ্ঠানিকতাৰ বাবেহে, দৰাচলতে দিল্লী কেন্দ্ৰীয় শাসিত অঞ্চলটোৰ মুখ্যমন্ত্ৰী গৰাকীয়েই হৈছে চৰকাৰৰ প্ৰধান আৰু বেছিভাগ কাৰ্যনিৰ্বাহী ক্ষমতা তেখেতৰ ওপৰতে ন্যস্ত থাকে। ভাৰতীয় সংবিধান অনুসৰি, দিল্লী বিধানসভাৰ দ্বাৰা গৃহীত কোনো আইন যদি ভাৰতৰ সংসদৰ দ্বাৰা গৃহীত কোন আইনৰ বিপৰীত হয়, তেন্তে সংসদৰ দ্বাৰা গৃহীত আইনখনক প্ৰাধান্য দিয়া হব।\nNCT হ ছ ভ ৰতৰ এক মহ নগৰ আৰ ক ন দ ৰ য শ স ত অঞ চল ভ ৰতৰ ৰ জধ ন নত ন দ ল ল ইয ৰ অন তৰ গত দ ল ল ৰ চ ৰ স ম ৰ ত ন দ শত হ ৰ য ন ৰ জ য গ ড গ ও\nPhilatelic Museum, New Delhi ড ক ব ভ গৰ দ ব ৰ পৰ চ ল ত স গ ৰহ লয ট দ ল ল ঐত হ য গৱ ষণ আৰ ব যৱস থ পন প ৰত ষ ঠ ন ৰ ড আনন দ বৰ ধন ৰ প ঙ কণ কৰ ছ ল\nনত ন দ ল ল Surviving Men প গ ইন, নত ন দ ল ল Selective Memory প গ ইন, নত ন দ ল ল Second Thoughts প গ ইন, নত ন দ ল ল\nভ ৰমণৰত অধ য প ক - চনল নত ন দ ল ল শ ক ষ আৰ স স ক ত মন ত ৰ লয ৰ স স ক ত ব ভ গৰ অত ৰ ক ত সচ ব, চনত নত ন দ ল ল ম নৱ সম পদ উন নয ন মন ত ৰ লয ৰ\nইণ ড য নত ন দ ল ল - - পঞ চম চ ণ ট ৰ ফ ৰ চ য ন স এণ ড এনভ ৰণম ণ ট ম ড য ফ ল শ ব প, চ ণ ট ৰ ফৰ চ য ন স এণ ড এনভ ৰণম ণ ট, নত ন দ ল ল - প ন চ\nকল ব থ ক ল টল থ য ট ৰ গ ল ৰ নত ন দ ল ল ত ৰ ব ণ আৰ ট গ ল ৰ নত ন দ ল ল এক ড ম অব ফ ইন আৰ টছ, কলক ত গ ৱ হ ট\nপ ৰক শক ৰব ন দ ৰ ভৱন, নত ন দ ল ল স হ ত য অক ড ম প ষ ঠ আগকথ মহ শ বৰ ন ওগ সঞ চয ন. প ৰক শক ৰব ন দ ৰ ভৱন, নত ন দ ল ল স হ ত য অক ড ম প ষ ঠ\nঘণ ট আগত. ক নল ম সময ক ষ ত ৰৰ ব ব ইয ক ব যৱহ ৰ কৰ হয ভ ৰত নত ন দ ল ল ম ম ব ই, কলক ত চ ন ন ই - ভ ৰত য ম ন সময শ ৰ ল ক - শ ৰ ল ক ৰ ম ন\nকৰ চন ত ভ ৰতত ক ন দ ৰ য শ স ত অঞ চল আছ ল ভ ৰতৰ ৰ জধ ন নত ন দ ল ল য দ ল ল ন ম ৰ এক ক ন দ ৰ য শ স ত অঞ চল আছ ল, আৰ প ড ছ ৰ পণ ড ছ ৰ ক\nৰ দ ল ল ব ধ নসভ ন ৰ ব চন ফ ব ৰ ৱ ৰ ৰ দ ন দ ল ল ব ধ নসভ ৰ জন সদস য ন ৰ ব চন কৰ ৰ উদ দ শ য অন ষ ঠ ত হ ছ ল৷ ভ টদ নৰ হ ৰ আছ ল য হ ৰ ৰ\nপৰ প এইচ.ড উপ ধ ল ভ কৰ ত ও ম ল টনৰ ব ষয গৱ ষণ কৰ ছ ল চনত দ ল ল ব শ বব দ য লয ৰ পৰ ই ৰ জ ব ষয ত প ৰথম স থ ন ল স ন তক ত তৰ ড গ ৰ ল ভ\nপ ৰ ৰম ভ ক শ ক ষ গ ৰহণ কৰ ছ ল ত ৰ প ছত ত ও উচ চ শ ক ষ ৰ ব ব নত ন দ ল ল ল য য বৰ তম ন ত ও দ ল ল ব শ বব দ য লয ৰ অধ নৰ হ ন দ ব শ বব দ য লয ত অধ যয ন কৰ\nWikipedia: নতুন দিল্লী


অভিজ্ঞতাৰ সঁফুৰা .. Abhigotar Xofura: মোৰ প্ৰথম ফোন কল\n১৯৬৮ চনৰ কথা৷ বছৰৰ আৰম্ভণিতে দেউতা শ্বিলঙলৈ বদলি হোৱাত আমি তিতাবৰৰ পৰা শ্বিলং পাওঁগৈ৷ তেতিয়া মেঘালয় গঠন হোৱা নাছিল৷ শ্বিলং অসমৰ ৰাজধানী হৈ আছিল৷ নতুন ঠাই, নতুন পৰিবেশৰ লগত খাপ খাই পৰিলো সোণকালেই৷\nনিউ কেন্সেস্ট্ৰেচৰ শঙ্কৰদেৱ বিদ্যাপীঠৰ তৃতীয়শ্ৰেণীত মোক নাম লিখাই দিয়া হ'ল৷ মোক লৈ মুঠতে ১৬ জন ল'ৰা-ছোৱালী৷ পাঁচ জন ল'ৰা, বাকী কেইগৰাকী ছোৱালী৷ চাৰিখন বেঞ্চত চাৰিজনকৈ বহিব লাগে৷ বাণী, অপূৰ্ব, হেমেন আৰু মই একেলগে এখন বেঞ্চত বহোঁ, বাকীজন ল'ৰা , ছোৱালীৰ লগত বহে৷ স্বাভাবিকতে আমাৰ চাৰিজনীয়া গোটটোৰ মাজত যথেষ্ট ঘনিষ্ঠতা৷\nবাণী আৰু অপূৰ্বৰ দেউতাকে চৰকাৰী অফিচত কাম কৰে, হেমেনৰ দেউতাক কিন্ত বৰ ডাঙৰ মানুহ৷ অসম চৰকাৰৰ এজন মন্ত্ৰী৷ তেখেতসকলৰ বাসস্থান স্কুলৰ পৰা বেছি দুৰ নহয়৷\nবাণী আৰু অপূৰ্বৰ ঘৰলৈ প্ৰায়েই গৈছিলো পানীখোৱা ছুটীৰ সময়ত, হেমেনৰ ঘৰলৈ যাবলৈহে সুযোগ বিচাৰি আছিলো৷ মন্ত্ৰীৰ ঘৰ বা কেনেকুৱা হয়, চাবৰ বৰকৈ মন গৈছিল৷\nএদিন সুযোগ মিলিল৷ হেমেনেই কিবা কামত মোক ঘৰলৈ মাতিলে৷ মইও সোণালী সুযোগ পালো৷ ছুটীৰ পাছত পোনে পোনে হেমেনৰ ঘৰ পালোগৈ৷ প্ৰকান্ড চোহদটোত সোমাই ক্ষন্তেক থৰ লাগি ৰ'লো৷ হেমেনে গোটেই ঘৰটো দেখুৱালে৷ হেপাহ পলুৱাই চালো৷ হঠাতে চকু গ'ল এচুকত থকা টেলিফোনটোলৈ৷\n"তোমালোকৰ ঘৰত টেলিফোন আছে? তুমি টেলিফোন কৰিব জানানে? ", মই আগ্ৰহেৰে সুধিলো৷\n"জানোতো৷ তোমালোকৰ ঘৰত নাই নেকি?", সি সুধিলে৷\n"নাই, দেউতাৰ অফিচতহে আছে৷ মই টেলিফোন কৰি পোৱা নাই আজিলৈকে৷" অলপ আক্ষেপভৰা সুৰেৰে মই ক'লো৷\n"ঠিক আছে৷ মই আজি তোমাক ফোন কৰিম, তুমি দেউতাৰ অফিচত গৈ ৰৈ থাকিবা অলপ পাছত৷" হেমেনে সহানুভূতি দেখুৱাই ক'লে৷\n"পিছে, দেউতাৰ নম্বৰটোবা কি?" মই অলপ চিন্তা কৰি ক'লো৷\n"মই উলিয়াই ল'ব পাৰিম৷ তুমি সোনকালে গৈ ৰৈ থাকাগৈ৷" হেমেনে আশ্বাস দি ক'লে৷\nমই প্ৰায় লৰ ধৰিলো দেউতাৰ অফিচলৈ৷ দেউতাৰ অফিচটো স্কুলৰ পৰা আমাৰ ঘৰলৈ যোৱা বাটতে পৰে৷ বিশ মিনিট মান পাছত দেউতাৰ অফিচ পালো ৷ অফিচ পাই দেউতাক দেখা দিলো৷ তাৰ পাছত দুৱাৰ মুখত চুচুক চামাক কৈ ৰৈ থাকিলো৷ দেউতা নিজৰ কামত ব্যস্ত হৈ পৰিল৷\nমোৰ সময় নাযায়হে নাযায়৷ ফোনটোও নাবাজেহে নাবাজে৷ তেনেদৰে প্ৰায় আধাঘন্টামান পাৰ হ'ল৷ মাজতে দেউতাই মোৰ ফালে প্ৰশ্নবোধক দৃষ্টিৰে চালে৷ মই অলপ ভয়ে ভয়ে বেলেগ ফালে চাই পঠিয়ালো৷ ভাবিলো, হেমেনে কিজানি নম্বৰটো বিচাৰি নাপালে৷ নহলে কিজানি পাহৰি গ'ল৷হতাশ হৈ পৰিব ধৰিলো৷\nতেনেতে দেউতাৰ ফোনটো বাজি উঠিল৷ দেউতাই ৰিচিভাৰটো তুলি ল'লে৷ মই দুৰৈৰ পৰাই কাণ পাতি ৰ'লো৷ কিবা অলপ কথাৰ আদান-প্ৰদান হ'ল৷ তাৰপাছত দেউতাই মাত দিলে,\n"অ' সোনকন (মোৰ ঘৰত মতা নাম), তোৰ ফোন৷"\nমই ধুমুহাৰ দৰে কোঠাত প্ৰবেশ কৰি ৰিচিভাৰটো দেউতাৰ হাতৰ পৰা লৈ কাণখন লগাই ৰৈ থাকিলো৷ দেউতাই মোৰ ফালে চাই ক'লে, "হেল্লো বুলি ক আকৌ৷"\nমই লাহেকৈ ক'লো, "হেল্লো"৷\nসিফালৰ পৰা মাত এটা ভাহি আহিল৷\n"হেমেন, অ' হেমেন৷" হেমেনৰ মাকে হেমেনক চিঞৰি চিঞৰি মাতিছে বুলি বুজিলো৷\nহেমেন আহিল৷ ফোনটো ল'লে আৰু তপৰাই ক'লে.\n"অ' মাখন, তুমি যে ফোন কৰিবলৈ কৈছিলা , কৰিলো৷" সেইখিনিকে কৈ মই কিবা কোৱাৰ আগতেই হেমেনে ফোনটো থৈ দিলে৷মইও ফোনটো যথাস্থানত থৈ দেউতাক হেমেনৰ পৰিচয় দিলো৷\nমনটো আনন্দতে উথলি উঠিল৷ যেন পৃথিবীহে জয় কৰিলো, এনেকুৱা লাগিল৷\nদিন পাৰ হ'ল৷ সেই বছৰৰে ডিচেম্বৰ মাহৰ ৮ তাৰিখে দেউতাৰ আকস্মিক মৃত্যু হোৱাৰ পাছত আমিও শ্বিলং এৰি থৈ বৰপেটা পালোহি৷\nহেমেনৰ লগত আৰু মুখা-মুখি হোৱাৰ সুযোগ মিলা নাই৷ ক'ত, কেনেদৰে আছে নাজানো৷ এতিয়া হাতে হাতে মোবাইল ফোন হ'ল৷ হঠাতে মোবাইলত যদি হেমেনৰ পৰা ফোন এটা পালোহেতেন, কিমান যে ভাল লাগিলহেতেন!!!!\nLabels: Assamese, Childhood, Telephone


প্ৰৱন্ধঃ জলবায়ুৰ পৰিবৰ্তন-গোলকীয় উষ্ণায়নঃ প্ৰকৃত নে কল্পকাহিনী ? :: কানাই গগৈ - অসমীয়াৰ সুখ-দুখ\nHome ARTICLE KANAI-GOGOI RECENT SCIENCE কানাই গগৈ প্ৰৱন্ধ বিজ্ঞান প্ৰৱন্ধঃ জলবায়ুৰ পৰিবৰ্তন-গোলকীয় উষ্ণায়নঃ প্ৰকৃত নে কল্পকাহিনী ? :: কানাই গগৈ\nপ্ৰৱন্ধঃ জলবায়ুৰ পৰিবৰ্তন-গোলকীয় উষ্ণায়নঃ প্ৰকৃত নে কল্পকাহিনী ? :: কানাই গগৈ\nxukhdukh.com February 05, 2021 ARTICLE, KANAI-GOGOI, RECENT, SCIENCE, কানাই গগৈ, প্ৰৱন্ধ, বিজ্ঞান,\nজলবায়ুৰ পৰিবৰ্তন-গোলকীয় উষ্ণায়নঃ প্ৰকৃত নে কল্পকাহিনী ?\nগ্লৱেল ৱাৰ্মিং শব্দ-যুগল এতিয়া সকলোৰে চিনাকি। জলবায়ু পৰিবৰ্তনৰ বাবে গোলকীয় উষ্ণতা বৃদ্ধি বিশ্বৰে একক সমস্যা। পেৰিছ জলবায়ু চুক্তিক লৈ শেহতীয়াকৈ আমেৰিকাৰ নতুন ৰাষ্ট্ৰপতি জ' বাইদেনেও নতুন স্থিতি গ্ৰহণ কৰি এই চুক্তিৰ অংশীদাৰ আমেৰিকা হব বুলি ঘোষণা কৰিছে। গ্ৰেটা থুনবাৰ্গৰ দৰে কিশোৰী গ্লৱেল ৱাৰ্মিং আৰু জলবায়ু পৰিবৰ্তনৰ ক্ষেত্ৰত বিশ্বক সজাগ কৰাৰ ক্ষেত্ৰত বিখ্যাত হৈছে। সজাগতা সৃষ্টিৰ বাবে পৃথিৱীৰ প্ৰান্তে প্ৰান্তে ভিন্ন স্তৰৰ প্ৰচেষ্টাও চলি আছে। এই পটভূমিতে কিছু কথা আলোচনা কৰিবলৈ লোৱা হৈছে।\n২০০৯ চনত ব্ৰিটেইনৰ University of Anglia-ৰ অধীনৰ Climatic Research Unit-ৰ অধ্যক্ষই ইমেইলযোগে সহকৰ্মীসকলক গোপন নিৰ্দেশ দিছিল এনেদৰেঃ ‘... মই তালিকাখনৰ প্ৰতিটো শাৰীতে থকা তাপমাত্ৰাবোৰ বেছি বেছি কৰি দিছোঁ, আৰু এই কাম বিগত ২০ বছৰৰ বাবে কৰা হৈছে। আপোনালোকে প্ৰতিটো বছৰৰ জলবায়ুৰ তথ্যবোৰ এনেকৈ সলনি কৰক, যাতে গোলকীয় উষ্ণতাৰ বৃদ্ধি দেখুৱায় ...'।\nকিন্তু সেই ইমেইলটো পৰিছিলগৈ হেকাৰৰ হাতত। ইয়াৰ পিচত কেলেংকাৰিৰ উদ্ভৱ হোৱাৰ লগতে মানুহৰ মনত প্ৰশ্নৰো উদয় হৈছিলঃ বিজ্ঞানীসকলে আমাক ভয় খুৱাই থকা গোলকীয় উষ্ণায়ন নামৰ ধাৰণাটো প্ৰকৃত নে জলবায়ুৰ তথ্যত হেৰ-ফেৰ ঘটাই মানুহে সৃষ্টি কৰা কল্পকাহিনীহে ?\nসদ্যহতে সেই বিতৰ্কলৈ নগৈ ‘গোলকীয় উষ্ণায়ন' মানেনো কি, তাক চোৱা যাওক। এই ধাৰণাটো সমৰ্থন কৰা বিজ্ঞানীসকলৰ মতে মানুহে টনৰ পিচত টন কাৰ্বন-ডাই-অক্সাইড (CO2) বায়ুমণ্ডলত এৰি দি আছে, বায়ুমণ্ডলৰ বাবেই CO2 মহাকাশলৈ গুচি নগৈ পৃথিৱীৰ উপৰিভাগত ৰৈ গৈছে, সূৰ্য্যৰ ৰশ্মিয়ে তাক গৰম কৰিছে আৰু CO2-এ গৰম কৰিছে বায়ুমণ্ডলৰ লগতে পৃথিৱীখনক। অৰ্থাৎ বায়ুমণ্ডলত CO2-ৰ পৰিমাণ যিমানে বাঢ়িব, পৃথিৱীখন সিমানে বেছি গৰম হ'ব। এই উষ্ণতা বৃদ্ধিৰ বাবেই বতৰলৈও পৰিৱৰ্তন আহিছে আৰু ঘটিছে নানা প্ৰাকৃতিক দুৰ্যোগ। বিজ্ঞানীসকলে আনকি গোলকীয় উষ্ণায়নৰ বাবে ঘটিবলগীয়া কাণ্ড কিছুমানৰ ভৱিষ্যদ্বাণীও কৰিছে, যেনে –- সাগৰীয় জলপৃষ্ঠ ওপৰলৈ উঠিব আৰু তাৰ ফলত তল যাব জাপান, ইটালীৰ দক্ষিণ অংশ, আমেৰিকাৰ কালিফৰ্নিয়া চহৰৰ লগতে নিউ য়ৰ্কৰ বৃহদাংশ। ইত্যাদি। অৰ্থাৎ গোলকীয় উষ্ণায়নৰ বাবে দায়ী কেৱল মানুহ, কিয়নো পেট্ৰল-ডিজেল, প্ৰাকৃতিক গেছ, কয়লা আদি ইন্ধন জ্বলাই মানুহে বায়ুমণ্ডল অশুদ্ধ কৰি আছে আৰু এই প্ৰক্ৰিয়াৰে পৃথিৱীৰ তাপমাত্ৰাও বৃদ্ধি কৰি আছে।\nগোলকীয় উষ্ণায়ন ধাৰণাটোৰ প্ৰথম জন্ম হৈছিল যোৱা শতিকাৰ ৭০ৰ দশকত The Club Rome নামৰ সংস্থাটোত। বিশ্ব ৰাজনীতি, বিত্ত তথা বিজ্ঞান ক্ষেত্ৰৰ উল্লেখনীয় ব্যক্তিসকলক এই সংস্থাটোৱে একত্ৰিত কৰি ৰাখিছিল। ১৯৭১ চনত প্ৰাকৃতিক পৰিঘটনা অধ্যয়ন কৰা বিজ্ঞানীসকললৈ সংস্থাটোৱে বৃহৎ অংকৰ অনুদান আগবঢ়াইছিল। আৰু এই বিজ্ঞানীসকলে সৃষ্টি কৰিছিল ‘সেউজীয়া অৰ্থনীতি' নামৰ ধাৰণাটোৰ। অৰ্থাৎ অ-পৰম্পৰাগত শক্তিৰ উৎসই পৰম্পৰাগতবোৰৰ স্থান ল'ব লাগে তথা যিমান খৰচী হ'লেও মানুহ এই পথেৰেহে আগবঢ়া উচিত। ইয়াৰ পিচত দৃশ্যপটত আবিৰ্ভাৱ ঘটিছিল গণমাধ্যমৰ। বিজ্ঞানী আৰু গণমাধ্যমৰ ধাৰাবাহিক প্ৰচাৰত বিশ্বৰ জনগণ The Club Rome সংস্থাটোৰ আঁচনিত পতিয়ন গৈছিল।\n১৯৭৫ চনৰ ৮ আগষ্টত ‘ছায়েন্স' আলোচনীত মাৰ্কিন পৰিৱেশবিদ Wallace S Broecker-ৰ ‘Climate Change : Are We on the Brink ofaProfound Global Warming ?' নামৰ প্ৰবন্ধটো প্ৰকাশ হৈছিল। প্ৰবন্ধটোত তেওঁ উল্লেখ কৰিছিল যে পৃথিৱীৰ তাপমাত্ৰা প্ৰতি বছৰে বাঢ়ি আছে আৰু আমি দুৰ্যোগৰ দিশলৈ গতি কৰি আছোঁ। ইয়াৰ পিচত বিশ্বক ভয়-আশংকাই গ্ৰাস কৰি পেলাইছিল। আৰু ইয়াত ইন্ধন যোগাইছিল বাতৰি কাকত, দূৰদৰ্শন আদি গণমাধ্যমত প্ৰচাৰ হোৱা এই সন্দৰ্ভৰ বাতৰিবোৰে।\nইয়াৰ পিচত দৃশ্যপটত আবিৰ্ভাৱ ঘটিছিল ৰাজনীতিকসকলৰ। ‘পৃথিৱীখনক দুৰ্যোগৰ পৰা বচাবৰ বাবে' প্ৰথমে আহ্বান জনাইছিল তদানীন্তন ব্ৰিটিশ্ব প্ৰধানমন্ত্ৰী মাৰ্গাৰেট থেচ্চাৰে। এটা বিশেষ তহবিল গঠন কৰি তেওঁ বিজ্ঞানীসকলৰ কামবোৰৰ পৃষ্ঠপোষকতা কৰিবলৈ আৰম্ভ কৰিছিল। কিন্তু পিচত পোহৰলৈ আহিছিল যে নিজ দেশত উৎপন্ন হোৱা সংকট চম্ভালিবৰ বাবেহে তেওঁ তেনে কৰিছিল। লোকচানৰ অজুহাত দেখুৱাই সেই সময়ত তেওঁ দেশৰ শ শ কয়লা-খনি বন্ধ কৰাৰ নিৰ্দেশ জাৰি কৰিছিল। ফলত কাম হেৰুউৱা হেজাৰ হেজাৰ কয়লা-শ্ৰমিক পথলৈ ওলাই আহিবলৈ বাধ্য হৈছিল। বিপ্লৱ সংঘটিত হ'ব পৰা এনে পৰিস্থিতিত তেওঁ নিজৰ পদ হেৰুউৱাৰো সম্ভাৱনা আছিল। সেয়ে ব্ৰিটেইনৰ জনতাক তেওঁ পতিয়ন নিয়াইছিল এই বুলি যে কয়লা-খনি বন্ধৰ নিৰ্দেশ সঠিক, কিয়নো কয়লাৰ ধোঁৱাৰ পৰাই গোলকীয় উষ্ণায়ন সংঘটিত হৈছে আৰু দেশখনক দুৰ্যোগৰ পৰা ৰক্ষা কৰিবৰ বাবেহে তেনে নিৰ্দেশ দিয়া হৈছে। ইয়াৰ লগে লগে গোলকীয় উষ্ণায়নৰ অধ্যয়ন তথা পৰিৱেশ সংৰক্ষণৰ বাবেও তেওঁ বৃহৎ পৰিমাণৰ ধন বাজেটত নিৰ্ধাৰণ কৰিছিল। থেচ্চাৰে বঢ়িয়াকৈ বুজি পাইছিল যে অ-পৰম্পৰাগত শক্তিৰ উৎসৰ বিকাশেহে কয়লা শ্ৰমিক সংগঠনবোৰৰ হাতোৰাৰ পৰা তেওঁক বচাই ৰাখিব।\nআৰু দৃশ্যপটত আবিৰ্ভাৱৰ এইবাৰ পাল পৰিছিল ৰাষ্ট্ৰসংঘৰ। সংস্থাটোত জলবায়ুৰ পৰিৱৰ্তন অধ্যয়নৰ বাবে বিশেষজ্ঞসকলৰ এটা আন্তৰ্জাতিক গোট গঠন কৰা হৈছিল। গোটটোৱে প্ৰস্তুত কৰা প্ৰথমটো প্ৰতিৱেদনতে উল্লেখ কৰা হৈছিল যে ৫৫ শতাংশ সম্ভাৱনা আছে যে পৃথিৱীখন দুৰ্যোগৰ দিশত গতি কৰি থকাৰ বাবে দায়ী কেৱল মানুহ। আমোদজনকভাবে সেই সম্ভাৱনা এতিয়া আৰু ৫৫ শতাংশতে সীমিত হৈ থকা নাই –- প্ৰতি বছৰে তাৰ পৰিমাণ বাঢ়ি বাঢ়ি গৈ আছে আৰু বৰ্তমান সি ৯০ শতাংশৰ ওচৰ পাইছেহি !\nএই বিশেষজ্ঞসকলৰ প্ৰতিৱেদনবোৰক ইমানেই গুৰুত্ব প্ৰদান কৰা হয় যে বিজ্ঞান জগতৰ কেবাটাও উচ্চ সম্মান ইবোৰে বুটলিবলৈ সক্ষম হৈছে। ২০০৭ চনত এনেকুৱা এটা প্ৰতিৱেদনে আনকি ন'বেল শান্তি বঁটাও লাভ কৰে। আৰু বঁটাপ্ৰাপক আছিল আমেৰিকাৰ তদানীন্তন উপ ৰাষ্ট্ৰপতি এলবাৰ্ট গৰ। ২০০৬ চনত তেওঁ নিৰ্মাণ কৰা ‘An Incovenient Truth' তথ্যচিত্ৰখনৰ বাবে তেওঁক এই বঁটা প্ৰদান কৰা হৈছিল। সমগ্ৰ বিশ্বতে প্ৰদৰ্শন কৰি প্ৰায় ২০ মিলিয়ন ডলাৰ সংগ্ৰহ কৰা এই তথ্যচিত্ৰখনৰ মূল প্ৰতিপাদ্য হৈছে এনেকুৱাঃ গোলকীয় উষ্ণায়ন বাস্তৱ তথা সৰ্বনাশী, আৰু তাৰ বাবে দায়ী কেৱল মানুহ। তথ্যচিত্ৰখনত এই কথাও কোৱা হৈছে যে গোলকীয় উষ্ণায়নৰ বাবেই বিশ্বৰ জনগণ এখন ঠাইৰ পৰা আন এখনলৈ প্ৰব্ৰজন কৰিবলৈ বাধ্য হ'ব। উদাহৰণস্বৰূপে সাগৰীয় জলপৃষ্ঠ বৃদ্ধিৰ ফলত আমেৰিকা, হলেণ্ড, জাপান, ৰাছিয়া আদিৰ উপকূলীয় অঞ্চলৰ লাখ লাখ মানুহ দেশবোৰৰ ভূখণ্ডৰ মধ্যাংশলৈ যাবলৈ বাধ্য হৈ পৰিব। একেদৰে ভাৰত আৰু বাংলাদেশৰ প্ৰায় ১৩ কোটি মানুহ ভূগৰ্ভস্থ পানীৰ পৰা বঞ্চিত হ'ব তথা নিজৰ দেশ এৰি আন দেশত শৰণ ল'বলৈ তেওঁলোক বাধ্য হ'ব। আমোদজনক কথা হ'লঃ তথ্যচিত্ৰখনৰ মতে এই আটাইবোৰ সংঘটিত হ'ব একৈছ শতিকাতে !\nউল্লেখ্য যে তথ্যচিত্ৰখনৰ প্ৰচাৰে কিয়'ট' প্ৰট'কল সোনকালে স্বাক্ষৰিত হোৱাতো অৰিহণা যোগালে, আৰু ১৯২ খন দেশে ইয়াত স্বাক্ষৰ কৰিলে। জলবায়ুৰ সংকটেৰে আতংকিত এই দেশবোৰে বায়ুমণ্ডলত যথাসম্ভৱ কম পৰিমাণৰ ক্ষতিকাৰক দ্ৰব্য এৰি দিয়াৰ সিদ্ধান্ত ল'লে আৰু তাৰ বাবে বৃহৎ পৰিমাণৰ খৰচ বহণ কৰিবলৈ প্ৰস্তুত হ'ল।\nৰাষ্ট্ৰসংঘৰ পৃষ্ঠপোষকতাত সৃষ্ট কিয়'ট' প্ৰট'কলৰ কথাবোৰ দেশবোৰে এই কাৰণে বিশ্বাস কৰিছিল যে তাত বিজ্ঞানীসকলৰ অকাট্য তথ্য দিয়া হৈছিল। কিন্তু দুবছৰমানৰ পিচতে, অৰ্থাৎ ২০০৯ চনত পোহৰলৈ আহিছিল ব্ৰিটেইনৰ বিশ্ববিদ্যালয়খনত সংঘটিত হোৱা সেই কেলেংকাৰিটো ! অথচ এইখন বিশ্ববিদ্যালয়স্থিত পৰীক্ষাগাৰৰ পৰাই তথ্যবোৰ পোনে পোনে ৰাষ্ট্ৰসংঘলৈ যায়, আৰু তাত সিবোৰৰ ওপৰত ভিত্তি কৰি সিদ্ধান্ত গ্ৰহণ কৰা হয়। গতিকে অৱধাৰিতভাবেই প্ৰশ্ন উঠেঃ তথ্যবোৰ নিজেই যেতিয়া ভুৱা, তাৰমানে গোলকীয় উষ্ণায়ন মানৱ সৃষ্ট কল্পকাহিনীহে ?!\nসিদ্ধান্ত লোৱাৰ আগেয়ে মাৰ্কিন প্ৰতিষ্ঠান এটাৰ কাহিনী উল্লেখ কৰা হওক। ১৯৮৫ চনত বিজ্ঞানীসকলে এন্টাৰ্কটিকাৰ ওপৰত অ'যন স্তৰত এটা ডাঙৰ বিন্ধা আৱিষ্কাৰ কৰিছিল। এনে বিন্ধাৰে সূৰ্যৰ অতি-বেঙুনীয়াকে ধৰি মাৰাত্মক ৰশ্মিবোৰ পাৰ হৈ আহি পৃথিৱীত পৰেহি। মাৰ্কিন বিশেষজ্ঞসকলে ঘোষণা কৰিছিল যে এনে বিপজ্জনক বিন্ধা উৎপন্ন হোৱাৰ বাবে মানুহেই দায়ী, কিয়নো ফ্ৰিজ, শীত-তাপ নিয়ন্ত্ৰক যন্ত্ৰ আদিত ব্যৱহাৰ হৈ থকা CFC-য়েই বিন্ধাটোৰ সৃষ্টি কৰিছে। ১৯৮৭ চনত স্বাক্ষৰিত হৈছিল Montreal Protocol আৰু CFC-ৰ প্ৰয়োগত নিষেধাজ্ঞা জাৰী কৰা হৈছিল। এইখিনিতে দৃশ্যপটত আবিৰ্ভাৱ ঘটিছিল মাৰ্কিন প্ৰতিষ্ঠান Dupont-ৰ। প্ৰতিষ্ঠানটোৱে CFC-ৰ দৰে দ্ৰব্য এটাৰ পেটেন্ট কৰিছিল। এফালে নিষেধাজ্ঞা আৰু আনফালে অন্য দ্ৰব্যৰ অভাৱ, ফলত প্ৰতিখন দেশ Dupont-ৰ দ্ৰব্যটোকে কিনিবলৈ বাধ্য হৈছিল। এই প্ৰক্ৰিয়াত Dupont-এ কিমান মুনাফা লুটিছিল, তাক অনুমান কৰাটো নিশ্চয় কঠিন নহয় ! আনহাতেদি পিচত স্পষ্ট হৈছিল যে এন্টাৰ্কটিকাৰ ওপৰত অ'যন স্তৰত সেই বিন্ধাটো প্ৰতি বছৰে উৎপন্ন হয় তথা তাৰ সৃষ্টিত CFC-ৰ কোনো ভূমিকা নাই !\nDupont-ৰ ইতিহাসৰ লগত কিয়'ট' প্ৰট'কলৰ ইতিহাসৰ ভালেখিনি সাদৃশ্য আছে। এই প্ৰতিষ্ঠানটোৰ নেপথ্যত ৰাজনীতিক তথা বৃহৎ পুঁজিৰ পৃষ্ঠপোষকতা থকাৰ লগে লগে তাৰ কাম-কাজত ছলনা-প্ৰবঞ্চনা জড়িত হৈ আছে। কিয়'ট' প্ৰট'কলৰ নেপথ্যত তথা তাৰ কাম-কাজতো একেবোৰ পক্ষ আৰু উপাদান জড়িত হৈ আছে। প্ৰথমতে, বায়ুমণ্ডলৰ উষ্ণতা জোখাৰ স্বয়ং প্ৰক্ৰিয়াটোৱেই সন্দেহৰ আৱৰ্তত, কিয়নো ইয়াৰ বাবে পৃথিৱীৰ বিভিন্ন স্থানত স্থাপন কৰা ৯০ শতাংশ যন্ত্ৰ তাপ উৎপাদনৰ কৃত্ৰিম উৎসৰ ওচৰত আছে। ফলত এনেবোৰ যন্ত্ৰই পৃথিৱীৰ জলবায়ুৰ মানচিত্ৰখনকে বিকৃত কৰিছে। দ্বিতীয়তে, কিয়'ট' প্ৰট'কলত স্বাক্ষৰ কৰা ১৯২ খন দেশৰ মাজত ‘সৰ্বশক্তিমান' আমেৰিকা নাই ! গোটেই পৃথিৱীখনকে নিজৰ হাতৰ মুঠিত ৰাখিব খোজা দেশখন ‘আহিবলগীয়া প্ৰাকৃতিক দুৰ্যোগবোৰৰ' বাবে চিন্তিত নহ'ব –- সি ভাবিব নোৱাৰা কথা। তৃতীয়তে, কিয়'ট' প্ৰট'কলৰ সিদ্ধান্তসমূহ বাস্তৱত ৰূপায়িত কৰিবৰ বাবে এতিয়ালৈকে সমগ্ৰ বিশ্বত প্ৰায় ৩০০ বিলিয়ন ডলাৰ খৰচ কৰা হ'ল, কিন্তু বায়ুমণ্ডলৰ পৰিস্থিতিলৈ কোনো পৰিৱৰ্তন নাহিল। চতুৰ্থতে, এই প্ৰট'কল অনুসৰি প্ৰতিখন দেশকে বায়ুমণ্ডলত এৰিব পৰা CO2-ৰ কোটা দিয়া হৈছে। কোনোবা এখন দেশৰ যদি এই কোটা শেষ হৈছে, তেন্তে দেশখনে উদ্যোগ বিকশিত নোহোৱা আন এখন দেশৰ পৰা কোটা ক্ৰয় কৰিব পাৰে। ধনৰ অভাৱত থকা দুখীয়া দেশবোৰে CO2-ৰ কোটা নিশ্চয় বিক্ৰি কৰিব। অৰ্থাৎ দুখীয়া দেশবোৰত উদ্যোগৰ বিকাশ নহ'ব। অৰ্থাৎ লেন-দেনত দুৰ্নীতি তথা ছলনা-প্ৰবঞ্চনা কৰাৰ সুযোগ-সুবিধা প্ৰট'কলটোৱে প্ৰদান কৰিছে ! পঞ্চমতে, কেলেংকাৰি পোহৰলৈ অহাৰ পিচতো ব্ৰিটেইনৰ বিশ্ববিদ্যালয়খনৰ জলবায়ুৰ গৱেষণা কৰা বিভাগটোৰ ওপৰত কোনো ধৰণৰ ব্যৱস্থা লোৱা নহ'ল।\nChicago Climate Exchange গঠন কৰি এলবাৰ্ট গৰে তেতিয়াৰ অল্পখ্যাত ছেনেটৰ বাৰাক অ'বামাক তাৰ সদস্য কৰিছিল। কেইবছৰমান পিচত আমেৰিকাৰ ৰাষ্ট্ৰপতি হৈ অ'বামাই Climate Action Plan গ্ৰহণ কৰি তাপবিদ্যুৎ কেন্দ্ৰবিলাকে বায়ুমণ্ডলত এৰিব পৰা ক্ষতিকৰ পদাৰ্থৰ সীমা নিৰ্ধাৰণ কৰি দিছিল তথা শক্তিৰ অ-পৰম্পৰাগত উৎসৰ উদ্ভাৱনৰ বাবে বিপুল প্ৰচাৰ চলাইছিল। আৰু কংগ্ৰেছেও তাৰ বাবে ৫ ট্ৰিলিয়ন ডলাৰ ধন বাজেটত নিৰ্ধাৰণ কৰিছিল। এইক্ষেত্ৰত গুৰুত্বপূৰ্ণ কথা এয়ে যে আঁচনিখন আমেৰিকাৰ বাবে লোৱা হৈছিল যদিও তাৰ এটা আন্তৰ্জাতিক ধাৰাও আছিল, অৰ্থাৎ তৃতীয় বিশ্বৰ দেশবিলাককো তাৰ আওতালৈ অনা হৈছিল। অৰ্থাৎ মূলতঃ তৃতীয় বিশ্বৰ দেশবিলাকত উদ্যোগৰ বিকাশত বাধাৰ সৃষ্টি কৰি সিবোৰক কেঁচামালৰ উৎসলৈ পৰিৱৰ্তিত কৰা হৈছিল। ফলত সেই আঁচনিৰ পৰা লাভৱান হৈছিল কেৱল আমেৰিকা আৰু তাৰ সাংগোপাংগ দেশবোৰহে।\nবিজ্ঞানীৰ সহযোগ অবিহনে এই আঁচনিখন সফল হোৱাৰ সম্ভাৱনা কম আছিল, আৰু তাৰ বাবেই ব্ৰিটেইনৰ সেই বিশ্ববিদ্যালয়খনক হাত কৰা হৈছিল –- তাৰ আগলৈকে বিত্তীয় সংকটত ভুগি থকা বিশ্ববিদ্যালয়খনক বাজেটত নিৰ্ধাৰণ কৰাতকৈও ৫ গুণ বেছি ধন প্ৰদান কৰা হৈছিল। আৰু সেইবাবেই কেলেংকাৰিটো পোহৰলৈ অহাৰ পিচতো তাৰ জলবায়ু গৱেষণা কেন্দ্ৰটোৰ বিৰুদ্ধে কোনো ব্যৱস্থা লোৱা হোৱা নাছিল।\nএইখিনিতে প্ৰশ্ন উঠিব যে গোলকীয় উষ্ণায়ন যদি মানৱ সৃষ্ট কল্পকাহিনীহে, তেন্তে প্ৰাকৃতিক দুৰ্যোগবোৰ, যেনে –- অস্বাভাৱিক গৰম, প্ৰচণ্ড ধুমুহা, ঘূৰ্ণিবতাহ, হেৰিকেন আদি কিয় সংঘটিত হৈ আছে ? এচাম স্বাধীন-নিৰপেক্ষ বিজ্ঞানীয়ে ইয়াৰ উত্তৰ দিছে এনেদৰেঃ গোলকীয় উষ্ণায়ন সম্পূৰ্ণৰূপে ভৌতিক, কিন্তু অতি জটিল প্ৰক্ৰিয়া আৰু ই মূলতঃ নিৰ্ভৰ কৰে সৌৰশক্তিৰ ওপৰত। অৰ্থাৎ সূৰ্য্যৰ পৰা পৃথিৱীৰ দূৰত্ব তথা সূৰ্য্যত সংঘটিত হৈ থকা কাৰ্য্যকলাপৰ ওপৰত। যিহেতু সূৰ্য্য আৰু পৃথিৱীৰ মাজৰ দূৰত্ব সলনি হৈ থাকে তথা সূৰ্য্যত সংঘটিত কাৰ্য্যকলাপবোৰো পৰিৱৰ্তিত হৈ থাকে, সেয়ে প্ৰাকৃতিক দুৰ্যোগবোৰো ঘটি থাকে। আনহাতেদি এনে প্ৰাকৃতিক দুৰ্যোগ সকলো কালতে ঘটিছে, কিন্তু সিবোৰৰ বেছিভাগৰে নথি পাবলৈ নাই। উদাহৰণস্বৰূপে মধ্যযুগত সংঘটিত হোৱা প্ৰাকৃতিক দুৰ্যোগবোৰ নথিভূক্ত নহয়। ইফালে মানুহেও দুৰ্যোগবোৰৰ কথা মনত নাৰাখে, কিয়নো প্ৰলয়ৰ কথা সোনকালে পাহৰি যোৱাটোকে তেওঁলোকে শ্ৰেয় বুলি বিবেচনা কৰে।\nএইক্ষেত্ৰত গুৰুত্বপূৰ্ণ কথা হ'ল এয়ে যে ওপৰত উল্লেখিত গোলকীয় উষ্ণায়নৰ কাৰকবোৰত প্ৰভাৱ পেলোৱাৰ ক্ষমতা মানুহৰ একেবাৰে নাই !\nস্বাধীন-নিৰপেক্ষ বিজ্ঞানীসকলৰ মতে জলবায়ুত উষ্ণতাৰ পৰিৱৰ্তন এটা চক্ৰত ঘটে, –- এতিয়া উষ্ণায়ন ঘটি আছে, কিন্তু ১০ৰ পৰা ৪০ বছৰৰ পিচত ঘটিব শীতায়ন ! অৰ্থাৎ গৰমৰ পৰিৱৰ্তে ঠাণ্ডাইহে মানুহক তেতিয়া আমনি দিব।\nডনাল্ড ট্ৰাম্পৰ স্থিতিঃ বিবিচিৰ ৱেবচাইটৰ পৰা\nবায়ুমণ্ডলত এৰি দিয়া ক্ষতিকৰ পদাৰ্থবোৰে প্ৰদূষণ নিশ্চয় বঢ়াইছে, কিন্তু গোলকীয় উষ্ণতাৰ বৃদ্ধিত সিবোৰৰ ভূমিকা নাই, আৰু থাকিলেও সি নগণ্য। অথচ এই পদাৰ্থবোৰক সাৰথি কৰিয়েই বিশ্বৰ প্ৰভাৱশালী-ক্ষমতাশালী এটা চামে পৃথিৱীৰ তাপমাত্ৰা বাঢ়ি আছে বুলি ধাৰাবাহিক প্ৰচাৰ চলাই আছে। সেয়ে ক'ব পাৰি যে গোলকীয় উষ্ণায়নক এই চামটোৱে ছলনা-প্ৰতাৰণাৰে ধন আহৰণৰ তথা শক্তিশালী ৰাষ্ট্ৰবোৰে দুৰ্বলবোৰক কাবু কৰি ৰখাৰ কৌশল হিচাবেহে বৰ্তমান ব্যৱহাৰ কৰি আছে। এইক্ষেত্ৰত শক্তিশালী ৰাষ্ট্ৰবোৰৰ মূল উদ্দেশ্য হ'ল নিজক প্ৰতিযোগীবিহীন কৰা। অৰ্থাৎ ধনী-শক্তিশালী ৰাষ্ট্ৰবোৰ আৰু ধনী হ'ব তথা দুখীয়া-দুৰ্বল ৰাষ্ট্ৰবোৰ হ'ব আৰু বেছি দুখীয়া।\nছলনা-প্ৰতাৰণাৰ এই কৌশল আগলৈকো চলি থাকিব। এই বছৰতে কিয়'ট' প্ৰট'কলৰ কাৰ্যকাৰিতা সমাপ্ত হ'ব, কিন্তু কাৰ্যকৰী হৈ উঠিব এই সন্দৰ্ভৰ পেৰিছ চুক্তি। ১৯২ খন দেশে এই চুক্তিত ইতিমধ্যে স্বাক্ষৰ কৰিছে। চুক্তিখনত আন্তৰ্জাতিক CO2 কৰ ধাৰ্য কৰা হৈছে –- পেট্ৰলিয়াম আৰু প্ৰাকৃতিক গেছ ৰপ্তানি কৰা দেশবোৰে বায়ুমণ্ডলত এৰি দিয়া প্ৰতি টন CO2-ৰ বাবে প্ৰায় ১৫ ডলাৰকৈ কৰ বিশ্ববেংকত জমা দিব লাগিব।\nআৰু এই ধনৰ কিমানখিনি অবৈধভাবে কিমানৰ জেপত সোমাব, তাৰ সঠিক হিচাব হয়তো কেতিয়াও পোৱা নাযাব !\nলেখক পেশাগত ভাৱে মাইনিং ক্ষেত্ৰৰ বিশেষজ্ঞ, পূৰ্বতে প্ৰৱন্ধটি জুলাই, ২০২০ সংখ্যা “গৰীয়সীত” প্ৰকাশ পাইছে। ইউনিকোড সংস্কৰণ লেখকৰ অনুমতি মৰ্মে সুখ-দুখত প্ৰকাশ কৰা হৈছে। লেখকৰ পূৰ্বে প্ৰকাশিত লেখাবোৰ পঢ়িবলৈ ক্লিক কৰক একত্ৰ লিংকঃ\nTags # ARTICLE # KANAI-GOGOI # RECENT # SCIENCE # কানাই গগৈ # প্ৰৱন্ধ # বিজ্ঞান\nBy xukhdukh.com on February 05, 2021\nLabels: ARTICLE, KANAI-GOGOI, RECENT, SCIENCE, কানাই গগৈ, প্ৰৱন্ধ, বিজ্ঞান


ভোগৰ বতৰত আত্মনিৰ্ভৰশীল অসমৰ এখন দুখলগা ছবি, কথাৰ মালিতাৰে অসমীয়াক জীয়া ফাঁকি চৰকাৰৰ -\nHomeআঞ্চলিকভোগৰ বতৰত আত্মনিৰ্ভৰশীল অসমৰ এখন দুখলগা ছবি, কথাৰ মালিতাৰে অসমীয়াক জীয়া ফাঁকি...\nভোগৰ বতৰত আত্মনিৰ্ভৰশীল অসমৰ এখন দুখলগা ছবি, কথাৰ মালিতাৰে অসমীয়াক জীয়া ফাঁকি চৰকাৰৰ\nডিজিটেল ডেস্ক : কৃষিজীৱি অসমীয়াই পথাৰৰ খেতি চপাই শেষ হোৱাৰ পাছত উলহ-মালহেৰে উদযাপন কৰা বিহুটোৱেই হৈছে ভোগৰ উৎসৱ ভোগালী বিহু। চপাই শেষ হোৱা পথাৰৰ ধানৰ ন-চাউল, বাৰীৰ শাক-পাচলি, পুখুৰীৰ মাছ, গঁৰালৰ হাঁহ-কুকুৰা-খাহী-গাহৰিৰে শেষ নোহোৱা অনেক খাদ্যসম্ভাৰ। মুঠতে উভৈনদী খাদ্য-ব্যঞ্জনেৰে ভোগৰ বতৰ এই মাঘৰ বিহু। কাতিৰ কঙালৰ অন্তত আৰম্ভ হোৱা এই ভোগৰ উৎসৱত কৃষিজীৱি অসমীয়াই সন্মুখীন হ’ব নালাগে কোনো অভাৱৰ। যিফালেই হাত মেলে, সেইফালেই উভৈনদী প্ৰতিটো কৃষিজাত সামগ্ৰীৰ।\nপিছে সেই ভোগৰ দিন এতিয়া উকলিল। আজিৰ অসমীয়াই পৰম্পৰা ৰক্ষাৰ নামত মাত্ৰ পালন কৰিবলগা হৈছে বিহু। প্ৰতিটো বস্তুৰ বাবে অসম আজি চুবুৰীয়া দেশ তথা ৰাজ্যৰ ওপৰত নিৰ্ভৰশীল। শেহতীয়া কেইবছৰমানৰ বিহুৰ সমীক্ষাই উদঙাইছে ভয়ংকৰ তথ্য। প্ৰচুৰ চাহিদা থকাৰ পাছতো অসম আজি মাছ-মাংস, শাক-পাচলিৰ ওপৰত নিৰ্ভৰশীল নহয়। প্ৰয়োজনীয় অধিকাংশ বস্তুৱেই আমদানি কৰিব লগা হয় পঞ্জাব-হাৰিয়ানা-অন্ধ্ৰপ্ৰদেশ-বিহাৰৰ লগতে বাংলাদেশ-ম্যানমাৰৰ পৰা। প্ৰচুৰ সম্ভাৱনা থকা সত্ত্বেও কাৰ দোষত আজি ভোগালী অসমে প্ৰয়োজনীয় কৃষি উৎপাদিত সামগ্ৰীৰ বাবে পৰমুখাপেশী হ’বলৈ বাধ্য হৈছে?\nএক বিশেষ সূত্ৰৰ তথ্যত প্ৰকাশ পোৱা অনুসৰি আমদানিকৃত ৫ হাজাৰ কুইন্টলৰো অধিক মাছেৰে অসমবাসীয়ে পালন কৰিব লাগিব এইবাৰৰ ভোগালী বিহু। অসমত কুলি চৰাইৰ মাত নুশুনোতেই চীনত যেনেকৈ প্লাষ্টিকৰ কপৌফুল প্ৰস্তুতিৰ উজান উঠে, বিহাৰত গামোছা তৈয়াৰৰ ধুম উঠে; ঠিক একেদৰেই অসমত ঢেকীৰ শব্দৰ গুমগুমনি নুঠোতেই বাংলাদেশৰ পুখুৰীত মাছ ধৰাৰ প্ৰতিযোগিতা চলে। সেই মাছৰেই উদৰ পূৰাব লাগিব ভোগালী উদযাপন কৰিবলৈ ওলোৱা খাৰখোৱা অসমীয়াৰ!\n২০২০ চনৰ নবেম্বৰ মাহৰ শেষৰফালে সৰ্বানন্দ সোণোৱাল নেতৃত্বাধীন চৰকাৰৰ ৫ বছৰৰ সাফল্যৰ খতিয়ান দিবলৈ গৈ মন্ত্ৰী পৰিমল শুক্ল বৈদ্যই দিয়া মন্তব্য মিছা প্ৰমাণিত কৰিলে এইবাৰৰ ভোগালীয়ে। চাহিদা অনুপাতে অসমত থলুৱা মাছৰ উৎপাদন বৃদ্ধি পোৱা বাবে অসমৰ চুবুৰীয়া ৰাজ্য নগালেণ্ড, মনিপুৰ, মিজোৰাম, অৰুণাচল আদিলৈ ৰপ্তানি কৰিবলৈ অসম সমৰ্থ হৈছে বুলি প্ৰকাশ কৰিছিল মন্ত্ৰী পৰিমল শুক্লবৈদ্যই। কিন্তু দুটা বছৰত এনে কি উল্লেখনীয় পৰিঘটনা ঘটিল, যাৰ বাবে মাছৰ উত্পাদন বৃদ্ধি পোৱা ৰাজ্যখনে এইবাৰ ভোগালীৰ চাহিদা পূৰণ কৰিবলৈ বাংলাদেশৰ পৰা ১২ হাজাৰ কেজি, ম্যানমাৰৰ পৰা ২৪ হাজাৰ কেজি আৰু আন আন ৰাজ্যৰ পৰা মুঠ ৫ হাজাৰ কুইন্টলৰো অধিক মাছ আমদানি কৰিব লগা পৰিস্থিতি উদ্ভৱ হ’ল। নিজৰ বিভাগৰ দুৰ্বলতা ঢাকিবলৈ মন্ত্ৰীয়ে মিছা তথ্যৰ আশ্ৰয় ল’লে নেকি তাক লৈয়ো এতিয়া প্ৰশ্নৰ উদ্ভৱ হৈছে। অসমত মীন পালনৰ বাবে এটা বিয়াগোম বিভাগ থকাৰ পাছতো মৎস উৎপাদনৰ এটা অনুকুল পৰিৱেশ সৃষ্টি কৰিব নোৱাৰাটো বিভাগটোৰ চৰম ব্যৰ্থতা হিচাপে পৰিগণিত হৈছে।\nকেৱল মাছৰ ক্ষেত্ৰতেই নহয়, মাংসৰ ক্ষেত্ৰতো একেই পুতৌলগা অৱস্থা ৰাজ্যখনৰ। অসমত গাহৰিৰ চাহিদা যথেষ্ট বৃদ্ধি পোৱা পাছতো গাহৰি মাংসৰ বাবে অসম নিৰ্ভৰ কৰিব লগা হয় বহিঃৰাজ্যৰ ওপৰত। তথ্য অনুসৰি বছৰি ১১.০৭ কোটি কেজি গাহৰি প্ৰয়োজন হয় অসমত। কিন্তু সেই অনুপাতে বছৰি ১.৮৭ কোটি কেজি গাহৰিহে অসমে উত্পাদন কৰিবলৈ সমৰ্থ হৈছে। প্ৰয়োজনীয় বাকী পৰিমাণৰ বাবে নিৰ্ভৰ কৰিব লগা হয় পঞ্জাব-হাৰিয়ানাৰ ওপৰত। চাহিদাৰ বিপৰীতে অসমত মাত্ৰ ৪০ শতাংশ গাহৰিহে উত্পাদন হয়। এই কথা স্বীকাৰ কৰিছে খোদ কৃষি আৰু পশুপালন দপ্তৰৰ মন্ত্ৰী অতুল বৰাই। অৰ্থাৎ প্ৰয়োজনীয় অৰ্ধাংশও উৎপাদন কৰিব নোৱাৰে অসমে।\nআন প্ৰয়োজনীয় বস্তু যেনে- শাক-পাছলি, গোলামাল সামগ্ৰী আদিৰ ওপৰতো পৰ নিৰ্ভৰশীল অসমত কিদৰে চাহিদা অনুপাতে উত্পাদনৰ হাৰ বৃদ্ধি কৰিব পাৰি সেই বিষয়ে চিন্তা-চৰ্চা কৰি সুদূৰপ্ৰসাৰী আঁচনি গ্ৰহণ কৰাৰ সলনি আত্মনিৰ্ভৰশীল অসমৰ শ্লোগান আওঁৰাই থকা অসম চৰকাৰৰ বাবে এইবাৰৰ ভোগালী এটা শিক্ষা হোৱা উচিত। চৌদিশৰ প্ৰচুৰ সম্ভাৱনাক কাৰ্যত ৰূপায়ণৰ বাবে চৰকাৰে গুৰুত্ব নিদিলে কেৱল মাত্ৰ কথাৰ ফুলজাৰিতেই অসম আত্মনিৰ্ভৰ হ’ব নোৱাৰিব। এনে সময়ত সঘনাই আত্মনিৰ্ভৰশীলতাৰ কথা কোৱা চৰকাৰে বিজ্ঞাপন আৰু কথাৰে জনসাধাৰণক জীয়া ফাঁকি দি আছে বুলিও অভিযোগ উত্থাপিত হৈছে।\nPrevious article‘এয়া মাথোঁ দুদিনীয়া চমক, বেলি মাৰ যাব নেকি জাতীয় পৰিষদৰ ?’\nNext articleবিজেপিৰ মুখ্য কাৰ্যালয়ত একেলগে ৫০জন আক্ৰান্ত কৰ’নাত


এজাক বৰষুণৰ অপেক্ষাত -১১\n__________ চাও এৰি দিয়ক হাত খন দুখ পাইছো। তেওঁৰ চকুলৈ চাবলৈ মোৰ সাহস হোৱা নাই। হাত খন আৰু টান কৈহে ধৰিছে।\n__________ দেৰি হৈছে মোৰ,,,,,,\nপ্ৰান্তিক________ মোৰ ফালে চোৱা।\nতেওঁ মোৰ কথাবোৰ একো গুৰুত্ব দিয়া নাই। কেৱল নিজৰ টো কিছে।\nতেওঁলৈ চাবলৈ লাজ লাগিছে মোৰ তাতে ইমান ওচৰত।\nপ্ৰান্তিক________ look at me! I have something to say?\nতেওঁ কি কৱ মই গম পাইছো যদিও ভয় লাগিছে আজি।\n________ কওঁক ।\nতেওঁলৈ চালো। তেওঁ মোতকৈ ওখ আজি হে ভাল কৈ ধৰিব পাৰিছো। সেইকাৰণে মই অলপ ওপৰলৈ চাব লগা হৈছে। আগতে এনেকৈ তেওঁৰ চকুত চকু থৈ কথা পাতি পোৱা নাই।\nমোৰ লৈ একে থৰে চাই আছে। মুখ খন তেওঁৰ বৰষুণে ধুৱাই পেলাইছে।\n________ কওঁক কি কথা?\nঅলপ কৈ হাঁহি এটা মাৰি দিছে।\nপ্ৰান্তিক________ তুমি বেয়া নোপোৱা টো\nকথা বোৰ আগত কৈ আজি বেলেগ কৈ কৈছে। মাত টো গহীন।\nতেতিয়া লৈকে মোৰ হাত খন তেওঁৰ হাততে আছে।\nপ্ৰান্তিক_______ শুনা,,,, ওচৰলৈ চাপি আহিছে অলপ। I fell in love with You. Miss Jiya Boruah. I love You. .\nএকেবাৰে কাণৰ ওচৰত আহি কথা কেইটা সৰু সৰু কৈ কৈছে। গাৰ নোমবোৰ মোৰ শিয়ঁৰি উঠিছে।বুকুত উশাহ টো খুব ঘন হৈ গৈছে। কি কম মই ভাবো পোৱা নাই\n________ hm ।\nথৰ লাগি ৰৈ আছো।\nপ্ৰান্তিক________ কি হল মূৰ্তিটোৰ নিচিনাকৈ ৰৈ আছা যে। মই তোমাক ভাল পাওঁ জীয়া। তোমাক বহুত দিনৰ পৰা কম কম ভাবি আছিলো কিন্তু মই কব পৰা নাছিলোঁ। তাতে তোমাৰ পৰীক্ষাৰ আগত এইখিনি কৈ তোমাক disturb দিব বিচৰা নাছিলো।\n________ হমম্্্নাই একো নাই মই যাওঁ।\nপ্ৰান্তিক_________ নোৱাৰা যাব। হাত খনত ধৰি য়েই আছে।\n________ মই যাওঁ মোৰ দেৰি হৈছে মই আপোনাক ভাল নাপাওঁ।।কথা কেইটা কৈ কৈ কান্দি পেলালো।\nপ্ৰান্তিক______ hm,,,,, যোৱা\nতেওঁ হাত খন লাহেকৈ এৰি দিলে।\nহে প্ৰভু এইয়া মই কি কৰি পেলালো । তেওঁক কথাটো ইমান খঙত কলোঁ। দৌৰি গুছি আহিলো। এবাৰো ঘূৰি চোৱা নাই পাছলৈ। ঘৰৰ গেট খন খুলিব লৈছো ।তেতিয়া লৈকে গাড়ীৰ লাইট কেইটা জ্বলিয়েই আছে। তেওঁ যোৱা নাই। বেয়া লাগিছে। মই কি কৰি পেলালো। হয়টো তেওঁ বেয়া পালে। মেচেজ কৰি কৈ দিম পাছত ভাল কৈ।\n_______ আহিলি বৰষুণত তিতিলি নেকি? যা সোনকালে কাপোৰ বোৰ সলাই লগৈ।\nমা বাহিৰৰ ৰুম টোতে বহি আছিল ।মাৰ কথাত মই একো নকলোঁ। ভিতৰলৈ সোমাই আহিলো।\nকিয় মই প্ৰান্তিক দাক ভাল নাপাওঁ বুলি কলো। মোৰোটো তেওঁক ভাল লাগে।। কান্দি আছো যিমান পাৰো। কিয় মই মোৰ ভাল লগা মানুহ জনক আজি hurt কৰিলো। বাহিৰলৈ ওলাই এবাৰ চালো তেওঁ গল নে নাই।\n_______গ"ল! ৫.৩০ বাজিছে অলপ পাছত তেওঁলৈ ফোন এটা কৰিম। এতিয়া গৈ আছে চাগে। বৰ্ষালৈ ফোন কৰা কথা আছিল নকৰো এতিয়া। কান্দি আছো শুই শুই।\n________ কি হল জীও অহাৰ পৰা ধৰি যে ৰুমতে সোমাই আছ" কিবা হৈছে নে কি।\nমা অহা দেখি লগা লগ চকুপানী খিনি মচি ল'লো।\n________ একো নাই হোৱা।\n________ মা বৰ্ষাৰ ঘৰলৈ কেতিয়া যাবা। তাইৰ আজি যাবৰ সময়ত মনটো একেবাৰে মৰা। সোনকালে যাবলৈ কৈছে মোক। বেছেৰিয়ে মই কিবা এটা কৰিম বুলি বহুত আশা কৰি আছে।\n_______ ৰ" চাই লওঁ কেতিয়া যাব পাৰো।\n_______ মা পিছত বহুত দেৰি হৈ যাব অ। তাই যদি বিয়া হবলৈ পাই এতিয়াই মৰি থাকিব । মাক জনীয়ে তাইৰ কথা অলপো নুবুজে। অন্ততঃ তুমি মাকক কিবা এটা কৈ বুজাব পাৰিবা।\n________ কাইলৈ বা পৰহিলৈ যাম। তাইক কবি।কামৰ পৰাই মই তত নোপোৱা হৈছো।\nমা গুচি গল। সন্ধিয়া ৮ বাজিব হৈছে। এতিয়া লৈকে প্ৰান্তিক দাৰ মেচেজ নাই।ইমান দেৰি লৈ ঘৰ পালে গৈ হয়টো। ময়েই মেচেজ এটা কৰোঁ নেকি। টাইপ কৰিলো মেচেজ এটা।\n________ ঘৰ পালে গৈ নে?\nৰৈ আছো তেওঁ reply কৰিব কৰিব বুলি। নাই কোনো ধৰণৰ reply। আগতে লগা লগ reply কৰে কিন্তু আজি নাই। হাত ভৰি বোৰ কপি উঠিছে মোৰ।কি হব । কি কৰিলো মই। তেওঁক কিয় আজি মই বুজি নাপালোঁ। আকৌ এটা মেচেজ কৰিলো। ওহো এইবাৰো নাই একো।\nনাই ৰৱ পৰা নাই মই। ধৈৰ্য নাইকিয়া হৈ গৈছে। খুব চিঞৰি চিঞৰি কান্দিব মন গৈছে। কি কৰি পেলালোঁ মই? ভাল লগা বোৰ মই হেৰুৱাই পেলালো অলপতে। ফোন এটা কৰোঁ নেকি ।আজিলৈকে কেতিয়াও মই ফোন কৰি পোৱা নাই তেওঁলৈ।। নাই ভুল যেতিয়া মোৰেই মইয়েই কৰিম যি কৰিব লাগে।\nফোন এটা লগাইছো তেওঁলৈ।\nপ্ৰথম বাৰ ফোন টো ৰিং কৰি কৰি কাত খাই গ"ল.। ফোন টো নধৰা দেখি আকৌ চিন্তা হৈছে। তেওঁক সঁচাকৈ মই ইমান হাৰ্ট কৰিলো নে?\nআকৌ এবাৰ লগালো ফোন টো। প্ৰান্তিক_______ কোৱা।\nফোন টো ৰিচিভ কৰিলে। মাত টো শুনি উচুপি উঠিলো। আজি আগৰ নিচিনাকৈ কথা পতা নাই ।গহীন কৈ কৈছে। একো কোৱা নাই মুখেৰে ৰৈ আছো।\nপ্ৰান্তিক________ পোৱালি তুমি কান্দিচা?\nহয়টো তেওঁ বুজিব পাৰিলে।\nএইবাৰো একো নাই মতা।\nপ্ৰান্তিক________ কোৱা আকৌ। কান্দিছা কিয়।\n______ uhu। নাই কন্দা মই।\nমই নোকোৱাকৈ মোক তেওঁ বুজিব পাৰিছে কিন্তু মই কিয় তেওঁক বুজি নাপালোঁ।\nপ্ৰান্তিক_________ কান্দুৰি তোমাক মই এনেই নকওঁ নহয়।\nতেওঁৰ কথা বোৰ শুনি বেয়া পাই থকা নিচিনা লগা নাই। চকুপানী খিনি মোহাৰি ললো।\n_________ মেচেজ কিয় কৰা নাছিলে।\nপ্ৰান্তিক________ সেইটো কথাৰ কাৰণে কন্দিছা তুমি??? ফোন টো charge ত আছিল পোৱালি। নাকান্দিবা।\n________ hm sorry\nপ্ৰান্তিক_________ কিয় কৈছে sorry\n_________ আপোনাক হাৰ্ট কৰিলো তাৰ বাবেই।মই তেনেকুৱা কৰিব নালাগিছিল।\nপ্ৰান্তিক_______ একো নাই sorry কব লাগে তোমাক।।।মই সেইবোৰ কথা কব নালাগিছিল। তুমি মোক ভাল পাব নালাগে। মই হে তোমাক ভাল পাওঁ।এনেকৈ সদাই ভাল পাই থাকিম তোমাক পোৱালি।\n_________ তেনেকৈ নকব আপুনি। আৰু শুনক চোন।\n_________ মাত টো অলপ বেলেগ বেলেগ লাগিছে আপোনাৰ। কিবা হৈছে নেকি?\nপ্ৰান্তিক________ অহ নাই এনেই। অলপ বৰষুণত তিতিলো যে এতিয়া অলপ গাটো বেয়া লাগিছে। বৰষুণত তিতি মই খুব বেয়া পাওঁ।\n__________ মোৰ কাৰণেই এনেকুৱা হল। গৰম পানী খাব।ঠাণ্ডা একেবাৰেই নলৱ।\nআকৌ কান্দি পেলালো\nপ্ৰান্তিক________ কিয় কৰিছা মোক ইমান care. মইটো তোমাৰ কোনো নহয়। কলেজত এনেই চিনি পোৱা হে মই।\nকথা বোৰত তেওঁ যেন দুখ বোৰ উলিয়াই দিছে। বুজিছোঁ তেওঁ দুখত আছে নে সুখত আছে।\n__________ মোৰ আপোনাক সেইখিনি কোৱা দায়িত্ব আছে।\nপ্ৰান্তিক________ নালাগে জীয়া। দায়িত্ব বেছি হলে মোৰ ভাল পোৱা খিনিক মই ৰখাব নোৱাৰিম।\n_________ আপুনি বুজা নাই।\nপ্ৰান্তিক_________ কোৱা তেতিয়া কি?\n__________ ভাল পাওঁ মই আপোনাক বহুত বেছি। নাজানো মই অথনি কিয় তেনেকুৱা কৰিলো। মোক পাৰিলে ক্ষমা কৰিব।


জয় আই অসম: এইবাৰ বিধেয়ক বিৰোধী শ্ল’গান লৈ বজাৰলৈ আহিছে খাদ্যৰ পেকেট!\nজয় আই অসম: এইবাৰ খাদ্যৰ পেকেটতো বিধেয়ক বিৰোধী ‘সৰ্বাত্মক’ প্ৰতিবাদ!\nব্যৱসায়ৰ যোগেদিয়ে জাতীয় দায়বদ্ধতা পূৰণৰ বাবে এই পদক্ষেপ লৈছে জালুকবাৰীৰ অসম অভিযান্ত্ৰিক মহাবিদ্যালয় চৌহদস্থিত এম দি বিৰিয়ানি হাউছৰ স্বত্বাধিকাৰী গোলাঘাটৰ উদ্যোগী যুৱক মেৰিলিন দত্তই।\nগুৱাহাটী , November 1, 2018 5:08 pm\n‘জয় আই অসম’ জিলিকি থকা বিৰিয়ানিৰ পেকেট। ছবি- নৰ্থ ইষ্ট নাও।\nবিজেপি নেতাৰ বাহিৰে নাগৰিকত্ব বিধেয়ক বিৰোধিতা কৰিবলৈ অসমত আৰু যেন বাকী ৰোৱা নাই কোনো খিলঞ্জীয়া! ‘সৰ্বাত্মক’ প্ৰতিবাদ প্ৰতিধ্বনিত কৰি গুৱাহাটীত এইবাৰ বিৰিয়ানিৰ পেকেটতো জিলিকিছে বিধেয়কবিৰোধী শ্ল’গান।\n‘‘আমি নাগৰিকত্ব সংশোধনী বিধেয়ক ২০১৬ৰ সম্পূৰ্ণভাৱে বিৰোধিতা কৰিছো। প্ৰকৃত অসমীয়া হিচাপে আপুনিও কৰক। জয় আই অসম,’’ দেৱালৰ লিখনৰ দৰে এই শ্ল’গান জিলিকিছে গুৱাহাটীৰ এম ডি বিৰিয়ানি হাউছ নামৰ ৰেস্তোৰাঁখনৰ খাদ্যৰ পেকেটত।\nব্যৱসায়ৰ যোগেদিয়ে জাতীয় দায়বদ্ধতা পূৰণৰ বাবে এই পদক্ষেপ লৈছে জালুকবাৰীৰ অসম অভিযান্ত্ৰিক মহাবিদ্যালয় চৌহদস্থিত ব্যৱসায়িক প্ৰতিস্থানটোৰ স্বত্বাধিকাৰী গোলাঘাটৰ উদ্যোগী যুৱক মেৰিলিন দত্তই।\n‘‘বৰ্তমান বিজেপি চৰকাৰৰ পৰা আমাৰ জাতিটোলৈ অশনি সংকেত আহিছে। নাগৰিকত্ব বিধেয়ক গৃহীত হ’লে আমাৰ জাতিটোৱে সংকটত পৰিব। মই মোৰ ব্যৱসায়ৰ জৰিয়তেই বিধেয়কখন যাতে গৃহীত নহয় তাৰ বাবে ৰাইজৰ মাজত সজাগতা আনিবলৈ চেষ্টা কৰি আছো,’’ নৰ্থ ইষ্ট নাও-ক জনালে মেৰিলিনে।\nএকেটাই শ্ল’গান বিধেয়কবিৰোধী ব্যক্তিগত ঘোষণাৰূপে অসমৰ বিভিন্ন ব্যক্তিয়ে দীৰ্ঘদিনধৰি নিজৰ ফে’চবুকৰ প্ৰফাইল ছবিটো সংলগ্ন কৰি আহিছে।\nদত্তৰ ৰেস্তোৰাঁখনে ইয়াৰ পূৰ্বেও অসমীয়া চলচ্চিত্ৰ, কিতাপ আদিৰো এইদৰে প্ৰচাৰ চলাইছিল।


অৰুণ খুৰা (সমাদৃতা গোস্বামী) - সাহিত্য ডট অৰ্গ\nএকাদশ বৰ্ষ নৱম সংখ্যা বহাগ, ১৯৪৪ শক, এপ্ৰিল, ২০২২\nঅৰুণ খুৰা (সমাদৃতা গোস্বামী)\nজীৱনত প্ৰথম বাৰৰ বাবে সাগৰ দেখি দৌৰি গৈ সাঁতোৰোতে পাৰত ৰৈ এনেই পানী খেলি থকা সাতুৰিব নজনা মানুহবোৰক দেখি মোৰ মনত পৰি গৈছিল সেইজন মানুহলৈ যি জনৰ আশাসুধীয়া প্ৰচেষ্টাৰ বাবেই এডিঙি সাগৰৰ পানীত থিয় হৈও বিশাল, গভীৰ, পাৰাপাৰহীন সাগৰখনলৈ মোৰ অকনো ভয় লগা নাছিল৷\nসাগৰত ওপৰলৈ মুৰ কৰি আকাশ চাই চাই ওপঙি থাকোতে কোনোৱে চিঞৰ মাৰি কৈছিল\n“চি দেত গাৰ্ল, চি ইজ ফ্লটিঙ৷ হাউ কুদ ইট বি পচিব্‌ল? “\nমই মিচিকিয়াই হাঁহি নিজকে কৈছিলো\n“ইট ইজ পচিবল বিকজ অৱ অৰুণ খুৰা! “\nঅৰুণ খুৰা আমাৰ বাবে কেৱল এজন মানুহ নাছিল, তেওঁ আছিল এটা অনুষ্ঠানৰ দৰে৷ আজি যদি পিপিল দা, পিণ্টু দা, প্ৰাণ, ৰুপ, দীপ, মিকি, গাচ, মোৰ বা-দাদা ভাল অভিনেতা, সেয়া কেৱল অৰুণ খুৰাৰ বাবেই সম্ভৱ হ’ল৷ ৰিকি, মিকি, ৰুপ, দীপ, প্ৰাণে খুব ভাল বেডমিণ্টন খেলে৷ ৰুপ দীপে ধুনীয়া ছবি আঁকে৷ চুবুৰীটোৰ সকলো ল’ৰা ছোৱালীয়ে সাতুৰিব জানে, বেডমিণ্টন খেলিব জানে, ছবি আঁকিব জানে, অভিনয় কৰিব জানে, গান গাব জানে৷\nএজন মানুহে আমাক ৰাস্তাটো দেখুৱাই দিছিল, প্ৰতিটো দিশত বিচক্ষণ হোৱাত সুবিধা কৰি দিছিল৷\nসেয়ে হয়তো একো একো ক্ষেত্ৰত একো একো জন অভিনেতা, চিত্ৰশিল্পী, খেলুৱৈ, গায়কৰ জন্ম হৈছিল৷\nঅৰুণ খুৰাৰ প্ৰচেষ্টাত গঢ় লোৱা আৰ্টৰ স্কুলখন নথকা হ’লে আমি কোনোৱেই ছবি শিকাৰ সুযোগ নাপালোহেতেন৷ আৰ্টৰ স্কুলখন নথকা হ’লে তৃতীয় শ্ৰেনীত পঢ়ি থাকোতেই শিক্ষ্যামূলক ভ্ৰমণত যোৰহাটৰ আঞ্চলিক গৱেষণাগাৰলৈ ( RRL) যোৱা নহ’লহেতেন আৰু কোনোদিনেই হয়তো মনত বিজ্ঞানী হোৱাৰ হাবিয়াস নেজাগিলহেতেন৷ শিক্ষ্যামূলক ভ্ৰমণত এবাৰ আৰ্ট স্কুলৰ পৰা শিৱসাগৰলৈও গৈছিলো৷ তলাতল ঘৰৰ অন্ধকাৰৰ মাজত হেৰাই যোৱাৰ ভয়, ৰংঘৰৰ ওপৰৰ পৰা নিজকে ৰজা-ৰাণীৰ দৰে ভাবি ম’হ যুজ চোৱাৰ কল্পনা, কাৰেংঘৰৰ পিছফালে বহি ব্ৰেড কণী খাই পানী বিছাৰি বহু দুৰৰ টিউবেল এটালৈ ঢাপলি মেলা… এইবোৰ ঘটনা কোনোদিনেই নঘটিল হেতেন!\nঅৰুণ খুৰাৰ ঘৰতে এবাৰ সাধু কোৱা প্ৰতিযোগিতা হৈছিল৷ ৰিকিয়ে ফ্ৰকটো টানি টানি সাধু কোৱা মোৰ এতিয়াও মনত আছে৷\nমাজতে অৰুণ খুৰাৰ নিৰ্দেশতে জিণ্টু দা, পিণ্টু দা, পিপিল দা, ৰিঞ্জু বা হতে ঘৰে ঘৰে সৰু ল’ৰা ছোৱালীবোৰক লৈ কুইজৰ অনুষ্ঠান কৰিছিল৷ কোনোবা এজনে সুধিছিল,\n“ মহাকাশলৈ যোৱা প্ৰথম কুকুৰটোৰ নাম কি? “\nলাইকা বুলি কুকুৰ এটাও যে মহাকাশলৈ গ’ল সেয়া প্ৰথম গম পাইছিলো আৰু সেইদিনা মনটো বৰ দুখ লাগিছিল যে কুকুৰেই গ’ল, মইহে যাবলৈ নাপালো৷\nঅৰুণ খুৰাৰ ঘৰতে এদিন মই, বা, ৰিকি, মিকিয়ে ৰেকিবুদ্দিন আহমেদ বৰদেউতাৰ পৰা জিকিৰ শিকিছিলো৷\nঠাণ্ডাকালি আহিলেই অৰুণ খুৰাৰ ঘৰৰ বেডমিণ্টন কৰ্ট খন অৰুণ খুৰাই পৰিষ্কাৰ কৰি আমাক সবকে বেডমিণ্টন খেলিবলৈ শিকাই৷ ভালকৈ Smash মাৰিলে কোনোবাই bravo bravo চিঞৰে, লগৰীয়াটোক leave বুলি কৈ পিছৰটোৱে shuttleটো মাৰে আৰু তেতিয়া আগৰটো চাপৰি দিয়ে, পইণ্টচ পালে কেনেকৈ কৰ্ট সলনি কৰিব লাগে…এই সকলোবোৰ অৰুণ খুৰাৰ ঘৰৰ বেডমিণ্টন কৰ্টতে দেখিছিলো আৰু শিকিছিলো৷\nআটাইতকৈ আকৰ্ষণৰ কেন্দ্ৰ আছিল অৰুণ খুৰাৰ ঘৰৰ পুখুৰীটো৷ গৰম দিন অহা মানেই পুখুৰীটোৱেই যেন আমাৰ বাসস্থান! দেওবাৰে আৰ্ট স্কুলৰ পৰা আমি দৌৰি দৌৰি আহিয়েই ঘৰত কিবা এটা খাই (কেতিয়াবা নোখোৱাকৈয়ে) পুখুৰীত জপিয়াই পৰো৷ অৰুণ খুৰাই সাতুৰিব নজনাবোৰক ফুচুলাই মেলি লৈ গৈ মাজ পানীত এৰি দিয়ে৷ ভয়তে সবেই হাত ভৰি জোকাৰে৷ লাহে লাহে ভয় ভাঙে আৰু সাতুৰিব জনা হয়৷\nআটাইতকৈ উৎকণ্ঠাৰ উৎসৱ আছিল বেডমিণ্টন কৰ্ট খনতে ৰভা দি পতা লক্ষী পূজা আৰু লক্ষী পূজাৰ সাংস্কৃতিক সন্ধ্যা৷ এমাহ মান আগৰে পৰাই নাটক-কোৰাছৰ অনুশীলন৷\n“ব’ল ব’ল ব’ল কৃষক শক্তিৰ দল“, “মোৰে ভাৰতৰে মোৰে সপোনৰে চিৰ সুন্দৰ সংস্কৃতি“… জ্যোতি-ৰাভাৰ এই গানবোৰ এতিয়াও যদি কণ্ঠস্থ হৈ আছে তেন্তে সেয়া খুব কম বয়সতে এমাহ ধৰি কৰা অনুশীলনৰ বাবেই৷ ডাঙৰ বোৰৰো এখন নাটক, সৰুবোৰৰো এখন নাটক অনুস্থিত হয়৷ নাটকৰ বাবে আমাক মেক আপ কৰিবলৈ ঠাকুৰ চুকৰ বৰদেউতা এজন আহে৷ আমি মেক আপৰ মুখেৰেই, নাটকৰ চৰিত্ৰৰ সাঁজেৰেই কোৰাছ গাওঁ৷ দৰ্শকে আমাক চাই হাঁহে৷ আমাৰ অকনো লাজ আৰু ভয় নালাগে৷ ভালকৈ গোৱাৰ চেষ্টা কৰো৷\nসেয়ে হয়তো ডাঙৰ হোৱাৰ পাছত ডাঙৰ মঞ্চত কিবা প্ৰদৰ্শন কৰিবলৈ উঠোঁতে আমাৰ কাৰোৱেই ভয় লগা নাছিল৷\nপ্ৰত্যেক লক্ষী পুজাত আমি (মই, বা, ৰিকি, মিকিয়ে ) জিকিৰ গাইছিলো৷ লক্ষী পূজাত জিকিৰ নচলিব বুলি প্ৰত্যেক লক্ষীপুজাতে আমাৰ বিপক্ষে এটা দলৰ সৃষ্টি হৈছিল৷ বিহু যিদৰে হিন্দু-মুছলমান নিৰ্বিশেষে অসমীয়াৰ জাতীয় অনুষ্ঠান ঠিক একেদৰে জিকিৰ-জাৰীও অসমীয়াৰ জাতীয় সম্পদ৷\nবুৰঞ্জীৰ জ্ঞান তেতিয়াই অৰুণ খুৰাই আমাক দিছিল বাবে আমি স্থিতপ্ৰজ্ঞ্য হৈ জিকিৰ গাইহে এৰিছিলো৷\nসেই অভিজ্ঞতাই আমাক ভৱিষ্যতে বাধা-বিঘিনিক সাহসেৰে মুখামুখি হ’বলৈ শিকালে৷\nসকলোৱে কয় শৈশৱ হেনো মানৱ জীৱনৰ সোনালী সময়৷\nমই কিন্তু গৰ্বেৰে ক’ব পাৰো আমাৰ শৈশৱ কহিনুৰৰ শৈশৱ আছিল৷ অৰুন খুৰাই সুৰ্য ( অৰুণ) হৈ জিলিকাইছিল আমাৰ হীৰা খছিত শৈশৱ৷\nস্মৃতিৰ ভৰাল সেয়ে আজি আমাৰ টনকিয়াল!\nঅৰুণ খুৰাৰ দৰে আমিও দহজনৰ উন্নতিৰ কাৰণে কিবা প্ৰচেষ্টা হাতত ল’ব নোৱাৰোনে?\nকামটো কঠিন৷ কিন্তু আৰ্হি আমাৰ সমূখতেই আছে৷\n← মোৰ ’ফাৰ্ষ্ট ৰিয়েল ছিক্স ষ্ট্ৰিং’ (দিগন্ত কুমাৰ ভট্টচাৰ্য)\nবিষয়: : যৌনতা (আৰহান ইনামূল) →\nআন্ত:ৰাষ্ট্ৰীয় চিকিৎসক দিৱসত অহা কিছু বিক্ষিপ্ত চিন্তা\nফেচবুকৰ বান্ধৱী —কমলেন্দ্ৰ শৰ্মা\nমুখ (নীলোৎপল শৰ্মা)\nশিতানত লেখাৰ সংখ্যা Select Category অনুবাদ (264) অনুভৱ (513) অসমীয়া লিখন সঁজুলি (1) আখল (211) ই-কিতাপ (36) কবিতা (1,296) ক্ৰীড়া (33) গল্প (1,198) গ্রন্থ-আলোচনা (129) দেশে-বিদেশে (301) ধাৰাবাহিক (463) প্ৰবন্ধ (1,415) বোলছবি (112) ভাল খবৰ (23) ভিন্নস্বাদ (957) ৰহঘৰা (891) ৱিকিপিডিয়া বাৰ্তা (15) শিল্প আৰু ভাষ্কৰ্য্য (194) শিশু-শিতান (36) শ্ৰব্য-নাট (2) সংখ্যাটোৰ-আঁৰত (69) সম্পাদকলৈ-চিঠি (32) সম্পাদকীয় (132) সৰিয়হ-ফুল (64) সাক্ষাৎকাৰ (105) স্বাস্থ্যকথা (208)